BREAKING NEWS: Covid-19 Akee Mulhi Dhuniye Ah Fethurey Bayyeh Kamah Kanda'alhaifi - Vaguthu\nކޮވިޑް-19 އަކީ މުޅިދުނިޔެއަށް ފެތުރޭ ބޮޑު ބަލިމަޑުކަމެއް ކަމަށް ކަނޑައަޅައިފި\nކޮވިޑް-19 އަކީ މުޅިދުނިޔެއަށް ފެތުރޭ ބޮޑު ބަލިމަޑުކަމެއް ކަމަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ކަނޑައަޅައިފިއެވެ.\nކޮވިޑް-19 އަށް "ޕެންޑެމިކް" އެއް ކަން އިއުލާން ކުރީ ޑަބްލިއުއެޗްއޯ އިން މިހާރު ކުރިއަށްގެންދާ ނޫސްވެރިންގެ ބައްދަލުވުމެއްގައެވެ.\nނޫސްވެރިންގެ ބައްދަލުވުމެއްގައި ޑަބްލިއުއެޗްއޯ އިން ބުނީ ކޮވިޑް-19 އަށް ޕެންޑެމިކް އެއް ކަމަށް ކަނޑައަޅާފައި ވާއިރު މިހާރު ބަލި އޮތް ހާލަތުން ގައުމުތަކުން އަޅައިނުލައި ދޫކޮށްލައިފިނަމަ ބޮޑެތި ގެއްލުންތަކެއްވެ އެތައް ބަޔަކު މަރުވެގެން ދާނެ ކަމަށެވެ.\nޖެނީވާގައި ކުރިއަށް ގެންދާ ނޫސްވެރިންގެ ބައްދަލުވުމުގައި ޑަބްލިއުއެޗްއޯގެ ޗީފް ޓެޑްރޯސް އަދަނޮމް ވިދާޅުވީ ކޮވިޑް-19 ފެތުރެމުންދާ ގޮތައް ބަލާއިރު ބަލި ޖެހޭ މީހުންގެ އަދަދު ވެސް އަދި، ބަލި ޖެހޭ މީހުން މަރުވާ އަދަދު ވެސް ހުރީ ކަންބޮޑުވާން ޖެހޭ ފަދަ ހާލަތެއްގައި ކަމަށެވެ.\nނަމަވެސް ޓެޑްރޯސް ވިދާޅުވީ ކޮވިޑް-19 އަކީ މުޅި ދުނިޔެއަށް ފެތުރޭ ބަލިމަޑުކަމެއް ކަމަށް ނިންމުން އެއީ ބިރުވެރިކަން އުފެއްދުމަށް ބޭނުންކުރާ ބަހަކަށް ހަދައިގެން ނުވާނެ ކަމަށެވެ.\n"ޕެންޑަމިކް އަކީ ފަސޭހައިން ބޭނުންކުރާ، މާމުހިއްމުކަމެއް ނެތް ބަހެއްގެ ގޮތުގައި ދެކިގެން ނުވާނެ. އަދި އެއީ އާއްމުންގެ މެދުގައި ބިރުވެރިކަން އުފެއްދުމަށް ބޭނުން ކުރާ ބަހަކަށް ވެސް ހަދައިގެން ނުވާނެ." ޓެޑްރޯސް ވިދާޅުވިއެވެ.\nއޭނާ ވަނީ ކޮވިޑް-19 ޖެހިގެން މިހާތަނަށް 118000 އަށް ވުރެ ގިނަ މީހުންނަށް ކޮވިޑް-19 ޖެހިފައިވާ ކަމަށް ވިދާޅުވެފައެވެ. އަދި ދުނިޔޭގެ 114 ގައުމަކުން މިހާތަނަށް ބަލި ފެނިފައިވާ ކަމަށް ވެސް ވިދާޅުވިއެވެ.\nޑަބްލިއުއެޗްއޯ އިން ވިދާޅުވީ ކޮވިޑް-19 އަކީ ޕެންޑަމިކް އެއް ކަމަށް ނިންމި ނަމަވެސް ބައްޔާއި ދެކޮޅަށް ކުރަމުން އަންނަ މަސައްކަތައް ބަދަލެއް ނާންނާނެ ކަމަށާއި މިހާރު ވެސް ޑަބްލިއުއެޗްއޯ އިން ބައްޔާއި ދެކޮޅަށް ކުރެވެން ހުރި ހުރިހާ މަސައްކަތެއް ކުރަމުން ގެންދާ ކަމަށެވެ.\nޓެޑްރޯސް ވިދާޅުވީ މިހާރު ގައުމުތަކުން އެންމެ ބޮޑަށް އިސްކަން ދޭންވީ މުޖުތަމަޢުގެ ތެރެއަށް ބަލި އިތުރަށް ފެތުރިގެން ދިއުން ހުއްޓުވަން ކުރެވެން ހުރި މަސައްކަތްތައް ކުރާށެވެ.\nކޮވިޑް-19 އެންމެ ފުރަތަމަ ފެތުރެން ފެށި ޗައިނާގައި މިހާރު ބަލި ކޮންޓްރޯލް ކުރެވިފައި ވީނަމަވެސް ހާއްސަކޮށް ޔޫރަޕްގެ ގައުމުތަކުގައި ދަނީ ވަރަށް ބޮޑަށް ބަލި ފެތުރެމުންނެވެ.


vnews - Gifili\n(16 ޖެނުއަރީ 2017 އާ ގުޅޭ)\n"އަހަރެން މި އުޅެނީ ބަލިވެ. ބޮލަށް ތަދުވާތީ" ކުރު ޖަވާބަކުން އަހަރެން ފުއްދާލީމެވެ.\n"ތި ބައްޔެއް ރަނގަޅެއް ނުވިއެއްނު. މަށަށް ހީވަނީ މިހާރު ސްކޫލަށް ނުދާން މަކަރު ހަދަނީހެން؟" މަންމަ ވާހަކަދެއްކީ ޖެއްސުމުގެ ރާގުގައެވެ.\n"އަހަރެން ސްކޫލަށް ނުދަންޏާ މާ ރަނގަޅެއްނު. ކުރަންޖެހޭ ޚަރަދު ކުޑަވާނެއްނު. ފާސްނުވެގެން ހަޅޭއްލަވާކަށް ނުޖެހޭނެއްނު" އަހަރެން ވެސް އެ ރާގުގައި ދެ ތިން ޖުމުލަ ބުނެލީމެވެ.\n"މިހާރު ތި ދަނީ މާ މައްޗަށް. ތި އުޅެނީ މާ ފޮނިވެގެން. ޝަހުލާ ބޭނުން ވަނީ އަހަރެމެން ޝަހުލާއަށް ކަމެއް ކޮށްނުދޭކަމަށް ހަދަންތަ؟ އަހަރެމެން ކިޔަވައިދޭން ނޫޅޭކަން އެހެން މީހުންނަށް ދައްކަންތަ؟ އަހަރެމެންގެ އެހެން ކުދިންނާ ޝަހުލާ ތަފާތުކުރާކަން ހާމަކުރަންތަ؟" މަންމަގެ ބާރު އަޑުން އެތައް ސުވާލެއް ކުރިއެވެ. އެތައް ވާހަކައެއް ދެއްކިއެވެ.\n"ޝަހުލާއަކަށް ސްކޫލަށް ނުގޮހެއް މިގެއަކު ނޯވެވޭނެ. މި ބުނީނު ނޯވެވޭނޭ. ޖެހޭނީ ސުކޫލަށް ދާން. ބޭނުންހާ ގޮތަކަށް ނޫޅެވޭނެ" މަންމަގެ ފަހު ބަހާއެކު އަހަރެންނަށް މަޖުބޫރުވީ ވިސްނުން ބަދަލު ކުރާށެވެ. ސްކޫލަށް ނުގޮސް ގޭގައި ނޯވެވޭނެކަން ޔަގީންވުމުން އަހަރެން އެ ކަމަށް ތައްޔާރުވީމެވެ. އެ އަމުރަށް ކިޔަމަންވީމެވެ.\nއަހަރެންނަށް ގޮތް ހުސްވީއެވެ. ސްކޫލަށް ދާއިރު ފެންނުވަރާ ސްކޫލަށް ދާކަން ކުދިންނަށް އެނގޭތީވެ އެކަމާ ދިމާކުރަން ފެށީއެވެ. ފިރިހެން ކުދިން ވެސް އެ ވާހަކަ ދައްކަން ފެށީއެވެ. އަމިއްލަ ނަފުސު ބަދުނާމު ކުރުމަށްފަހު އަހަރެން ގެއަށް އައީމެވެ.\nޖެހިގެން އައި ހަފުތާގެ ހޮނިހިރު ދުވަހެވެ. އަހަރެން ގިފިއްޔަށް ވަނީ ހަވީރުވާން އުޅެނިކޮށެވެ. އެތައް ދުވަހަކު ފެންނުވަރާ ހުރުމަށް ފަހު ބޮޑު ތައްޓަކަށް ފެން އަޅައިގެން ފާރު ކައިރީ ހުރެ ފެންވަރަށް ފެށީމެވެ.\nއިރުތަކެއް ފަހުން އެއްލި ކަޅިއަކުން އަހަރެންގެ ހަރަކާތްތައް ހުއްޓުނެވެ. ގަސްތަކުގެ ތެރޭގައި ބަލަހައްޓައިގެން ހެވިފައި ހުރީ ޔޫސުއްބެއެވެ. އަޑަށް ލެވުނުހާ ބާރެއް ލުމަށްފަހު އަހަރެން ހަޅޭއްލަވައި ގަތީމެވެ. މުޅި ހިސާބަށް އަޑުއިވޭ ވަރަށެވެ. އެއަޑާއެކު އަހަރެންނަށް ރޮއިގަނެވުނެވެ. ރޯނުގައި ހުރި ތުވާއްޔާ ދިމާއަށް ދުއްވައި ގަނެވުނު ގޮތްވެސް ނޭނގެއެވެ.\nއަހަރެންގެ އަޑަށް ދުވެފައި އައިސް ގިފިލީގެ ދޮރުގައި ތަޅަންފެށީ މަންމައެވެ. އަހަރެން ދޮރު ހުޅުވުމާއެކު މަންމައައިސް އަހަރެންގެ ގައި ބައްދައިގަތެވެ. އޭރު ގައިގައި އޮތީ ތުވާއްޔެވެ.\n"ކިހިނެއްވީ؟" ހާސްވެފައި ހުރި މަންމަ ސުވާލުކުރިއެވެ. އަހަރެންނަށް ހުރެވުނީ ދޭނެ ޖަވާބެއް ނޭނގިފައެވެ.\n"ޔޫސުއްބެ.... ޔޫސުއްބެ.." އަހަރެންނަށް ބުނެވުނީ އެވަރަށެވެ.\n"ކީކޭ ތި ކިޔަނީ؟ މޮޔަވީތަ؟ ޔޫސުއްބެއޭ؟ ކިހިނެއް ހެދީ؟ މިތާ އެބަ ހުރިތަ މީހަކު؟" މަންމަ ކުރީ ސުވާލުތަކެކެވެ. އަހަރެންނަށް ވާހަކައެއް ނުދެއްކުނެވެ. ގިސްލެވޭ ވަރުން އަޑެއް ބޭރެއް ނުވިއެވެ.\n"ބަލަ މޮޔަވީތަ ޝަހުލާ؟ ތި ކިޔޭ އެއްޗެއް އެނގޭތަ؟ ކިހިނެއް ވެގެން ތި އުޅެނީ" މަންމަ އަނެއްކާ ވެސް އަހަރެންނާ ދިމާއަށް ހަޅޭއްލަވައި ގަތެވެ. އަހަރެންގެ ދޫ އޮތީ ތަޅުލެވިފައެވެ.\nޖަވާބެއް ދެވޭ ވަރެއް ނުވިއެވެ. އެންމެ ލަފުޒެއް ވެސް ދުލަކުން ބޭރެއް ނުވިއެވެ. ހީވަނީ ދުލުގައި ގޮށްޖެހިފައި ވާހެންނެވެ.\nއެހެން އުޅެނިކޮށް ގެއަށް އައިސްވަނީ ނަދީމްބެއެވެ. އަހަރެންނަށް ދުއްވައި ގަނެވުނީ ނަދީމްބެއާ ދިމާއަށެވެ. އޭރު އަހަރެން ހުރީ ކިހިނެއްކަމެއް އިހުސާސެއް ނުކުރެވުނެވެ. އަހަރެންގެ ފަހަތުން މަންމަ އައިސް އަހަރެން ކޮޓަރިއަށް ވެއްދިއެވެ.\n"މިހާރު މިކަން ވެއްޖެ ބޮޑު ބައްޔަކަށް. ގިފިލިން މީހުން ފެންނަނިއްޔޯ؟ މިއަދު ފެނުނީ ޔޫސުއްބެޔޯ؟ ލަދުން ބޯހަލާކު. މަށަށް ދެވުނީ ޝަހުލާ ހަޅޭއްލަވާ އަޑަށް. އަހަރެން ދިޔައިރު ހުރެގެން ރޮނީ. ހަރާން، އެތާކު ނެތް އެކަކު ވެސް" މަންމަގެ ވާހަކަ ފެށީ ނަދީމްބެއަށް އަޑުއިއްވާށެވެ.\n"ޔޫސުއްބެއޭ ކިޔައިގެން އެ ކަހަލަ ވާހަކަދައްކަން ލަދުވެސް ގަންނަންވާނެއްނު. މިގޭގެ ގިނަ ކަންތައް ކޮށްދެނީ އޭނާ. މަށަކަށް ނޭނގެ ދެން ހަދާނީ ކިހިނެއް ކަމެއް؟ ކުރާންވީ ކޮން ކަމެއް ކަމެއް؟" މަންމަގެ ވާހަކަތަކުން ކުށްވެރިވާނީ އަހަރެންކަން އަހަރެންނަށް ޔަގީންވިއެވެ.\n"ނޫން މަންމާ! ތިކަން ޔޫސުއްބެ ކުރި. އަހަރެން ދުށިން. ޔޫސުއްބެ މިގޭ ގިފިލި ފާރުމަތިން ފުންމާ ލެވުނީ އަހަރެންގެ ކުރިމައްޗަށް" ނަދީމްބެގެ ވާހަކަތަކުން އަހަރެންނަށް ލިބުނީ ޝޮކެކެވެ.\nހާސްވެފައިވާ އަހަރެންނަށް އިތުރަށް ގިސްލެވުނީއެވެ.\n"ހަމަ ދުށިންތަ ޔޫސުއްބެ؟" ނަދީމްބެގެ ވާހަކަ ޔަގީންކުރުމަށް މަންމަ ސުވާލުކުރިއެވެ.\n"އާއެކޭ. އަދި ނުވާނެ ދިހަ މިނެޓް ވެސް. އަހަރެން ގިފިއްޔާ އަރާ ހަމަވަނިކޮށް ފަރުމަތީން އަވަސް އަވަހަށް ފުންމާލައި ދުއްވައިގަތީ. ޔޫސުއްބެ ހުރީވެސް ފެހި ކުލައިގެ ޓީޝާޓެއް ލައިގެން. ޔޫސުއްބެއަށް ވެސް އަހަރެން ފެންނާނެ" ނަދީމްބެ އިތުރު ތަފުސީލު ދިނެވެ. މަންމަގެ ވާހަކަ ހުއްޓުނީ އެހިސާބުންނެވެ. އަހަރެން ހެދީ ތެދުކަން ޔަގީން ކުރެވުނީ ނަދީމްބެގެ ވާހަކަތަކުންނެވެ. ހެއްދެވި ފަރާތަށް އަހަރެންނަށް ޝުކުރު ކުރެވުނެވެ. ނަދީމްބެއަށް ވެސް ހިތުން ޝުކުރު އަދާކުރެވުނެވެ.\nއަހަރެން އެއްވެސް މީހެއްގެ ގާތުގައެއް އެ ވާހަކައެއް ނުދައްކަމެވެ. ދައްކާކަށް ވެސް ބޭނުމެއް ނުވިއެވެ. އޭގެ ފަހުން ޔޫސުއްބެއެއް ގެއަކަށް ނާދެއެވެ. ގޭ މަގަކުން ވެސް ނުފެނެއެވެ. އަހަރެން ދެއްކި ވާހަކަތަކުގައި ހަގީގަތް އެކުލެވޭކަން މަންމައަށް ގަބޫލުކުރެވުނީ ޔޫސުއްބެގެ ޢަމަލުތަކުންނެވެ. ކުއްލިއަކަށް ޔޫސުއްބެ ގެއްލުމުންނެވެ. ގެއަށް އައުން ހުއްޓާލުމުންނެވެ.\nއަހަރެން މަންމައަށް ވިސްނައިދިނީމެވެ. ކަންތައް ވީ ގޮތް އޮޅުން ފިލުވައި ދިނީމެވެ. ޔޫސުއްބެގެ ހަގީގަތް ވެސް ކިޔައި ދިނީމެވެ.\nހަފުތާއެއް ފަހުން ގިފިލީގައި ހުރި ގަސްތަކާއި ރުއްތައް ކޮށާލިއެވެ. ގިފިލީގެ ވަށާފާރު އިތުރަށް އުސްކޮށް ރާނާ ގިފިލި ހިޔާކުރިއެވެ. އޭގެ ފަހުން އަހަރެންނަށް ހިތްހަމަ ޖެހުން ލިބުނެވެ.\nރައްކާތެރިކަމާއި ހިމާޔަތް އިތުރަށް ލިބުނުކަމުގެ އިހުސާސް ވެސް ކުރެވުނެވެ.\nމިއީ ވެސް ތަޖުރިބާއެކެވެ. މިއަދު އަހަރެންނަކީ މަންމައެކެވެ. އަހަރެންގެ ތިން ކުދީން އެބަ ތިއްބެވެ. ތިބީ ވެސް ތިން އަންހެން ކުދީންނެވެ. އެކުދީންގެ އެންމެ ގާތް އެކުވެރިއަކީ އަހަރެންނެވެ. އެ ކުދީންގެ އިހުސާސްތައް އަހަރެންނަށް އެނގެއެވެ. އަބުރާއި ޢިއްޒަތަކީ ކިހައި ވަރެއްގެ އެއްޗެއްކަން އަހަރެން ދަންނަމެވެ. ލަދަކީ ކިހައި ވަރެއްގެ ނުފޫޒެއް ފޯރާ އެއްޗެއްކަން ވެސް އަހަރެންނަށް އެނގެއެވެ. ޔަގީނުން ވެސް އަހަރެންގެ ދަރީންނަށް ކަމެއް ދިމާވުމުން އެ ވާހަކަ އަހަރެންގެ ގާތުގައި ބުނާކަށް ފަހެއް ނުޖެހޭނެއެވެ. އެ ކުދީންގެ ބައްޕަ ގާތުގައި ވެސް ބުނަން ކެރޭނެއެވެ. ލަދު ގަންނާކަށް ނުޖެހޭނެއެވެ. އެފަދަ ކަންކަން ހިއްސާނުކޮށް ހުންނާކަށް ވެސް ނުޖެހޭނެއެވެ. އަހަރެން ގަބޫލުކުރެވެނީ ލަދުގެ މައްޗަށް ނަސްރު ހޯދޭނީ އިތުބަރުންކަމެވެ. އެ އިތުބާރު ކޮންމެ މަންމައަކާއި ބައްޕައަކަށް އޮންނަންވާނެއެވެ. އިރާދަކުރެއްވިއްޔާ ގިފިއްޔަކުން އަހަރެންނަށް ކުރެވުނު ތަޖުރިބާ އަހަރެންގެ ދަރިންނަށް ކުރާކަށް ނުޖެހޭނެއެވެ. އެ ނުރައްކަލާ ކުރިމަތިލާކަށް ވެސް ނުޖެހޭނެއެވެ.


UN Human Rights Council in faas kuri qaraarah Sri Lanka in varah bodah dhekolhu hadhaifi - Hali News\nސްރީލަންކާގެ ފޮރިން މިނިސްޓަރ ދިނޭޝް ގުނަވަރުދަނާ:\nއދގެ ހިއުމަން ރައިޓްސް ކައުންސިލުން ފާސްކުރި ގަރާރާ ސްރީލަންކާއިން ދެކޮޅުހަދައިފި\n24 March 2021, 01:59\nސްރީލަންކާއާ ގުޅޭގޮތުން އދއިން އަންގާރަދުވަހު ފާސްކުރި ގަރާރަށް ސްރީލަންކާ ސަރުކާރުން ދެކޮޅު ހަދައިފިއެވެ.\nއދގެ ހިއުމަން ރައިޓްސް ކައުންސިލުން އަންގާރަދުވަހު ފާސްކުރި ގަރާރަކީ، ސްރީލަންކާގައި ހިނގައިދިޔަ ދިގުލީ ދާޚިލީ ހަނގުރާމައިގެ ތެރޭގައި ހިންގާފައިވާ ހަނގުރާމައިގެ ޖަރީމާތަކުގެ ހެކި އެއްކޮށް، ރައްކާކުރުމާބެހޭ ގަރާރެކެވެ.\nއޭގެ ބޭނުމެއް ކަމަށް ބުނެފައިވަނީ، އެ ޖަރީމާތަކަށް ކުރިއަށްއޮތް ތަނުގައި އިންސާފު ހޯދައިދިނުމުގެ މަސައްކަތަށެވެ.\nއަދި، އދގެ ހިއުމަން ރައިޓްސް ކައުންސިލުން ފާސްކުރި ގަރާރުގައި، މިމަސައްކަތަށް 2.8 މިލިއަން އެމެރިކާ ޑޮލަރުގެ ބަޖެޓެއްވެސް ކަނޑައަޅާފައި ވެއެވެ.\nއދގެ ހިއުމަން ރައިޓްސް ކައުންސިލުން މިފަދަ ގަރާރެއް ފާސްމިކުރީ، ހަނގުރާމައިގެ ތެރޭގައި، ހަނގުރާމައިގެ ޖަރީމާތައް ހިންގި މީހުން ޝަރީއަތުގެ ކުރިމައްޗަށް ހާޟިރުކުރުމުގައި ސްރީލަންކާ ސަރުކާރު ފެއިލްވެފައިވާ ކަމަށް ވިދާޅުވެ، އދގެ ހައި ކޮމިޝަނަރ ފޮރ ހިއުމަން ރައިޓްސް މިޝޭލް ބަޝެލޭ ހުށަހެޅުއްވި ރިޕޯޓަށް ފަހުގައެވެ.\nހިއުމަން ރައިޓްސް ކައުންސިލުން ގަރާރެއް ފާސްކުރަން އުޅޭތީ އެކަން ހުއްޓުވަން ސްރީލަންކާ ސަރުކާރުން ވަރަށް ވަރުގަދަ މަސައްކަތްތަކެއް ކުރިއެވެ.\nއެހެން ނަމަވެސް، ހަނގުރާމައިގެ ޖަރީމާތަކުގެ ހެކި އެއްކޮށް، ރައްކާކުރުމުގެ ގަރާރު ފާސްކުރަން 22 މެމްބަރު ގައުމުން ވޯޓު ދީފައި ވެއެވެ. ގަރާރާ ދެކޮޅަށް ވޯޓުދިނީ 11 ގައުމުންނެވެ.\nމި ވޯޓު ނެގިތާ މާ ގިނައިރެއް ނުވަނީސް، ސްރީލަންކާގެ ފޮރިން މިނިސްޓަރ ދިނޭޝް ގުނަވަރުދަނާވަނީ ކޮލަމްބޯގައި ނޫސްވެރިންގެ ކުއްލި ބައްދަލުވުމެއް ބާއްވައި، ގަރާރަށް ފާޑުވިދާޅުވެފައެވެ.\nއޭނާ ވިދާޅުވީ، އދގެ ހިއުމަން ރައިޓްސް ކައުންސިލުން ފާސްކުރި ގަރާރަކީ އެއަށް އަމަލުކުރުން ސްރީލަންކާގެ މައްޗަށް ލާޒިމް ގަރާރެއް ނޫން ކަމަށެވެ.\nފޮރިން މިނިސްޓަރ ދިނޭޝް ގުނަވަރްދަނާ ވިދާޅުވީ، ސްރީލަންކާއިން އެ ގަރާރަށް އެއްބަސްވެ ބަލައި ނުގަންނަނަމަ، އެ ގަރާރު ތަންފީޒު ނުކުރެވޭނޭ ކަމަށެވެ.\nހަމަ އެއާއެކު، ހަނގުރާމައިގެ ޖަރީމާތަކުގެ ހެކި އެއްކުރުމުގެ މަސައްކަތަށް ކަނޑައެޅި 2.8 މިލިއަން އެމެރިކާ ޑޮލަރުގެ ބަޖެޓަކީ ބޭކާރު ފައިސާއެއް ކަމަށްވެސް ދިނޭޝް ވިދާޅުވިއެވެ.\nއޭނާ ވިދާޅުވީ، ބަޖެޓުގައި ކަނޑައެޅި ފައިސާ، ޖަފްނާގެ ރައްޔިތުންނަށް ގެދޮރު އަޅައިދިނުމަށް ޚަރަދު ކުރިއްޔާ މާ ރަނގަޅުވާނެ ކަމަށެވެ.\nޖަފްނާއަކީ، ސްރީލަންކައި ވަކި ދައުލަތެއް ގާއިމްކުރުމަށް ތަމަޅަ ޓައިގަރު ޖަމާއަތުން ކުރި ހަނގުރާމައިގެ އެންމެ މުހިންމު ރަށެވެ. އެއީ، ތަމަޅައިންގެ އަޣުލަބިއްޔަތު އޮންނަ ރަށެކެވެ.\nތަމަޅަ ޓައިގަރުން ކުރަމުންދިޔަ ދިގުލީ ހަނގުރާމަ ސްރީލަންކާ ސިފައިން 2009 ވަނަ އަހަރު ދިން ވަރުގަދަ ހަމަލާތަކަކަށްފަހު ނިމުމަކަށް ގެނައިއިރު، ފަހު ފިޔަވަހީގެ ތެރޭގައި ސިފައިން ތަމަޅައިންގެ 40،000 މީހުން މަރާލައި، ތަމަޅައިންނާ ދެކޮޅަށް ލާއިންސާނީ ބޮޑެތި އެތައް ޖަރީމާތަކެއް ހިންގާފައިވާ ކަމުގެ ތުހުމަތު ކުރެވިފައި ވެއެވެ. ތަމަޅައިންގެ އެތައްހާސް އާންމުންނަށް އަދިވެސް ވީގޮތެއް ވަނީ ނޭނގިފައެވެ.\nމި ތުހުމަތުތައް ތަހްގީގު ކުރުމަށް އދއާއި، ބައިނަލްއަގްވާމީ މުޖުތަމައުން ގޮވާލަމުންދިޔަ ނަމަވެސް، ސްރީލަންކާގެ ސަރުކާރުތަކުން އެކަން ވިޔަދީފައެއް ނުވެއެވެ. އަދި ތުހުމަތުތައް ދޮގުވެސް ކުރެއެވެ.\nއިތުރު ލިޔުންތައް އެކުވެރި ދައުލަތްތައް ސްރީލަންކާ


SunOnline: Mathee thauleemgai anhenunge baiverivun 64% ah kuriyah jehi laifi\nމަތީ ތައުލީމުގައި އަންހެނުންގެ ބައިވެރިވުން 64 ޕަސެންޓަށް ކުރިއަށް ޖެހިލައިފި\nމުހައްމަދު އައުޒަމް 07 Sep 2020, 13:19\nފާއިތުވި އެއް އަހަރު ތެރޭ ރާއްޖޭގައި މަތީ ތައުލީމުގައި އަންހެނުން ޝާމިލްވާ މިންވަރު 64 ޕަސެންޓަށް ކުރިއަށް ޖެހިލައިފި އެވެ.\nއޮންލައިންކޮށް މިއަދު ހަޔާ އެޑިއުކޭޝަން މިނިސްޓްރީން ބޭއްވި އިވެންޓެއްގައި ވަނީ މިދިޔަ އަހަރުގެ ޔުނިވާސިޓީ އަދި ކޮލެޖުތަކުގެ ތަފާސްހިސާބު ހިމެނޭ ފޮތެއް ނެރެފަ އެވެެ. އެ ފޮތް ނެރެދެއްވީ ޓޫރިޒަމް މިނިސްޓަރު އަބްދުﷲ މައުސޫމް އެވެ.\nއެ ފޮތުގައި އާންމުކޮށްފައިވާ ތަފާސްހިސާބުތަކުން ދައްކާގޮތުގައި މިިދިޔަ އަހަރު މަތީ ތައުލީމާއި ތަމްރީންގައި ބައިވެރިވި އަންހެނުންނެ ނިސްބަތަކީ 59 އިންސައްތަ އެވެ.\nމިވަގުތު މަތީ ތައުލީމާއި ތަމްރީންގެ ޕްރޮގްރާމްތަކުގައި ޖުމްލަ 64 އިންސައްތަ އަންހެނުން ބައިވެރިވެ އެވެ. އެހެންކަމުން އެއް އަހަރު ތެރޭ އަންހެނުން މަތީ ތައުލީމުގައި ޝާމިލްވާ މިންވަރުގައި ފަސް ޕަސެންޓް ކުރިއަރުމެއް ވަނީ ހޯދައިފަ އެވެ.\nމިދިޔަ އަހަރަކީ ރާއްޖޭގައި ފުރަތަމަ ޑިގްރީއަށް ހިލޭ ކިޔަވައިދޭން ފެށި އަހަރުވެސްމެ އެވެ. އެ ފުރުސަތާއެކު ރާއްޖޭގައި މަތީ ތައުލީމަށް ކިޔަވާ ކުދިންގެ އަދަދުވެސް ވަނީ އިތުރުވެފަ އެވެ.\nފިރިހެނުންނަށްވުރެ އަންހެނުން ބޮޑަށް ކިޔެވުމުގައި ޝާމިލްވި ދާއިރާތަކުގެ ތެރޭގައި ޓިީޗިން، ދީން، އެކައުންޓިން އެންޑް ފައިނޭންސް، މެނޭޖްމަންޓް ޕޮލިޓިކަލް ސައިންސް ، ސައިކޮލޮޖީ ދާއިރާ ހިމެނެއެވެ. އޭގެ އިތުރުން މެޑިސިން، ނާސިން، ކައުންސިލިންގެ ދާއިރާގައި ފިރިހެނުންނަށްވުރެ މާ ގިނައިން އަންހެނުން ދަނީ ކިޔަވަމުންނެވެ.\nނަމަވެސް އިންޖިނިއަރިންނާއި ސޮފްޓްވެއާ ޑިވޮލޮޕްމަންޓް، ޑޭޓާ ބޭސް، ޓްރެވަލް އެންޑް ޓުއަރިޒަމް ކޯސްތަކުގައި އަންހެނުންނަށްވުރެ ފިރިހެނުން މާބޮޑަށްވެސް ޝާމިލްވެ އެވެ.\nކިޔެވުން ފެށުމަށްފަހު ވަކި ހިސާބަކުން ކޯސްތަކުން ވަކިވި ކުދިންގެ ތެރެއިން އަންހެނުންގެ ނިސްބަތަކީ 56 ޕަސެންޓެވެ. އަދި ފިރިހެނުންގެ ނިސްބަތަކީ 44 ޕަސެންޓެވެ.\nމިދިޔަ ދަސްވެނިވި ދަރިވަރުންގެ ތެރެއިން ގިނަ ބަޔަކީ އަންހެނުންނެވެ. އެގޮތުން 63 ޕަސެންޓް އަންހެނުން ދަސްވެނިވިއިރު ފިރިހެނުންގެ ނިސްބަތަކީ 37 ޕަސެންޓެވެ.\nއެ ފޮތުގައި އާންމުކޮށްފައިވާ އިތުރު ހިސާބުތަކަށް ބަލާލާއިރު މަތީ ތައުލީމްގެ ތަމްރީން ޕްރޮގްރާމްތަކުގައި ކޮލެޖު އަދި ޔުނިވާސިޓީތަކުން މިިދޔަ އަހަރު އަހަރު 843 ޕްރޮގްރާމެއް ވަނީ ހިންގައިފަ އެވެ. އަދި އެ ޕްރޮގްރާމްގައި 13999 ދަރިވަރުން ވަނީ ބައިވެރިވެފަ އެވެ.\nމިދިޔަ އަހަރު އެންމެ ގިނަ ދަރިވަރުން ދަސްވެނިވެފައިވާ ދާއިރާތަކުގެ ތެރޭގައި ބިޒްނަސް، ލޯ، އައިޓީ، ޕްރައިމަރީ ޓީިޗިން އަދި ޕްރީ ސްކޫލް ޓީޗިން ހިމެނެ އެވެ.\nމިދިޔަ އަހަރު އެންމެ ގިނަ ދަރިވަރުން ކިޔަވާފައިވާ ދާއިރާގެ ގޮތުގައި ބިޒްނަސް، އެޑްމިނިސްޓްރޭޝަން އެންޑް ލޯ ،އެޑިއުކޭޝަން އަދި އާޓްސް އެންމެ ހިއުމޭނިޓީސް ހިމެނެ އެވެ.\nނެޗުރަލް ސައިންސް މެތަމެޓިކްސްއަދި ސްޓެޓިސްޓިކްސް ފާހަގަވެފައިވަނީ އެންމެ މަދުން ދަރިވަރުން ކިޔަވާ ދާއިރާތަކުގެ ގޮތުގަ އެވެ. އަދި އެންމެ ގިނައިން ހިންގާފައިވަނީ ޑިގްރީ އަދި ސެޓްފިކެޓް ލެވެލް 4ގެ ޕްރޮގްރާމްތަކެވެ.\nމިއަދުގެ ރަސްމިއްޔާތުގައި ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން ވިދާޅުވީ ފާއިތުވި އަހަރުތަކުގައި މަތީ ތައުލީމްގެ ތަމްރީނާ ގުޅޭ ތަފާސް ހިސާބާ ގުޅޭ މައުލޫމާތު ގަވައިދުން ބެލެހެއްޓި އާންމުކުރެވިފައި ނުވާ ކަމަށެވެ. އޭގެ ސަބަބުން މި ދާއިރާ ދިރާސާކުރާ ފަރާތްތަކާއި މައުލޫމާތުގެ އަލީގައި ކަންކަން ނިންމުމުގައި ދަތިތަކެއް ހުރިކަން އޭނާ ފާހަގަކުރެއްވި އެވެ.\nއެހެންކަމުން މަތީތައުލީމާ ބެހޭ ވުޒާރާއެއް އުފެއްދުމަށްފަހު މި ދާއިރާ ކުރިއެރުވުމަށްޓަކައި ވަކިން ހާއްސަކޮށް މަތީ ތައުލީމާއި ތަމްރީނަށް މިހުންގެ ލޯތްބާއި ޝައުގު އިތުރުކުރުވުމުގެ ގޮތުން ދާއިރާއާއި ގުޅުން ހުރި އެކި މައުލޫމާތު އާންމުންނާއި ހިއްސާކުރަމުން ގެންދާކަމަށް މިނިސްޓަރު ވިދާޅުވި އެވެ.\nމިއަދު މި ޝާއިއުކުރެވޭ ފޮތަކީ ކިޔަވާކުދިންނާއި މުދައްރިސުންނާއި އިލްމީ ދިރާސާތައް ކުރައްވާ ބޭފުޅުންނަށް ވަރަށް މުހިންމު ފޮތަކަށް ވެގެންދާނެކަމަށް މިނިސްޓަރު ވިދާޅުވި އެވެ.\nކެނދިކުޅުދޫ، ދިއްދޫގައި ޖޫނިއާ ކޮލެޖު އަޅަން މަޝްވަރާކޮށްފި\nގްރޭޑް އެކަކުން ފެށިގެން ހަޔަކާ ހަމައަށް އޮންލައިންކޮށް ކިޔަވައިދެނީ


Qualification gai Raajje ge team lead kuranee Shaakittey\nގައުމީ ޓީމުގެ އެސިސްޓެންޓް ކޯޗް --- ފައިލް ފޮޓޯ: އެފްއޭއެމް\nމި މަހު ކުޅޭ، އޭއެފްސީ 23 އަހަރުން ދަށުގެ ކޮލިފިކޭޝަންގައި، ގައުމީ ޓީމު ލީޑް ކުރާނީ ދިވެހި ކޯޗެއް ކަމަށް، ގައުމީ ޓީމުގެ ކޯޗް ޕީޓާ ޝެގަޓް ބުނެފި އެވެ.\nޓްރެއިނިން ކޭމްޕްގައި، ރޭ ފިލިޕީންސަށް ފުރުމުގެ ކުރިން މީޑިއާގައި ވާހަކަ ދައްކަމުން ޝެގަޓް ބުނީ، ޓީމު ލީޑް ކުރަން ރާއްޖޭގެ ކޯޗަކަށް ހައްގު ކަމަށެވެ. އޭނާ ބުނީ، ދިވެހި ކޯޗުން އިތުރަށް ތަރައްގީ ކުރުމުގެ ގޮތުން އެ ކޯޗުންނަށް އިތުރު ފުރުސަތު ދޭން އެފްއޭއެމުން އޭނާގެ ކިބައިގައި އެދިފައިވާ ކަމަށެވެ.\nޓީމާއެކު ކޯޗިން ސްޓާފުންގެ ގޮތުގައި ދިޔަ ދިވެހި ކޯޗުންނަކީ، ގައުމީ ޓީމުގެ އެސިސްޓެންޓް ކޯޗް އަހްމަދު ޝާކިރު 'ޝާކިއްޓޭ' އާއި ގޯލްކީޕިން ކޯޗް އަސްލަމް އަބްދުރަހީމް އެވެ.\nޓީމު ލީޑް ކުރާނީ ކާކުތޯ ސުވާލު ކުރުމުން ޝެގަޓް ބުނީ، އެފްއޭއެމުން އެކަން ހާމަ ކުރާނެ ކަމަށެވެ. މިދިޔަ އަހަރު ނޮވެމްބަރު މަހު ތިން ވަނަ ދުވަހު މެލޭޝިއާ އާދެކޮޅަށް ރާއްޖެ ކުޅުނު މެޗުން ބައެއްގައި ޝާކިއްޓޭ ވަނީ ޓީމަށް އިރުޝާދު ދީފަ އެވެ. ބެލެވޭގޮތުގައި ކޮލިފިކޭޝަންގައިވެސް ޓީމު ލިޑް ކުރާނީ ޝާކިއްޓޭ އެވެ.\nމިދިޔަ ހަފުތާގައި، ރާއްޖޭގެ މީޑިއާއަށް ދިން އިންޓަވިއުގައި ޝެގަޓް ވަނީ، އެސިސްޓެންޓް ކޯޗް ޝާކިއްޓޭއަށް ވަރަށް ބޮޑަށް ތައުރީފް ކޮށްފަ އެވެ. އޭނާ ބުނީ، ޒުވާން ޓީމު އެކުލަވާލުމުގައި ޝާކިއްޓޭ ފާހަގަ ކުރެވޭ މަސައްކަތްތަކެއް ކޮށްފައިވާ ކަމަށެވެ.\nގައުމީ ޓީމު ޓްރެއިނިން ކޭމްޕަށް ފުރީ މުބާރާތް ފެށެން 18 ދުވަހަށް ވެފައި ވަނިކޮށެވެ. ގައުމީ ޓީމަށް ޓްރެއިނިން ކޭމްޕްގައި ހޭދަ ކުރެވޭނީ ގާތްގަނޑަކަށް ދެ ހަފުތާ އެވެ. މުބާރާތް މިހާ ކައިރިވެފައިވާއިރު މިހާ ކުރު ޓްރެއިނިން ކޭމްޕަކުން ރާއްޖޭގެ ޓީމަށް ފުދޭތޯ ސުވާލު ކުރުމުން، އޭނާ ބުނީ، އޭނާވެސް ބޭނުންވީ ސާފް ޗެމްޕިއަންޝިޕްގެ ކުރިން ލިބުނު ކަހަލަ ދިގު ޓްރެއިނިން ކޭމްޕެއް ކަމަށެވެ.\n"ދެ ހަފުތާގެ ޓްރެއިނިން ކޭމްޕަކީ މި ޓީމަށް އެކަށޭނެ މިންވަރަކަށް ނުވެދާނެ، އެހެންނަމަވެސް އަހަރެން ޝުކުރު އަދާކުރަން މި ޓްރޭނިން ކޭމްޕްވެސް ހަމަޖެހިގެން ދިޔަ ކަމަށްޓަކައި،" ޝެގަޓް ވާހަކަ ދެއްކި އެވެ. "އެއީ އަހަރެމެންނަކީ މާބޮޑު ގައުމެއް ނޫން، އަދި އަހަރެމެންގެ ފެޑްރޭޝަނަކީ މާބޮޑު ފެޑްރޭޝަނެއް ނޫން، ކޮންމެ ފަހަރަކު އެވަރުގެ ޓްރެއިނިން ކޭމްޕެއް ނުވެސް ލިބޭނެ."\nމާލޭގައި ގައުމީ ޓީމުން، ޓްރެއިނިން ފެށީ ޖަނަވަރީ ފަހު ކޮޅު އެވެ. އެފްއޭއެމުން ގައުމީ ޓީމުގެ ކުޅުންތެރިންނަށް ކެއުމުގެ ހަރަދު ނުދެވުމުން، ކޯޗުގެ އަމިއްލައަށް ކުޅުންތެރިންނަށް ކާން ދިނުމުގެ ހަރަދު ފުރަތަމަކޮޅު ދިން ކަމަށް ބައެއް ކުޅުންތެރިން ވަނީ ހާމަ ކޮށްފަ އެވެ. އޭގެ ފަހުން އެފްއޭއެމުން ކުޅުންތެރިންނަށް ހެދުނުގެ ސައި ހަމަޖައްސައި ދިނެވެ. އެކަމާ ބެހޭގޮތުން ޝެގަޓް ބުނީ، ކުޅުންތެރިންނަށް ކެއުމުގެ ހަރަދު އޭނާގެ އަތުން ދިނުމަކީ މައްސަލައެއް ނުދެކޭ ކެމަށެވެ.\n"އަހަރެން ދިވެހިން ދެކެ ލޯބިވޭ، މި ކުޅުންތެރިން ވަރަށް ބުރަކޮށް މަސައްކަތް ކުރާތަން އަހަންނަށް ފެންނަނީ، އެހެންވީމަ އަހަރެން ނުދެކެން އަހަރެން ހަރަދުގައި ކުޅުންތެރިންގެ ކެއުން ހަމަޖެއްސުމަކީ މައްސަލައެއް ކަމަކަށް."\nސައުދީ އަރަބިއްޔާގައި، ކުޅޭ ކޮލިފިކޭޝަން އޮންނާނީ މިމަހު 22 ން 26 އަށެވެ. ރާއްޖެ ހިމެނޭ ގުރޫޕުގައި ހިމެނެނީ، ސައުދީ އާއި އަރަބި އެމިރޭޓްސްގެ އިތުރުން ލުބުނާންއެވެ.


Tourism ishthihaaru kurun mihaaru huree kon misraabehgai?\nޓޫރިޒަމް އިޝްތިހާރު ކުރުން ހުރީ ކޮން މިސްރާބެއްގައި!\nއައިޓީބީ އޭޝިޔާ ފެއާގެ ސްޓޯލެއް: ރާއްޖެ އިސްތިހާރު ކުރުމުގެ މާ ބޮޑު މަސައްކަތްތަކެއް ނުފެނޭ\nމި އަހަރު ފެށުނީއްސުރެ މުޅި ދުނިޔެ ކުރިމަތި ލަމުންމިދާ ކޮވިޑް-19 ގެ ނުރައްކާތެރި ބަލިމަޑުކަމާ ގުޅިގެން ދުނިޔޭގެ އެކިއެކި ބްރޭންޑް ތަކާއި އެކި ގައުމުތަށް މާކެޓްކުރާ ފަރާތްތަކުން ވަނީ ތަފާތު އެތަށް ބަދަލުތަކެއް، އެ ފަރާތްތަކުގެ މާކެޓިން ހަރަކާތްތަކަށް ގެންނަން ފަށާފަ އެވެ. އެތައް ދުވަހެއް ފުރަބަންދުގައި ތިބުމަށް ފަހު ދެވުނު ލުއިތަކާއެކު ބަލި ޖެހޭ މީހުން އެތައްގުނައެއް އިތުރުވާން ފެށުމާއެކު، ދުނިޔޭގެ ގިނަ ގައުމުތަކުން މިހާރު ދެވަނަ ފަހަރަށް ފުރަބަންދަށް ދާން ވަނީ ޖެހިފަ އެވެ. މި ބައްޔަށް ރާއްޖޭގައި މިހާރު ފައްސިވާ މީހުންގެ އަދަދުވަނީ ބިރު ގަންނަން ޖެހޭ މިންވަރަށް އިތުރުވާން ފަށާފަ އެވެ.\nމި ބައްޔަށް ދާއިމީ ފަރުވާއެއް ނުހޯދި، ކުރިޔަށް އޮތް ތަނުގައި ކަންކަން ވާނެގޮތް އަންދާޒާ ކުރަން ވެސް އުނދަގޫ މި ހާލަތުގައި، ދުނިޔޭގެ އެކި ބްރޭންޑްތަކުގެ މުދަލާއި ތަކެތި އަދި ހިދުމަތް މާކެޓް ކުރަން ތަފާތު އެތަށް ޗެލެންޖްތަކާ ދަނީ ކުރިމަތި ލަމުންނެވެ. ހާއްސަކޮށް ފަތުރުވެރިކަމާ ގުޅުންހުރި ހިދުމަތް މާކެޓް ކުރުމަކީ ނުހަނު އުނދަގޫ ކަމެކެވެ. އެކަމަކު ދިވެހިރާއްޖެ ފަދަ، ގައުމުގެ އެކްސްޕޯޓްގެ އައްޑިހަ ވަރަކަށް ޕަސެންޓަކީ ފަތުރުވެރިކަމާ ގުޅުންހުރި ހިދުމަތް ކަމަށްވެފައި، ގައުމަށް އެންމެ ގިނަ ބޭރުފައިސާ ވަންނަ ސިނާއަތް ކަމަށްވާ ފަތުރުވެރިކަމުގެ ސިނާޢަތް މާކެޓް ކުރަން ދެން ކުރަންވީ ވަކި ކަމެއްނޭގި ދެއަތް އުރާލައިގެން ތިބެވޭކަށް ނެތެވެ.\nމިހާލަތަށް އާދެވުނުއިރު، ދިވެހިރާއްޖެ މިއޮތީ އިގްތިސޯދީ ގޮތުން ވަރަށް ނާޒުކު ހިސާބެއްގަ އެވެ. ދުނިޔޭގެ ގިނަ ގައުމުތަކުގެ ސަރުކާރުން އެ ގައުމުތަކުގެ ވިޔަފާރި ތަކަށާއި ވަޒީފާ ގެއްލި ހާލުގައި ޖެހުނު ރައްޔިތުންނަށް، ފުރަބަންދުގެ ހާލަތުގައި ތަފާތު އެތައް މާލީ އެހީތަކެއް ވަނީ ފޯރުކޮށްދީފަ އެވެ. އިގްތިސޯދަށް ކުރާނެ ނޭދެވޭ އަސަރު ކުޑަކުރުމުގެ ބޭނުމުގަ އެވެ. އިގްތިސޯދު އަލުން "ރީބައުންސް" ކުރުމަށް ފަސޭހަ ކުރުމަށްޓަކަ އެވެ. ދުނިޔޭގެ ގިނަ ގައުމުތަކަކީ އަމިއްލަ ހާލަތާއިގެން އުޅެވޭވަރުގެ ގައުމުތަކެވެ. އެކަމަކު ރާއްޖޭގެ އިގްތިސޯދު ބަރޯސާވާން ޖެހިފައިވަނީ ފަތުރުވެރިކަމުގެ ސިނާއަތުގެ މައްޗަށް ކަމުން، މި ހާލަތާ ގުޅިގެން އިގްތިސޯދަށް އެންމެ ނުރަގަޅު އަސަރެއް ކުރާނެ އެއް ގައުމަކީ ދިވެހިރާއްޖެ އެވެ.\nއިގްތިސޯދު ރަނގަޅުކުރުމަށް މި ނާޒުކު ދަނޑިވަޅުގައި ކުރެވޭނެ އެންމެ މުހިންމު އެއްކަމަކީ ފަތުރުވެރިކަން ރަނގަޅު ކުރުމަށް މަސައްކަތް ކުރުމެވެ. ރާއްޖޭގައި މިވަގުތު އެންމެ ރަނގަޅު ވަސީލަތްތައް ބިނާ ކުރެވިފައިވާ ހަމައެކަނި ސިނާއަތަކީ ފަތުރުވެރި ކަމަށް ވުމުންނެވެ. އެންމެގިނަބަޔަކު ވަޒީފާއަދާކުރާ ސިނާއަތަކީ ވެސް އެއީ އެވެ. އެހެންކަމުން ދައުލަތަށް އެންމެބޮޑު އާމްދަނީ އެއް ލިއްބައިދެނީ ވެސް މި ސިނާއަތުންނެވެ.\nއެހެން ސިނާއަތްތަކާއި ހިލާފަށް ފަތުރުވެރިކަމުގެ ޕްރޮޑަކްޓްތަކަކީ، ފަތުރުވެރިޔާ އެ ޕްރޮޑަކްޓެއް އުފައްދާ މަންޒިލަކަށް ގޮސްގެން ނޫނީ ބޭނޫންކުރެވޭ އެއްޗެއް ނޫނެވެ. އަމިއްލަޔަށް އެ މަންޒިލަކަށް ދެވިގެން ނޫނީ އެ މަންޒިލެއްގެ އިހްސާސްތައް ފުރިހަމަ ގޮތުގައި ލިބި ނުގަނެވެ އެވެ. ލޮލަށް ފެނި، އަތްލެވި، ފިޒިކަލީ ތަޖުރިބާ ކުރެވިގެން ނޫނީ އެ މަންޒިލްތަކުގެ ގުދުރަތީ ރީތި ކަމާއި، މާހައުލުގެ ފުރިހަމަކަމާއި، ތިމާވެށީގެ ނާޒުކު ކަމާއި، މީހުންގެ އޯގާތެރި ކަމާއި، ސާދާ މިޒާޖާއި، މާޒީގެ ތާރީހާއި، ސަގާފަތާއި އާދަކާދައިން ލިއްބައިދޭ ޢިބްރަތާއި އާސާރީ ވެލިއުސް، ފުރިހަމަޔަށް އިޙްސާސް ނުކުރެވޭނެ ކަންކަމަށް ވާތީ އެވެ.\nނިއުނޯމަލްގެ މި ހާލަތުގައި، މީހުން އެއްތަނުން އަނެއްތަނަށް ގެންދިއުމަކީ އެހާ ފަސޭހަ ކަމަކަށް ނުވާއިރު، ދުނިޔޭގެ އެކި ގައުމުތަކުން ފަތުރުވެރިކަމުގެ ޕްރޮޑަކްޓްތައް ވިއްކުން އިތުރު ކުރުމަށް އެތައްކަމެއް، ނުވަތަ އެތައްގޮތެއް ދަނީ އީޖާދުކޮށް ތަޖްރިބާ ކުރަމުންނެވެ.\nދުނިޔޭގެ އެހެން ގައުމުތަކުގައި ކުރާހުރިހާ ކަމަކީ ފަހަރުގައި ރާއްޖޭގައި ކުރެވޭނެ ކަންކަމަށް ނުވެދާނެ އެވެ. ނަމަވެސް ސޯޝަލް މީޑިއާގެ ޑިޖިޓަލް ޗެނަލްތައް ބޭނުން ކޮށްގެން ފަތުރުވެރިކަން އިޝްތިހާރު ކުރުމަކީ ކުރެވިދާނެ ކަމެކެވެ. ބޭނުންވާ އޯޑިއަންސަކަށް ޓާގެޓްކޮށް ދޭން ބޭނުންވާ މެސެޖް އެއޯޑިއަންސަށް ފޯރުކުރެވޭކަން ކަށަވަރު ކުރެވޭނަމަ އެވެ. އެކަމަކު މި ހާލަތުގައި ކުރާ ހަމައެކަނި ކަމަކީ ސޯޝަލް މީޑިޔާގައި ދުވާލަކު ޕޯސްޓެއް ކޮށްލުން ކަމަށްވާނަމަ އެވަރަކުން ނުފުދެއެވެ.\nމި ހާލަތުގައި ފަތުރުވެރިންގެ ސަލާމަތާއި ރައްކާތެރިކަން ކަށަވަރުކުރުމާއި އިތުބާރު އުފެއްދުމަށް ތަފާތު ގިނަކަންތަކެއް ކުރަން ޖެހޭނެކަމަށް ބެލެވެ އެވެ. ރާއްޖޭގައި، ސްޓެރެޓެޖިކް ލެވެލްގައި ކުރެވިދާނެ ކިތަންމެ ކަމެއް އެބަހުއްޓެވެ. ދައުލަތުގެ ކަމާގުޅުންހުރި ތަފާތު ވުޒާރާތައް ގުޅިގެން ކެބިނެޓް ލެވެލްގައި ކުރެވިދާނެ އެތައްކަމެއް އެބަހުއްޓެވެ. އެފަދަ ކަންކަން ދެނެގަނެ ޕްލޭންތަކެއް އެކުލަވާލެވި އެފަދަ މަގުޗާޓެއް ތަންފީޒު ކުރަންވީ ވަގުތު މިހިރަ ފަހަނައަޅާ ދަނީ އެވެ.\nމި ސިނާޢަތުގައި ވަޒީފާ ގެއްލިފައިވާ އެތައް ދިވެހިންގެ ވަޒީފާ އާއި، މިނިމަމް ވޭޖާ ގުޅުންހުރި ކަންކަމާއި، ނިއުނޯމަލް ރެގިއުލޭޝަންތައް އެކުލަވާލާ ތަންފީޒު ކުރުމާ ގުޅުންހުރި އެތައް ހައްސާސް މައްސަލަތަކެއް ފުނިޖެހިފައިވާ މި ހާލަތުގައި، ފަތުރުވެރިކަމާ ބެހޭ ވަޒީރަކު ވީހާވެސް އަވަހަކަށް އައްޔަން ކުރުން މުހިންމުވެ އެވެ. ގައުމުގެ އިގްތިސޯދު ކޮޅަށްޖެހުމުގައި އެ ވުޒާރާގެ ދައުރު ބޮޑުވެފައި ފުޅާވުމުންނެވެ.\nމި ހާލަތުގައި ކަންކަން ރާވާހިންގަން އެކުލަވާލެވޭ މުހިންމު އިންތިޒާމްތަކުގެ އެންމެ އިސް ފަރާތަކީ ފަތުރުވެރިކަމާބެހޭ ވަޒީރެވެ. ސިނާއަތާ ގުޅުންހުރި ސްޓެރެޓެޖިކް އެންމެހާ ކަންކަމުގައި ސަރުކާރުގެ ފަރާތުން ވިލަރެސްކުރާ ފަރާތަކީ ވެސް އެއީ އެވެ.\nމީގެ އިތުރުންވެސް ކަމާގުޅުންހުރި އެންމެހާ އިދާރާތައް ގުޅިގެން މުޅި ގައުމުގައި ގިނަ ޢަދަދަކަށް ކޮވިޑް-19 އަށް ޓެސްޓް ކުރެވި އަވަސް ނަތީޖާ ލިބޭނެ އިންތިޒާމެއް ރޭވެންޖެހެ އެވެ. ފަތުރުވެރިންގެ އިތުބާރާ ޔަގީންކަން އާލާ ކުރުވުމަށާއި ގައުމުގައި ބަލި ކޮންޓްރޯލް ކުރުމަށް ހަރުދަނާ މަސައްކަތްތަކެއް ކުރުން ކޮންމެހެން ބޭނުންތެރި އެވެ. ބަލި ނެތް ސަރަހައްދުތަށް ކަނޑައަޅާ ރާއްޖޭގެ ޖަޒީރާ ވަންތަކަމުގެ އެޑްވާންޓޭޖް ނެގުމަށެވެ. ރަނގަޅު ހަރުދަނާ މަގުޗާޓަކާއެކު ކަންކަން ރާވާހިންގާ، އެންމެންނަށް ރައްކާތެރި ތަނަކަށް ރާއްޖެ ހެދުމަށް ޓަކައެވެ. މިގޮތުން ކުރެވޭ އެންމެހާ ކަންކަމުގެ ވާހަކަ، ރާއްޖެ ޕްރޮމޯޓްކޮށް އިޝްތިހާރު ކުރުމަށް ބޭނުން ކުރެވިދާނެއެވެ.\nކަސްޓަމަރުންގެ އިތުބާރާއި ޔަގީންކަން އުފެއްދުމަށްޓަކައި ބޮޑެތި ހޭދައާއި އާ ގޮތްތަކާއި ތަފާތު ކޮންސެޕްޓްތަށް، ސަރަހައްދީ ފެންވަރުގައާއި ދުނިޔޭގެ ފެންވަރުގައި ތަޢާރަފްކުރަމުންދާ ބްރޭންޑެއް ކަމަށްވާ "އެމިރޭޓްސް" ފަދަ އެއާލައިނަކާއެކު ޖޮއިންޓް ކެމްޕެއިނެއް ހިންގިއްޖެނަމަ އެކަމުގެފައިދާ އެތައް ގުނައަކަށް ކުރާނެކަމަށް ބެލެވެ އެވެ. މި ނޫނަސް ތަފާތު "އައުޓް އޮފް ދަ ބޮކްސް" އެތައް ކަމެއް ކުރެވިދާނެ އެވެ. ރާއްޖޭގެ ވަރަށް މަދު ރިސޯޓަކުން ނޫނީ ނިއުނޯމަލް އޮޕަރޭޝަނާ ބެހޭ ޕްރޮމޯޝަނަލް މާކެޓިން ހަރަކާތެއް ނުފެނެ އެވެ. ގައުމުގެ ނެޝަނަލް ޕްރޮމޯޝަންގެ މާބޮޑު ހަރަކާތެއްވެސް ނުފެނެ އެވެ.\nއެމްއެމްޕީއާރްސީ ޓޫރިޒަމް ޓޫރިސްޓް އެރައިވަލް + މިނިސްޓްރީ އޮފް ޓޫރިޒަމް އިގްތިސޯދު ރިސޯޓް ތޮއްޔިބު މުހައްމަދު\nހުޅުވާލުމަށް ހަތަރު މަސް: އުންމީދަކީ ކޮބާ؟\nރާއްޖޭގެ ޓޫރިޒަމް ޓްރެންޑަށް މިވަނީ ކިހިނެއް؟\nމި އަހަރު ޓޫރިޒަމްގެ ނަމްބަރަކީ ކޮބާ؟\nމިހާރު ރިސޯޓް މުވައްޒަފުންގެ ހާލަކީ ކޮބާ؟\nކަނޑޫދޫ މިރުސް ލަންކާގައި ހައްދައި އަގު ވައްޓާލައިފި\nމަހުލޫފުގެ ނަމޫނާއަށް ތައުރީފު\nނިޒާމު ބަދަލު ކުރެވޭނީ ރައްޔިތުންނަށް: ރައީސް


PSG In Messi Ah Shauguveri Vaakan Haamakoffi - Vaguthu\nސްޕެއިންގެ ބާސެލޯނާއަށް ކުޅެމުން އަންނަ އާޖެންޓީނާގެ ތަރި ލިއޮނަލް މެސީއަކީ ކޮންމެ ޓީމަކުންވެސް ގެންނަން ބޭނުންވާނެ ކުޅުންތެރިއެއް ކަމަށާއި ޕީއެސްޖީއަށް އޭނާ ގެންނަން ބޭނުންވާ ކަމަށް އެ ޓީމުގެ ސްޕޯޓިން ޑިރެކްޓާރ ބްރެޒިލްގެ ލިއޮނާޑޯ ބުނެފިއެވެ.\nމިއީ ޕީއެސްޖީގެ ވެރިއަކު މިހާތަނަށް މެސީ ގެނައުމާއި ގުޅޭގޮތުން ފާޅުކަންބޮޑު ގޮތެއްގައި ވާހަކަދެއްކި ފުރަތަމަ ފަހަރެވެ. މީގެކުރިން ތުންތުންމަތިން މެސީއަށް ޝައުގުވެރިވާކަމަށް ގިނަ މީޑިއާ ރިޕޯޓުތަކުން ހާމަކޮށްފައިވެއެވެ.\nމި ސީޒަނަށްފަހު އުމުރުން 33 އަހަރުގެ މެސީއާއެކު ބާސާއިން ހަދާފައިވާ އެއްބަސްވުން ހަމަވާއިރު މުއްސަނދި ކުލަބުތަކުން ދަނީ މެސީ ހޯދުމަށް މަސައްކަތްކުރަމުންނެވެ. މެސީ ބާސާގައި ބެހެއްޓުމަށް އެ ކުލަބުން ގިނަ މަޝްވަރާތަކެއް ކުރިނަމަވެސް އަދި މިހާތަނަށް އެ މަޝްވަރާތަކަށް އަލިމަގެއް ނުފެނެއެވެ. މީޑިއާ ރިޕޯޓުތައް ބުނާގޮތުން މި މަހު ބާއްވާ ބާސާގެ އިންތިހާބަށްފަހު މެސީ ވަކިގޮތެއް ނިންމާނެއެވެ.\nމެސީއާއެކު އެއްބަސްވުމަކަށް އައުމަށް މުއްސަނދި މެންޗެސްޓަރ ސިޓީންވެސް މަސައްކަތްތަކެއް ކުރިއެވެ. އަދި އެ ޓީމާއި އެކު މަޝްވަރާކުރުމަށް މެސީގެ ބައްޕަ ސިޓީއަށްވެސް ދިޔައެވެ. ނަމަވެސް އެ ބުރު ވަކިގޮތަކަށް އެއްބަހެއް ނުވެއެވެ. އެއީ މި ސީޒަން ފެށުމުގެ ކުރިންނެވެ. އޭގެފަހުން ޕީއެސްޖީން މަޝްވަރާތައް ފަށަފައިވާއިރު ބައެއް ރިޕޯޓުތައް ބުނާގޮތުން މެސީ ވަނީ ވަކިގޮތަކަށް އެއްބަސްވެފައެވެ.\nފްރާންސްގެ ނޫސްތަކާއި ވާހަކަދައްކަމުން ޕީއެސްޖީގެ ސްޕޯޓިން ޑިރެކްޓަރ ލިއޮނާޑޯ ބުނީ ނަން މަޝްހޫރު ކުޅުންތެރިން އަބަދުވެސް ޕީއެސްޖީއަށް ބޭނުންވާނެ ކަމަށެވެ. އެކަމަކު މިއީ އެ ވާހަކަދައްކަން އެންމެ ރަނގަޅު ވަގުތު ނޫން ކަމަށާއި ނަމަވެސް ޓްރާންސްފަރ ލިސްޓުގައި މެސީ ހިމެނޭނެ ކަމަށެވެ.\nމެސީ ވަނީ މީގެކުރިން އެމެރިކާ ލީގުގައި ކުޅެން ބޭނުންވާކަމަށް ބުނެ ޝައުގުވެރިކަން ފާޅުކޮށްފައެވެ. އަދި ކެރިއަރުގެ ވަކި ހިސާބަކުން އާ ކަމެއް ތަޖުރިބާކުރަން ބޭނުންވާ ކަމަށްވެސް ބުނެފައިވެއެވެ.


VIDEO: Baaru bodu baazaaraai, kaaroobaaru bandharu falhah!\nމާލޭގެ ބާޒާރުމައްޗަކީ އާދާގައި ވެސް އަބަދު ފުރިބާރުވެފައި އޮންނަ ވަރަށް ބާރު ބޮޑު ބާޒާރެކެވެ. ރޯދަ މަހެއް އަތުވެއްޖެއީ ވިއްޔާ މާލޭގެ ބާޒާރުމައްޗަށް މާލޭގެ މާރުކޭޓްތަކާއި ބަނދަރުމަތި ހުރިހާ ވަގުތަކަށް އިންތިހާއަށް ބައިބޯވެ ހަލަބޮލިވެފައި އޮވެ އެވެ. އަދި ކޮންމެ ދުވަހެއްގެ ވެސް މެންދުރު ނަމާދުން ފައިބާ ގޮތަށް ބާޒާރާއި "ބަނދަރުގެ މެޝިނު" ގެ އުޑި ދެގުނަ ބާރު މިނުގައި އެނބުރިގަނެ އެވެ. ރޯދަ ވީއްލާނެ ތަކެއްޗާއި ބާއްވަތްތައް ގަންނަން ދާ މީހުންނާއި ފިހާރަތަކަށް މުދާ ގަންނަން ދާ މީހުންނާއެކު އޮޑި ދޯނި ފަހަރަށް މުދާ އެރުވުމާއި ބޭލުމާއި ކަމާލު ކުރުމާއި މަޖޫރީ މަސައްކަތެވެ. މިހެން ގޮސް ހުއްޓުމެއް ނެތި ބުރަކަށް އެނބުރޭ އެތައް އެތައް ކަމަކާހުރެ މާލޭ ބާޒާރާއި ބަނދަރު އޮންނަނީ "ގަޔަށް އަރައިގަންނަ" ހިސާބުގައި ރަކަރަކަ ލައިލައެވެ. އޭގެ ތެރެއަށް ސައިކަލުތަކާއި ކާރާއި ޕިކަޕާއި ލޯރިފަހަރާއި އެއް ގަމުގެ ބަރު އުޅަނދުތައް ވަދެ މަގުތައް ފުރާފައި އޮންނަނީ ބަރުގޮނާއި ހޯބޯލެވުމާއި ޒުވާބުގަ އެވެ. ބާރު ބޮޑު ބާޒާރުތައް ހުއްޓަސް މިކަހަަލަ ބާޒާރެއް ދުނިޔޭތާކު ނުވެސް އޮންނާނެ އެވެ.\nމި އަހަރުވެސް ޖަނަވަރީން ފެށިގެން ދަނޑުވެރިންނާއި ވިޔަފާރިވެރިން ބޮޑެތި އުންމީދުތަކާއެކު ރޯދައަށް ތައްޔާރުވެފައި ވެއެވެ. އަދި އެތައްޔާރީތައް ވަމުން ދިޔައިރު ވެސް ދުރު އިރުމަތީގެ ޗައިނާއިގެ ވޫހާނުން އުފަންވި ކޮވިޑް-19 އިގެ ބަލާމުސީބާތުގެ އަނދިރި ވިލާގަނޑު ރާއްޖެ މައްޗަށް އޮތީ ހިޔަނި އަޅައިގެނެވެ.\nރަށު ވިޔަފާރިވެރިން މާލެއަށް ތަކެތި ގެނައުމުގެ ތައްޔާރީތައްވެ، ރޯދަ މަހަށް ހަފުތާއަކަށްވެފައި ވަނިކޮށް މާލެއިން މީހަކު ކޮވިޑް-19 އަށް ޕޮސިޓިވްވެ، މުޅި ރާއްޖެ އެކަށް ހެން ޖަމާވެފައި އޮންނަ މާލެ ރޫޅާލައި އެކޮޅުކޮޅުން ޖަހައިފި އެވެ. ދެން މާލެ، ހުޅުމާލެ، ވިލިމާލެ ހިމެނޭ މޭލޭ ސިޓީ ލޮކްޑައުން ކުރަން މަޖުބޫރުވީ އެވެ. އެއާކު އަބަދުވެސް އަދި ހާއްސަކޮށް ރޯދަ މަހު ބާރު ބޮޑު ބާޒާރާއި ބަނދަރު އެކަށް ފަޅުވެގެން ދިޔައީ އެވެ. ދިވެހި ތާރީހު ދުވަކުވެސް އަދި މި ފޮޅުވަތެއް ނުލިޔެ އެވެ.\nރޯދަ އާއި ތާޒާ ތޮއްޑޫ ކަރާގެ ވާހަކަ މިއަހަރަކު ނީވެ އެވެ. އެ ބޮޑު ކަރާ ފޮތި އެއްވެސް ދިމާއަކު ނުވެސް ފެނެ އެވެ. ކަނޑޫދޫ މިރުހުގެ އަގު ބޮޑު ކަމުގެ ވާހަކަ ދެއްކުމެއް ނެތެވެ. ހިސާބަކަށް ބަލާލައިފި ވިއްުޔާ އެއީ އިންސާނީ ތާރީހުގައި ދުނިޔޭގެ ރިކޯޑަކަށް ވެސް ވެދާނެ އެވެ. ބާޒާރުގެ އަގުތަކަށް ދުވަހުން ދުވަހަށް އަންނަ ބަދަލުތަކުގެ އެއްވެސް ހަބަރެއް ނެތެވެ. އެންމެންގެ ސަމާލުކަން ހުރީ ދުވަހުން ދުވަހަށް ނަމްބަރު މައްޗަށް އަރަމުންދާ ކޮވިޑް-19 އިގެ އަޕްޑޭޓް އަންނަ ޕްރެސް އަށެވެ.\n"ތާޒާ މަހެއް ހޯދަން ކޮންމެ ދުވަހަކު މާރުކޭޓަށް ދަން. ބާޒާރަށް ގޮސް ރޯދަ ވީއްލަން ފަނި ގިރާލާނެ މޭވާއެއް ކޮންމެ ދުވަހަކު ނުގަންނަންޏާ ރޯދައި އައިސްފި ހެނެއް ހީނުވޭ. އެކަމަކު މުޅި ހަޔާތް މިއޮތީ ބަދަލުވެފައި،" މީހަކު ބުންޏެވެ.\nއެންމެންގެ ރައްކާތެރި ކަމަށްޓަކައި ބާޒާރު މައްޗަށް ދިޔުން މަނާކޮށްފައި އޮތުމުން އެ ސަރަހައްދަށް ދެވޭ މީހަކަށް މި ދެވެނީ ކަރުގައި ހާއްސަ ފާހެއް އަޅައިގެނެވެ. އެހެންވެ އެއަށް ބޮޑު ބާޒާރުމަތީން މީހަކު ފެންނަނީ ހާލުން ހާލުންނެވެ. ކޮންމެ ކަންމައްޗަކުން ވެސް ފެންނާން ހުންނަނީ ފުލުހުގެ ބުލޫ އެކެވެ. މުޅި ބަނދަރުމަަތީގައި ފުލުސް ރޯނު ދަމާލުމުން ބަނދަރުވެފައި ވަނީ ފޮޓޯގަނޑަކަށެވެ.\n"ރޯދަ މަހާ ހަމަޔަށް އޮތީ ބާޒާރުތައް ބަންދުކޮށްފައި މަރާމާތު ކުރަން. އެ ހުޅުވާ ރަނގަޅަށް މުދާތައް ބޭލުވި ފަހުން ކޮވިޑްގެ ކަންތައް ވަރު އަރައިގަނެ މުދާތައް ލިބުމުގަ ދަތިތައް އައީ. ދެން ބައެއް ތަކެތި ކުނިވެ އުކާލަން ޖެހުނީ އެއަށް ފަހު މިހާރު މުޅި މާލެ ބަންދުކޮށްފައި އޮތުމުން ތިބެން މި ޖެހެނީ ވާނުވާގައި،" ބާޒާރުމަތީގައި ވިޔަފާރި ކުރާ މީހަކު ބުންޏެވެ.\n"ފަރުވާއެއް ހޯދިފައި ނުވާ ކޮވިޑް-19 އިން ސަލާމަތްވާން ރާއްޖެއަށް މިވަގުތު ކުރެވެން އޮތް ކަމަކީ ގައިދުރުކަން ބަހައްޓާ ގޭގައި ތިބުން ކަމަށް ސިއްހީ މާހިރުން ބުނޭ. މި ދަނޑިވަޅަކީ ބާޒާރު ހުޅުވަން ރަނގަޅު ދުވަސްވަރަކަށް ވެސް ނުވާނެ،" އެހެން މީހަކު ބުންޏެވެ.\nމާލޭގެ ބިޒީ މަގުތަތަކަށް އައި ހަމަ ހިމޭންކަމާއެކު އެތައް ބައެއްގެ ދިރިއުޅުމަށް ވެސް ވަނީ ބޮޑެތި އެތައް ބަދަލުތަކެއް އައިސްފަ އެވެ. ބަދަލު ނުވާ އެއްވެސް ކަމެއް ނެތެވެ.\nކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް + މާލޭ ސިޓީ ލޯކަލް މާރުކޭޓް


Vagah Car Aai Cycle Raajje Ah Ethere Kuran Ulhumun Ethakethi Athulaigenfi - Vaguthu\nވަގަށް ކާރާއި ސައިކަލު ރާއްޖެއަށް އެތެރެ ކުރަން އުޅުމުން އެ ތަކެތި އަތުލައިގެންފި\nކަމާއި ގުޅުން ހުރި ހުއްދަތައް ނުހޯދާ ވަގަށް ކާރާއި، ސައިކަލު އެތެރެ ކުރަމުން ދިޔަ ބަޔަކު ހުއްޓުވައި، ތަކެތި ކަސްޓަމްސްގެ ބެލުމުގެ ދަށަށް ގެންގޮސްފިއެވެ.\nކަސްޓަމްސް އިން ވިދާޅުވީ، އޮގަސްޓް 24 ގައި ރާއްޖެއަށް ލަކުޑި އެތެރެކުރުމުގެ ނަމުގައި ގެނެވުނު2ކޮންޓެއިނަރެއްގައި ކާރާއި ސައިކަލްތަކެއް ވަގަށް ރާއްޖެއަށް އެތެރެކުރަމުންދާކަމުގެ މަޢުލޫމާތު ލިބުމުން ކަސްޓަމްސްއާއި ފުލުހުން ގުޅިގެން ހިންގުނު އޮޕަރޭޝަނުން މިހާތަނަށް3ކާރު،2ޕިކަޕް،2ވޭން އަދި 14 ސައިކަލު ކަސްޓަމްސްގެ ބެލުމުގެ ދަށަށް ގެނެވިފައިވާ ކަމަށެވެ.\nއަދި މި ވެހިކަލްތަކުގެ ޖުމްލަ ސީ.އެންޑް.އެފް އަގު 586،000 ރުފިޔާއަށް އަންދާޒާ ކުރެވޭއިރު މިތަކެތީގެ އިމްޕޯޓް ޑިއުޓީގެ ގޮތުގައި ދައުލަތަށް 558،000 ރުފިޔާ ލިބެން ޖެހޭނެ ކަމަށް އަންދާޒާ ކުރެވޭ ކަމަށް ކަސްޓަމްސް އިން ވިދާޅުވިއެވެ.\nމި މައްސަލަ ކަސްޓަމްސްއިން މިހާރު ދަނީ ތަހުޤީޤު ކުރެވެމުންނެވެ.\nމިފަދަ މައްސަލަތަކާއި ގުޅިގެން ކަސްޓަމްސްއިން ފޯރުކޮށްދެވޭ ޚިދުމަތްތަކާއި މުއައްސަސާގެ ނަޒާހަތްތެރިކަން ޤާއިމުކޮށް ނެގެހެއްޓުމަށް އަޅަންޖެހުނު ކޮންމެ ފިޔަވަޅެއް އެއްވެސް ފަސްޖެހުމެއްނެތި އަޅަމުންދާނެކަމަށް ކަސްޓަމްްސް އިން ވިދާޅުވިއެވެ.\nއޮގަސްޓް 27, 2019 17:47\n''3 ކާރު،2ޕިކަޕް،2ވޭން އަދި 14 ސައިކަލު ކަސްޓަމްސްގެ ބެލުމުގެ ދަށަށް ގެނެވިފައިވާ ކަމަށެވެ.'' ސީއެންއެފް އަގު 586000 ރުފިޔާ ؟؟؟ ހާދަ އަގުހެޔޮކޮށް ލިބުނު ތަކެއްޗޭ!!\nއޮގަސްޓް 27, 2019 17:57\nޒީރޯޓޮލެރެންސްގެ ދަށުން ތިއެންމެން އަވަހަށް ދޫކޮށްލަން ކަރުބުޑުން ގޮވާލަން. ޢަނެއްކާ ތިއެތެރެކުރި ބައެއް އެއްވެސް ބަޔަކަށް ނޭގޭނެ. ޢެންމެފަހުންޖެހޭނީ ތިއެއްޗެހިތައްވެސް ޒީރޯޓޮލެރެންސްގެ ދަށުން ދޫކޮށްލަން. ޓިކަންބަލާ ބަޔަކު ކުއްވެރިވެގެން އާޚިރުގަނިމޭނީ.\nއޮގަސްޓް 27, 2019 18:39\nހުޅުމާލެ މަގުމަތީ އަދިގޯތިތަކުގެތެރޭ ގިނައަދަދެއްގެ ވެހިކަލްތަކެއްއެބަހުރި ރަޖިސްޓުރީ ނަންބަރެއްނެތި އަދިނަންބަރު ޒޯންވަކިނުވާ ބަދަލުވެފެ ހުރިތަކެތި ހުޅުމާލެ އަދި މޭލޭގަ ގަރާޖެއް އިތުރެއްނުވޭ އަދި މިއަހަރުން ފެށިގެން އަދިހުއްދައެއް ނުދޭކަން އެނގޭ އެޗްޑީސީއެން ނެރޭއިއުލާންތަކުން ރައްރަށުންގެއްނަ ވެހިކަލްތައްވެސް ބަދަލުކޮއްނުދޭ ވަގުތީގޮތުން ޒޯނުވެސް ޓުރާންސްޕޯޓުވެސް މާލެއައް ހުޅުމާލެއައް.\nއޮގަސްޓް 27, 2019 18:43\nތިޔަ ހިސާބަށް ތިޔަކަން ކުރަން ކެރޭނީވެސް ބަޔަކާއި ގުޅިގެންތާ\nއޮގަސްޓް 27, 2019 20:38\nބަލަ މި ސަރުކާރުގަ މާގިނަ "އަދީބު"ތައް އެބައުޅޭ. ކުރިން އުޅުނީ އެންމެ އަދީބެއްނު. އެހެން ވައްކަން ކޮށްގެން ދައުލަތަށް ލިބެން ޖެހޭ ފައިސާތައް ވަގަށް ނަގަމުން އެދަނީ.\nއޮގަސްޓް 27, 2019 18:58\nޖަރީމާހިންގި ބަޔަކު ހާމަނުކުރީތީ ހިތާމަ ކުރަން އެ ޖަރީމާ ހިނގީ ޖިންނި ސައިތޮނުންބާ؟ ވަކިބަޔަކު ކުކިއްސަރުގޮތަކަށް ކިނބިއްސެއް އެޅިޔަސް މުޅި މީޑަިޔާގަ ވަނަވަރު ހާޟަ ކުރޭ އަނެއްބައި ބަޔަކު ކިތަންމެ ބޮޑޫ ޖަރީމާއެއް ހިންގިޔަސް އެންމެ ކުޑަމިނުނަންވެސް ހާމަކުރަން ނުކެރޭ ޒިންމާދާރު ނޫސްވެރިކަމެއްގަ މިހެން ވެގެން ނުވާނެ\nދޭތެރެއަކުން ކޮންމެސް ކުންފުންޏެއްގެ ފައިސާ ފޭރިގެންފިއޭވެސް ބުނޭނު. ކޮންއިރަކު ކޮންތާކު ކޮން ދުވަހަކު ކާކު މިއިން އެކައްޗެއްވެސް އެނގުނުތަ؟\nއޮގަސްޓް 27, 2019 19:17\nވަލުދޮރާށިން އެތެރެވަނީ، ހަމައެކަނި ވެހިކަލްތޯ ސުވާލުއުފެދެއެވެ. ޔަޢުނީ، ނުރައްކާތެރި ހަތިޔާރު އެތެރެނުވާ ކަމަށް އެއްވެސް ޔަޤީންކަމެއް ދެވޭނެތޯ ؟\nއޮގަސްޓް 27, 2019 20:50\nމުޅި ގައުމު ދަވާލައިގެން ހުރި ބޮޑު މާސިންގާ ފަލަ ލޮޅިމަހެއް މިތާ ބަނދަރުގަ އޮތް ބޯޓެއްގަ ރައްކާވެގެން ދާއިރު ނޭނގޭ ބަޔަކަށް ކޯޗެއް އެނގޭނީ؟\nއޮގަސްޓް 27, 2019 20:18\nކޮބާ ކަސްޓަމްސް ބޮންޑުން ވަގަށް ނެރުނު ޑިއުޓީ ނުދައްޚާ 340 ކޭސް ސަގަރޭޓް.\nއޮގަސްޓް 28, 2019 01:37\nއަޅުގަނޑު އަންހެނުންނަށް އެއަރޕޯޓް ހެޑް ކަން ދީފައި އިސްތިއުފާ ދިނީމަވެސް ހުއްޓައެއް ނުލިދޯ މިމިހުން މި ސިގަރޭޓް ގެ ވަހަކަ. 500000ރ ގެ ވެހިކަލް އާއި 6މިލިއަންގެ ސިގަރޭޓް ތަފަތު ކޮންމެސް ކުއްޖަކު ސީޖީ އަށް ބުނެދީބަލަ\nއޮގަސްޓް 27, 2019 22:45\nލަައިސަންސް ނުނަގާގޮތަށް ހަމަޖެއްސީ މިކަހަލަ މަގު ހުޅުވައި ދޭންވެގެން.\nއޮގަސްޓް 27, 2019 23:52\nކާރުގެ ކުލައިންވެސް އެބައެނގޭ އަތުލައިގަތް އެއްޗިހި "އޭގެ އަހުލުވެެރިންނާ ހަމައަށް" އަމާނާތްތެރިކަމާއެކު ފޯރުކޮށްދޭނެކަން.\nއޮގަސްޓް 28, 2019 02:15\nބައްލަވާ2ޑީސީ އައްޔަނު ކުރިޔާ މާގިނަ އިރު ނުވެ މިދިޔަ ހަފުތާގައި ކަސްޓަމުސް އޮފިސަރުން ވަނީ 519 ކިލޯގެ ސުޓާބަޒު ދުންފަތް ދުކޮށްފައި. މިދިޔަ ސަރުކާރު ވައްކަން ކުރަން އުޅުނު އޮފިސަރުންނަށް ބޮޑެތި މަގާމުދިނީ. ދެން ކޮން ވާހަކަ އެއް. ތިމާމެން މަގާމުގައި ތިބެވެނި މިމީހުންނާށް މަގާމު ދިނީމަޔޯ\nއޮގަސްޓް 28, 2019 04:53\nތިޔަކަހަލަ ހުރިހައި އެއްޗެއް ރާއްޖެ އެތެރެ ކުރަނީ ކަސްޓަމުގައި އުޅޭ ބައެއް މީހުންނާއި ގުޅިގެން


Kudhi viyafaarithakah 198 million rufiya ge loan dhookohfi\nރާއްޖޭގައި އުފައްދާފައިވާ ބައެއް ސާމާނު: ކޮވިޑް-19 އާ ގުޅިގެން ކުދި ވިޔަފާރިތަކަށް އެސްއެމްއީ ބޭންކުން އަންނަނީ ލޯނު ދޫކުރަމުން. -- އަވަސް ފައިލް ފޮޓޯ\nކޮވިޑް-19 އާ ގުޅިގެން ކުދި އަދި މެދުފަންތީގެ ވިޔަފާރިތަކަށް އެހީވުމަށް އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ)އިން 198 މިލިއަން ރުފިޔާގެ ލޯނު ދޫކޮށްފައިވާކަމަށް ފިނޭންސް މިނިސްޓްރީން ބުނެފި އެވެ.\nމިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާގޮތުން، މިދިއަ ހޯމަ ދުވަހާ ހަމައަށް ޖުމްލަ 1,427 ފަރާތަކަށް 198 މިލިއަން ރުފިޔާ ލޯނުގެ ގޮތުގައި ވަނީ ދޫކޮށްފަ އެވެ. އޭގެ ތެރޭގައި ކުދި ވިޔަފާރިތަކާއި އަމިއްލަ މަސައްކަތް ކުރާ ފަރާތްތައް ހިމެނެ އެވެ.\nތަފާސް ހިސާބުތަކަށް ބަލާއިރު، އެސްޑީއެފްސީއިން ދޫކުރާ ލޯނަށް އެދި ޖުމްލަ 2،983 ފަރާތަކުން ހުށަހަޅާފައިވެ އެވެ. މީގެ ތެރެއިން ލޯނު ދިނުމަށް ނިންމާފައިވަނީ 1،711 ފަރާތަަކަށް ޖުމްލަ 301 މިލިއަން ރުފިޔާ ކަމަށް މިނިސްޓްރީން ބުންޏެވެ.\nވަކިވަކި ދާއިރާތަކަށް ބަލާއިރު، އެންމެ ގިނަ އަދަދަކަށް ލޯން ހަމަޖެހިފައިވަނީ މުދާ ވިއްކުމުގައި ހަރަކާތްތެރިވާ ވިޔަފާރިތަކަށެވެ. އެގޮތުން އެފަދަ 658 ވިޔަފާރިއަކަށް 156.1 މިލިއަން ރުފިޔާގެ ލޯން ދޫކުރުމަށް ވަނީ ހަމަޖެހިފަ އެވެ.\nދެން އެންމެ ގިނައިން ލޯނު ހަމަޖެހިފައިވަނީ އަމިއްލަ މަސައްކަތްކުރާ ފަރާތްތަކަށެވެ. އެގޮތުން، އަމިއްލަ މަސައްކަތް ކުރާ 494 ފަރާތަކަަށް 14.7 މިލިއަން ރުފިޔާގެ ލޯން ދޫކުރުމަށް ވަނީ ނިންމައިފަ އެވެ.\nމީގެ އިތުރުން، އަންހެނުން އިސްވެ ހިންގާ ވިޔަފާރިތަކުން ލޯނަށް އެދި ހުށަހެޅި 683 ފަރާތުގެ ތެރެއިން 456 ފަރާތަކަށް ލޯން ދޫކުރުމަށް ވަނީ ނިންމައިފަ އެވެ. މިއީ ޖުމްލަ 97.6 މިލިއަން ރުފިޔާގެ ލޯނެވެ.\nފިނޭންސް މިނިސްޓްރީއާ ގުޅިގެން އެސްޑީއެފްސީން ތައާރަފު ކޮށްފައިވާ މި ލޯނު ސްކީމު ގެ ދަށުން ލޯނު ދޭނީ ހަ ޕަސެންޓު އިންޓްރެސްޓުގަ އެވެ. މި ލޯނު ދައްކަން ޖެހެނީ ގިނަ ވެގެން ތިން އަހަރު ލިބެ އެވެ.\nސަރުކާރުން ވަނީ ކޮވިޑް-19 އާ ގުޅިގެން ވިޔަފާރިތަކަށް އެހީވުމަށް "2.5 ބިލިއަން ރުފިޔާގެ ރިލީޕް ޕެކޭޖެއް" ވަނީ ނެރެފަ އެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް ފިނޭންސް މިނިސްޓްރީ އިގްތިސޯދު + އެސްއެމްއީ ބޭންކް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އެކޮންމިކް ރިލީފް ޕެކެޖް


ދަރަވަންދޫގައި ގެސްޓްހައުސް މާކެޓިން ސެމިނާއެއް ބާއްވަނީ\nދަރަވަންދޫގައި ގެސްޓްހައުސް މާކެޓިން ސެމިނާއެއް ބާއްވަނީ\nބ. ދަރަވަންދޫގައި ގެސްޓްހައުސް މާކެޓިންގ ސެމިނާއެއް ބާއްވަން ރާއްޖޭގެ ގެސްޓްހައުސްތަކަށް މާކެޓިން ޕްރޮގްރާމްތަކެއް ހިންގަން ހަވާލުކޮށްފައިވާ މޯލްޑިވްސް ގޭޓަވޭސް އިން ނިންމައިފި އެވެ.\nދަރަވަންދޫގެ އިތުރުން ގެސްޓްހައުސް މާކެޓިން ސެމިނާތައް ބޭއްވުމަށް ހަމަޖެހިފައިވަނީ 19 މާޗް އިން 20 މެއިގެ ނިޔަލަށް އއ. ތޮއްޑޫ އާއި އއ. އުކުޅަސް އަދި ކ. މާފުއްޓާއި ވ. ތިނަދޫ އާއި އދ. ދިގުރަށް އަދި އައްޑޫ ސިޓީ އާއި ތ. އަތޮޅުގެ އިތުރުން ހުޅުމާލޭގަ އެވެ.\nއެގޮތުން ދަރަވަންދޫގައި މި ސެމިނާ އޮންނާނީ އަންނަ ހޮނިހިރު ދުވަހުއެވެ. ސެމިނާގައި ބައިވެރިވުމަށް ރެޖިސްޓަރ ވުމަށް މިމަހުގެ 10 ވަނަ ދުވަހުގެ ނިޔަލަށް ވަނީ ހުޅުވާލައިފަ އެވެ. ރެޖިސްޓާ ކުރުމަށް ގުޅާނީ 7796061 ނަންބަރު ފޯނާ އެވެ.\nރާއްޖޭގައި ގެސްޓްހައުސްގެ ވިޔަފާރި ޕްރޮމޯޓް ކުރަން އެންމެ ފުޅާ ދާއިރާއެއްގައި މަސައްކަތްކުރާ މޯލްޑިވްސް ގެޓަވޭސް އަށް މި ޕްރޮގްރާމް ހިންގަން އެމްއެމްޕީއާރުސީން ހަވާލުކުރީ، ގެސްޓްހައުސް ދާއިރާ ތަރައްގީކުރުމަށް މި ސަރުކާރުން ވެފައިވާ ވައުދުގެ ދަށުނެވެ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 އޯގަސްޓް 23 ވާ އާދީއްތަ ދުވަހުގެ 13:30 ގެ ކުރިން މިނިސްޓްރީ (ހ. ވެލާނާގެ7ވަނަ ފަންގިފިލާ) އަށެވެ. ވަޒީފާއަށް ހުށައަޅާ ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ [email protected] އެވެ. ވަޒީފާއަށް އެދި ހުށައަޅާ ފޯމާއިއެކު ހުށައަޅަންޖެހޭ ހުރިހާ ލިޔުންތަށް ހުށައަޅާފައިނުވާނަމަ ފޯމު ބާތިލުކުރެވޭނެއެވެ.\nމި ވަޒީފާއަށް އެދި ހުށަހަޅާ، ޝަރުތު ހަމަވާ ފަރާތްތަކުގެ އަދަދު 10 އަކަށްވުރެ ގިނަނަމަ އެފަރާތްތަކުގެ ތަޢުލީމީ ފެންވަރާއި ތަޖުރިބާއަށް ބެލުމަށްފަހު އެންމެ މަތިން މާރކްސް ލިބޭ 10 ފަރާތް ޝޯޓް ލިސްޓް ކުރެވޭނެއެވެ.\nސުންގަޑި: 23 އޮގަސްޓް 2020 1330


Turkey Ah Eheevaan Thayyaaru - France - Vaguthu\nތުރުކީއަށް އެހީވާން ތައްޔާރު - ފްރާންސް\n1 މަސް ކުރިން ( އޮކްޓޯބަރ 30, 2020 )\nތުރުކީއަށް ލިބުނު ގެއްލުންތަކުގެ ތެރެއިން\nތުރުކީ އާއި ގްރީސްއަށް 7.0 މެގެނެޓިއުޑްގެ ބާރުމިނުގައި އައި ބިންހެލުމާއި ގުޅިގެން ދެގައުމަށްވެސް އެހީތެރިވާން ތައްޔާރަށް ހުރިކަން ފްރާންސް އިން ހާމަކޮށްފިއެެވެ.\nތުރުކީ އާއި ގްރީސް އާއި ދެމެދުގައި އޮންނަ އޭގަން ސީ އަށް އައި ބިންހުލުމާއި ދެ ގައުމަށްވެސް ގެއްލުންތަކެއް ވަނީ ވެފައެވެ.\nފްރާންސްގެ އިންޓީރިއާ މިނިސްޓަރ ގެރަލްޑް ޑަރްމަނިން ކުރި ޓްވީޓެއްގައި ވިދާޅުވީ، ދެ ގައުމުންވެސް އެހީތެރިކަން ބޭނުންވާނަމަ، ފްރާންސް އިން އެހީ ފޮނުވާނެ ކަމަށެވެ.\nތުރުކީ އާއި ގްރީސްއަށް އައި މި ބިންހެލުމާއެކު އިމާރާތްތައް ވަނީ ބިމާ ހަމަވެފައެވެ. އެ އިމާރާތްތަކުގެ ދަށުވެފައި ތިބި މީހުން ސަލާމަތް ކުރުމަށް ދެ ގައުމުގެ ކަމާއި ބެހޭ ފަރާތްތަކުން ދަނީ ކުރަމުންނެވެ.\nމި ބިންހެލުމުގެ އަސަރު އެންމެ ބޮޑަށް ކޮށްފައި ވަނީ ތުރުކީއަށެވެ. އެ ގައުމުގައި 20 އިމާރާތެއް ބިމާއި ހަމަވިއިރު، ހަ މީހަކު ވަނީ މަރުވެފައެވެ. އަދި 200 އަށްވުރެ ގިނަ މީހުންނަށް ވަނީ ބޮޑެތި އަނިޔާތައް ވެފައެވެ.\nފްރާންސްއިން ތުރުކީއަށް އެހީތެރިކަން ފޯރުކޮށްދިނުމަށް ނިންމާފައިވާއިރު، މިމަހުގެ ކުރީ ކޮޅު ފްރާންސްގެ ރައީސް އެމަނުއެލް މެކްރޮން ދެއްކެވި ވާހަކަތަކާއި ގުޅިގެން ގިނަ ބަޔަކު އަންނަނީ ފްރާންސްއާއި ދެކޮޅަށް އަޑު އުފުލަމުންނެވެ. އެގޮތުން އެންމެ ބަހުގެ ހަމަލާތައް ހިނގާފައިވަނީ ތުރުކީއާއި ފްރާންސްއާއި ދެމެދުގައެވެ.\nފްރާންސްގެ ރައީސް ވަނީ އިސްލާމް ދީނަކީ ނިރުބަވެރި ހަމަލާތަކަށް މަގުފަހިވާ ދީނެއް ކަމަށް ވިދާޅުވެފައެވެ.\nބަހުގެ ހަމަލާތައް އަމާޒުވެ ގިނަ ހަމަ ނުޖެހުން ހިނގާފައިވާއިރު، ފްރާންސްއިން ވަނީ ތުރުކީގެ ރައީސް ޠައްޔިބު ރަޖަބް އުރޮދޮޣާން ބަރަހަނާ މަންޒަރު ފެންނަ ގޮތަށް ކުރެހުން ކުރަހާފައެވެ. އެހެންކަމުން ތުރުކީއިންވެސް ވަނީ ބަދަލު ހިފުމުގެ ގޮތުން އެކި އަމަލުތައް ހިންގާފައެވެ.\nތުރުކީގެ ރައީސްގެ އެފަދަ މަންޒަރު ފެންނަ ފޮޓޯތައް އާންމު ކުރުމުން އެގައުމުން ވަނީ އެކަން ކުރި މީޑިއާތަކާއި މެދު ފިޔަވަޅު އެޅުމަށް ނިންމާފައެވެ\nފްރާންސްގައި ދަރިންނަށް ގޭގައި ކިޔަވައިދޭ މީހުންނަށް ހަރުކަށި ފިޔަވަޅު އަޅަނީ\nއޮކްޓޯބަރ 30, 2020 22:43\nﷲ އީ އަޅަމެންގެ ވެރިރަސްކަލާނގެ ފަރަންސޭސި ކާފަރުންގެ އެހީ ނުލިބުނަސް ތުރުކީ ރައްޔިތުން ތުރުކީ ސަލާމަތްކުރާނެ\nއޮކްޓޯބަރ 31, 2020 00:35\nޙަސްބުނަﷲ ވަ ނިއުމަލް ވަކީލް


"Animal"gai Ranbir aaeku Tripti\n"އެނިމަލް"ގައި ރަންބީރާއެކު ޓްރިޕްތީ\nޓްރިޕްތީ އަދި ރަންބީރު: "އެނިމަލް"ގައި ޓްރިޕްތީ ބައިވެރިވާނެ ކަމުގެ އަޑު ވަނީ ގަދަވެފައި\nއާ އަހަރެއްގެ ފެށުން ފާހަގަ ކުރުމުގެ ގޮތުން ޑައިރެކްޓަރު ސަންދީޕް ރެޑީ ވަންގާ ވަނީ "އެނިމަލް" ކިޔާ ބޮޑު ޕްރޮޖެކްޓެއް އިއުލާންކޮށްފަ އެވެ. "ކަބީރް ސިންގް" ޑައިރެކްޓްކުރި ސަންދީޕްގެ އާ ފިލްމުގެ ތަރިންނަކީ ރަންބީރު ކަޕޫރާއި ޕަރިނީތީ ޗޯޕްޅާ އަދި އަނިލް ކަޕޫރެވެ.\nސަންދީޕްގެ ފިލްމުތަކަކީ ވަރަށް ވަރުގަދަ ސޯޝަލް މެސެޖްތަކެއް ދޭ ފިލްމުތަކަށް ވާތީ މި ފިލްމު އިއުލާން ކުރުމާއެކު ވަރަށް ގިނަ ބައެއްގެ ސަމާލުކަން މި ފިލްމަށް ވަނީ ލިބިފަ އެވެ.\nފަހުގެ ޚަބަރުތައް ބުނާ ގޮތުގައި "އެނިމަލް" އަކީ ދެ ބަތަލާއިންނަށް ވަރަށް މުހިއްމު ރޯލުތަކެއް ހިމެނޭ ފިލްމެކެވެ. އެހެންކަމުން ޕަރިނީތީގެ އިތުރުން އިތުރު ބަތަލާއަކު މި ފިލްމަށް ކާސްޓް ކުރަން ވަނީ ހަމަޖެހިފަ އެވެ. މި ބަތަލާއަކީ "ބުލްބުލް" ގެ ބަތަލާ ޓްރިޕްތީ ޑިމްރީކަމަށް ވެސް ޚަބަރުތައް ބުނެ އެވެ.\nމި ރޯލަށް ތްރިޕްތީ އޮޑީޝަން ދީފި ކަމަށާއި އޭނާގެ އޮޑިޝަން އެންމެންނަށް ވެސް ވަރަށް ކަމުގޮސްފައިވާ ކަމަށް ވެސް މި ޚަބަރުގައި ބުނެފައި ވެއެވެ.\n"ވަރަށް މަޝްހޫރު ގިނަ ބަތަލާއިން މި ރޯލަށް އޮޑީޝަން ދީފައިވޭ. އޮޑީޝަން ދިން ބަތަލާއިންގެ ތެރޭގައި ސާރާ އަލީ ޚާން ވެސް ހިމެނޭ. ނަމަވެސް ފިލްމު އުފައްދާ ފަރާތަށް އެންމެ ހިތްހަމަޖެހޭ އޮޑީޝަނެއް ދީފައި ވަނީ ޓްރިޕްތީ. އަދި ރަންބީރު އާއެކު ޓްރިޕްތީގެ ޖޯޑު މުޅިން އާ ވެފައި ތާޒާ ވާނެކަމަށް ފިލްމު އުފައްދާ ފަރާތުން ގަބޫލު ކުރެވޭ،" މި ޚަބަރަށް މައުލޫމާތު ދިން އިންޑަސްޓްރީގެ މީހާ ބުނެފައި ވެއެވެ.\nޕަރިނީތީ-ރަންބީރުގެ ޖޯޑުގެ ވެސް މިއީ ފުރަތަމަ ފިލްމެވެ. މި ދެ ތަރިން އެކުގައި މީގެ ކުރިން އެއްވެސް ފިލްމެއް ކުޅެފައެއް ނުވެ އެވެ. އެހެންކަމުން "އެނިމަލް" ވެގެން ދާނީ ރަންބީރު އާއެކު މުޅިން އާ ބަތަލާއިންތަކެއްގެ ކެމިސްޓްރީ ފެނިގެން ދާނެ ފިލްމަކަށެވެ.\nޓްރިޕްތީ މީގެ ކުރިން ފެނިފައި ވަނީ "ލައިލާ މަޖްނޫ" އާއި "ބުލްބުލް" އިން އެކަންޏެވެ. ނަމަވެސް އޭނާގެ ހުނަރުވެރިކަމުން ވަރަށް ކުރިއަރައިގެން ދާނެ އުންމީދީ ބަތަލާއެއްގެ ގޮތުގައި ގިނަ ބަޔަކު ޓްރިޕްތީ ސިފަ ކުރެ އެވެ.\nދަދިފަހުން ޓްރިޕްތީ އަށް ވަނީ ބެސްޓް އެކްޓާ އިން އަ ވެބް އޮރިޖިނަލް ފިލްމް (އަންހެން) ގެ ފިލްމްފެއާ އެވޯޑު ލިބިފަ އެވެ. އެއީ "ބުލްބުލް" ގައި އޭނާ ކުޅުނު މޮޅު ރޯލަށް ލިބުނު އެވޯޑެކެވެ. މިއީ އޯޓީޓީ ޕްލެޓްފޯމްގައި ރިލީޒްކުރާ ފިލްމުތަކަށް ފިލްމްފެއާ އިން އެވޯޑު ދޭން ފެށި ފުރަތަމަ ފަހަރެވެ.\nރަންބީރު ކަޕޫރު ޕަރިނީތީ ޗޯޕްޅާ ޓްރިޕްތީ ޑިމިރީ


Ravi Farooq | Mihaaru\n"ވިޝްކާ"ގެ އާ ޝޯތަކުގެ ޓިކެޓް ވިއްކަން ފަށައިފި\nމި އަހަރުގެ އަންހެނުންގެ ދުވަހު ޝްވެކް ސިނަމާގައި ޕްރިމިއާ ކުރި ޔާރާ ޕްރޮޑަކްޝަންގެ ފިލްމް އޮލިމްޕަސް ސިނަމާ އަށް ގެންނަން ނިންމައި، ފިލްމްގެ ޓިކެޓް މިއަދު އެތަނުން ވިއްކަން ފަށައިފި އެވެ.\n"ވިޝްކާ" މި މަހު އޮޕިމްޕަހަށް އަންނަނީ\nއޮލިމްޕަހުގައި ދައްކަން ހަމަޖެހިފައި ވަނީ ފިލްމްގެ ތިން ޝޯ.\nމި ޑައިރެކްޓަރުން ރޭންކް ކުރާނީ ކިހިނެއް؟\nފިލްމީ ދާއިރާ އިން އެންމެ ބޮޑު ވާދަވެރި ކަމެއް ފެންނަނީ ޑައިރެކްޓަރުންގެ މެދުގަ އެވެ. އަބަދުވެސް ދިވެހި ބައެއް ޑައިރެކްޓަރުން ތިބެނީ އެކަކު އެނެކަކާ"ހަނގުރާމަ" އިއުލާންކޮށްގެންނެވެ. ބަހުގެ ހަމަލާތައް ދިނުމާއި އެކި ގޮތްގޮތަށް ފާޑު ކިޔުމަކީ ބައެއް ޑައިރެކްޓަރުން ވަރަށް ފަރިތަ ކަމެކެވެ.\nMarch 14, 2017 20\n"ވިޝްކާ" ބަލަން އާއިލާގެ މީހުންނާ އެކު ނުދާތި\nޝްވެކް ސިނަމާގައި މިހާރު ދައްކަމުން އަންނަ ފިލްމް "ވިޝްކާ" ބެލި ބައެއް މީހުން ވަނީ އެ ފިލްމުގައި ބަހުރުވަ ހުރި ގޮތުން ކަންބޮޑުވުން ފާޅުކޮށްފަ އެވެ. މިއީ އާއިލާގެ އެންމެން އެކުގައި ގޮސް ބަލަން ހެޔޮވާ ވަރުގެ ފިލްމެއް ނޫން ކަމަށް ބައެއް މީހުން ވަނީ ބުނެފަ އެވެ.\nއަންހެން ފަންނާނުންގެ އަގުވަޒަންކޮށް ވިޝްކާ ސްކްރީނަށް\nމުނިފޫހިފިލުވުމުގެ ދާއިރާގައި މަސައްކަތްކުރާ ތިން އަންހެން ފަންނާނެއްގެ މަސައްކަތުގެ އަގުވަޒަންކުރި ހާއްސަ ޝޯ އަކުން، ޔާރާ ޕްރޮޑަކްޝަންގެ ފީޗާ ފިލްމް "ވިޝްކާ" އިއްޔެ ހަވީރު ޝްވެކް ސިނެމާގައި ޕްރިމިއާކޮށްފި އެވެ.\nMarch 06, 2017 7\n"ވިޝްކާ" ގެ މައްސަލަ ސިވިލް ކޯޓުން ބަލައިގެންފި\nއަންނަ ބުދަ ދުވަހު ޕްރިމިއާކުރާ ޔާރާ ޕްރޮޑަކްޝަންގެ ފިލްމް "ވިޝްކާ"ގެ ވާހަކަ އާއި ސްކްރީންޕްލޭގެ މިލްކުވެރިކަމުގެ މައްސަލާގައި ކެމެރާމަން ހަސަން ހަލީމް (ކޮކޯ) ސިވިލް ކޯޓަށް ހުށަހެޅި މައްސަލަ އެ ކޯޓުން ބަލައިގެންފި އެވެ.\n"ވިޝްކާ"ގެ ފަހު ޓްރެއިލާ ވަރުގަދަ\nރިލީޒް ކުރުމުގެ ކުރިން ބެލުންތެރިންނަށް ފެންނާނެ "ވިޝްކާ" ގެ އެންމެ ފަހު ޓްރެއިލާ އާންމުކޮށްފި އެވެ.\n"ވިޝްކާ" އަކީ "އާޝިގީ 2" ގެ ކޮޕީއެއްތަ؟\nއަންނަ މަހުގެ އަށެއްގައި ރިލިޒްކުރާ ޔާރާ ޕްރޮޑަކްޝަންގެ ފިލްމް "ވިޝްކާ" ގެ އެތައް ޓްރެއިލާއަކާ ލަވައެއް މިހާރު ވެސް ވަނީ ބެލުންތެރިންނަށް ދޫކޮށްލައިފަ އެވެ. މި ފިލްމަކީ ސައްތައިން ސައްތަ އަމިއްލަ ވާހަކައަކަށް ހަދާފައިވާ ފިލްމެކެވެ. އެހެންވެ މިއީ އެއްވެސް ފިލްމެއްގެ ކޮޕީއެކޭ ބުނާނެ ޖާގައެއް ނެތެވެ.\n"ވިޝްކާ"ގެ އާ ލަވައެއް، މި ފަހަރު "ކަސްތޮޅު"\nއަންނަ މަހުގެ އަށެއްގައި ރިލީޒްކުރާ ޔާރާ ޕްރޮޑަކްޝަންގެ ފިލްމް "ވިޝްކާ"ގެ އާ ލަވައެއް އާންމުކޮށްފި އެވެ.\n"ވިޝްކާ" ގެ ޓިކެޓް ވިއްކަން ފަށައިފި\nރިޝްމީ ބުނީ "ވިޝްކާ" ގެ ދެ ޝޯއެއްވަރު އަންނަ މަހުގެ ފަހުކޮޅު އޮލިމްޕަހުގައި ވެސް ދައްކަން ވިސްނާފައިވާ ކަމަށް.\n"ވިޝްކާ"ގެ އާ ޓްރެއިލާ، ރަވީގެ ކެރެކްޓާ އަށް ހާއްސަ\n"ވިޝްކާ" މާޗް 8 ގައި ޝްވެކަށް\nމިދިޔަ އަހަރު ރިލީޒްކުރަން ކުރިން ނިންމާފައި އޮތް، ޔާރާ ޕްރޮޑަކްޝަންގެ ފިލްމް "ވިޝްކާ" މި އަހަރުގެ އަންހެނުންގެ ދުވަހާ ދިމާކޮށް މާޗް މަހުގެ 8 ވަނަ ދުވަހުގެ ރޭ ޝްވެކް ސިނަމާގައި ޕްރިމިއާ ކުރަން ނިންމައި، ފިލްމުގެ އާ ޓްރެއިލާއެއް ވެސް ބެލުންތެރިންނަށް ދޫކޮށްލައިފި އެވެ.\n"ވިޝްކާ" ލަސްވަނީ ޓެކްނިކަލް މައްސަލަތަކާ ހެދި\nޔާރާ އިން ބުނީ "ވިޝްކާ" ރިލީޒް ކުރާ ތާރީހު ކުރިއަށް އޮތް ދެ ހަފުތާގެ ތެރޭގައި އިއުލާން ކުރާނެ ކަމަށް.\nJuly 21, 2016 12\n"އާދޭ މިއަދު ދާން" ވަރަށް ހިތްގައިމު\nޔާރާ ޕްރޮޑަކްޝަންގެ ފިލްމް "ވިޝްކާ" ލަވަ "އާދޭ މިއަދު ދާން" ގެ ވާހަކަ އަޑު އިވުނު ހިސާބުން ފެށިގެން ވެސް ބެލުންތެރިން ތިބީ ލަވަ ފެންނާނެ އިރެއްގެ އިންތިޒާރުގަ އެވެ. މިހާރު މި ވަނީ އެ އިންތިޒާރަށް ނިމުމެއް އައިސްފަ އެވެ.\nވިޝްކާގައި ރިޝްމީގެ ކެރެކްޓާއަކީ "ދަ ގުޑް"\nޔާރާ ޕްރޮޑަކްޝަނުން އަންނަ މަހު ރިލީޒް ކުރާ ފިލްމް "ވިޝްކާ" ގެ ޕްރޮމޯޝަން މިހާރު އަންނަނީ ތަފާތު ގޮތްގޮތަށް ހިންގަމުންނެވެ. ހާއްސަކޮށް ސޯޝަލް މީޑިއާގަ އެވެ.\nJuly 09, 2016 13\n"ވިޝްކާ" ގެ ޓްރެއިލާ ކަމުދިޔަތަ؟\nޔާރާ ޕްރޮޑަކްޝަންގެ ކުރިއަށް އޮތް ފިލްމް "ވިޝްކާ" ގެ ޓްރެއިލާ ދައްކާލަން ބުނި ދުވަހަށް ނުލިބުނަސް މިއަދު މި ވަނީ ފެންނަވަރު ކޮށްފަ އެވެ.\nވިޝްކާގެ "އާދޭ މިއަދު ދާން" ހިތްގައިމު ވާނެ\nޔާރާ ޕްރޮޑަކްޝަންގެ ފިލްމް "ވިޝްކާ" ގެ ޓީޒާ އަށް ފަހު މިހާރު މިއޮތީ އެ ފިލްމުގައި ހިމެނޭ ލަވައެެއްގެ ފަސްޓްލުކް އެވެ.\nJune 19, 2016 13\nރިޝްމީ އާއި ރަވީގެ ގުޅުމެއް ނެތް، އެކަމަކު އެކުގައި\nބަތަލާ ރިޝްމީ ރަމީޒާއި އެކްޓަރު/ޑައިރެކްޓަރު ރަވީ ފާރޫގް ރަށްޓެހިވެގެން އުޅުނު ވާހަކަ މި ދޭތެރެއަކުން ވަރަށް ގަދައަށް ދެކެވުނެވެ. އެހެންވެ ފޭނުން އުންމީދުކޮށްގެން ތިބީ އެ ދެ މީހުން ކައިވެނި ކުރާނެ ކަމަށެވެ.


Masverinnah dheyn huri faisaa Mifco in dhookuran fashaifi | Mihaaru\nމަސްވެރިންނަށް ދޭން ހުރި ފައިސާ މިފްކޯ އިން ދޫކުރަން ފަށައިފި\nމިފްކޯގެ ސީއީއޯ އިސްމާއިލް ފައުޒީ މީޑިއާތަކަށް މައުލޫމާތު ދެނީ -- ފޮޓޯ: މިހާރު\n21 ޖުލައި 2020 - 12:36\nމި މަހުގެ 12 ވަނަ ދުވަހާ ހަމައަށް މިފްކޯ އަށް މަސް ކިރުމަށް ފަހު މަސްވެރިންނަށް ފައިސާ ނުލިބި ހުރި ބިލުތަކަށް މިއަދު ފައިސާ ދޫކުރަން ފަށައިފި އެވެ.\nމިފްކޯ އިން ނެރުނު އިއުލާނެއްގައި ބުނީ މަސްވެރިން ކިރާ މަހުގެ ފައިސާ ވީހާ ވެސް އަވަހަށް ފޯރުކޮށްދިނުމަށް އެ ކުންފުނިން މަސައްކަތް ކުރަމުން އަންނަ ކަމަށެވެ. ނަމަވެސް މިހާރު ދުނިޔޭގެ އިގްތިސާދު ދަށްވުމާ ގުޅިގެން ފައިސާ ދެއްކުމުގައި ދަތިތަކެއް ހުރި ކަމަށް އެ ކުންފުނިން ބުންޏެވެ.\nމިފްކޯއިން ރާއްޖޭން ބޭރުކުރާ ގިނަ ބާވަތްތަކަކީ ފިނި ކުރި މަހުގެ ބާވަތްތަކެވެ. ނަމަވެސް ކޮވިޑް-19އާ ގުޅިގެން ދުނިޔޭގެ އިގްތިސާދު ދަށްވެ ފިނިކުރި މަހުގެ އަގު ވަނީ ދަށްވެފަ އެވެ.\nއެ ކުންފުނިން ބުނީ ބިލުތަކަށް ފައިސާ ދެއްކުމުގައި ދަތިތަކެއް ހުރުމުން މި މަހުގެ އެއްވަނަ ދުވަހުން ފެށިގެން 12 ވަނަ ދުވަހުގެ ނިޔަލަށް މަސް ކިރުވި ދޯނިތަކަށް ދައްކަން ޖެހޭ ފައިސާ މިއަދުން ފެށިގެން ދޫކުރަން ފަށާނެ ކަމަށެވެ. އަދި 13 ވަނަ ދުވަހުން ފެށިގެން ނުދައްކާ ހުރި ބިލުތަކުގެ ފައިސާ ވެސް ވީހާ ވެސް އަވަހަށް ދައްކަން މަސައްކަތް ކުރަމުން އަންނަ ކަމަށް އެ ކުންފުނިން މިފްކޯއިން ބުންޏެވެ.\nމީގެ ކުރިން ވެސް މިފްކޯއިން މަސްވެރިންނަށް ދޭން ޖެހޭ ފައިސާ ގިނަ ދުވަސް ވަންދެން ނުދައްކާ ހުރުމުގެ ސަބަބުން މަސްވެރިން ވަނީ ކަންބޮޑުވުން ފާޅުކޮށްފަ އެވެ. އެހެންކަމުން އެ ކުންފުނިން އަންނަނީ ވަކި މުއްދަތުތަކަށް ބަހާލައިގެން ފައިސާ ދޫކުރަމުންނެވެ. އެގޮތުން، އެ ކުންފުނިން ވަނީ މިދިޔަ އޭޕްރިލް މަސްތެރޭގައި ވެސް މަސްވެރިންނަށް ދޭންޖެހޭ ފައިސާގެ ތެރެއިން 70 މިލިއަން ރުފިޔާ ދީފަ އެވެ.


ނަވަލްނީ ހައްޔަރުކޮށް، 30 ދުވަހުގެ މުއްދަތެއް ވަނީ ޖަހާފަ\nނަވަލްނީ މިހާރު ސަސްޕެންޝަންގައި ހުންނެވީ ވައްކަމުގެ މައްސަލައަކާ ގުޅިގެން\nއެމެރިކާއާއި ޔޫރަޕުގެ ބައެއް ގައުމުތަކުން އަންނަނީ ނަވަލްނީ ދޫކޮށްލުމަށް ގޮވާލަމުން\n24 ޖެނުއަރީ 2021 | އާދީއްތަ 03:31\nރަޝިޔާގެ އިދިކޮޅު ލީޑަރު އެލެކްސީ ނަވަލްނީގެ އަނބިކަނބަލުން ހައްޔަރުކޮށްގެން ގެންދަނީ\nރަޝިޔާގެ އިދިކޮޅު ލީޑަރު އެލެކްސީ ނަވަލްނީގެ އަނބިކަނބަލުން ޔޫލިއާ ނަވަލްނަޔާ ހައްޔަރުކޮށްފިއެވެ.\nސްކައި ނިއުސް އިން ރިޕޯޓްކޮށްފައިވާ ގޮތުގައި ނަވަލްނީގެ އަނބިކަނބަލުން ހައްޔަރުކޮށްފައި ވަނީ ރަޝިޔާގެ ވެރިރަށް މޮސްކޯގައި ނަވަލްނީ މިނިވަން ކުރުމަށް ގޮވާލައި ކުރިއަށްގެންދިޔަ މުޒާހަރާގެ ތެރެއިންނެވެ.\nސިއްޙީ ފަރުވާއަށް ޖަރުމަނަށް ވަޑައިގަތުމަށްފަހު މި މަހުގެ 18 ވަނަ ދުވަހު އެނބުރި ރަޝިއާއަށް ވަޑައިގަތުމާއެކު ނަވަލްނީ ހައްޔަރުކޮށްފައިވާއިރު، އެދުވަހުގެ ވަގުތެއްގައި ވަނީ އޭނާގެ ބަންދަށް 30 ދުވަސް ޖަހާފައެވެ. ޖަރުމަނުގެ ހޮސްޕިޓަލުގައި 32 ދުވަސް ވަންދެން ފަރުވާ ހޯއްދެވުމަށްފަހު ނަވަލްނީ ހޮސްޕިޓަލުން ދޫކޮށްލާފައިވަނީ މިދިޔަ އަހަރުގެ ސެޕްޓެމްބަރު މަހުގެ 20 ވަނަ ދުވަހުއެވެ.\nރަޝިއާގެ ޕްރޮސެކިއުޓަރުންނާ ހަވާލާދީ ބީބީސީން ރިޕޯޓުކޮށްފައިވާ ގޮތުގައި ނަވަލްނީ ވަނީ ނަހަމުގޮތުގައި ފައިސާ ހޯދުމުގެ ކުށާ ގުޅިގެން ސަސްޕެންޑްކޮށް ފިޔަވަޅު އަޅާފައިވާ މުއްދަތުގެ ތެރޭގައި ޕެރޯލް ގަވާއިދާ ޚިލާފުވެފައެވެ. ނަމަވެސް އެއީ ސިޔާސީ ތުހުމަތެއް ކަމަށް ނަވަލްނީ ތުހުމަތުކޮށްފައިވެއެވެ.\nއޭނާ ޕެރޯލް ގަވާއިދާ ހިލާފުވި މައްސަލައިގައި ފެބްރުއަރީ 15 ގެ ނިޔަލަށް ބަންދުގެ މުއްދަތު ޖަހާފައިވާއިރު، އެ މައްސަލައިގެ އިތުރު އަޑުއެހުމެއް މި މަހުގެ 29 އަށް ވަނީ ތާވަލްކޮށްފައެވެ.\nރިޕޯޓުތައް ބުނާގޮތުން ނަހަމަގޮތުގައި ފައިސާ ހޯދުމުގެ ކުށުގައި އޭނާއަށް އިއްވާފައިވާ ތިން އަހަރުގެ ސަސްޕެންޝަން ޖަލު ހުކުމަކަށް ބަދަލުކުރުމާ މެދު އެ އަޑުއެހުމުގައި ގޮތެއް ނިންމާނެއެވެ.\nޖަރުމަނުގައި ގިނަ ދުވަސްތަކެއް ވަންދެން ބޭސްފަރުވާ ހޯއްދަވާފައި އެނބުރި ގައުމަށް ވަޑައިގެންނެވި ނަވަލްނީގެ ހާލުކޮޅު ސީރިއަސްވީ މިދިޔަ އޮގަސްޓް 20 ވަނަ ދުވަހު ސައިބީރިއާއިން ފުރައިގެން ރަޝިއާގެ ވެރިރަށް މޮސްކޯއަށް ދަތުރުކުރި ފްލައިޓްގައި އޭނާ ސައި ހިއްޕެވި ފަހުންނެވެ. ނަމަވެސް ފަހުން އެނގުނު ގޮތުގައި އެކަން ދިމާވީ އާޕޯޓްގައި ބޭނުންކުރެއްވި ފެން ފުޅިއަށް އަޅާފައި ހުރި ވިހައެއްގެ ސަބަބުންނެވެ.\nއުމުރުން 44 އަހަރުގެ އެލެކްސީ ނަވަލްނީއަށް މަޝްހޫރުކަން ލިބިގެން ދިޔައ،ީ 2012 ވަނަ އަހަރު ރައީސް ވްލަޑީމިއާ ޕުޓިން ތިން ވަނަ ދައުރަކަށް ހޮވިވަޑައިގަތުމުން ބޭއްވި މުޒާހަރާތަކުގައި އޭނާ ދެއްވި ފޯރިގަދަ ތަގުރީރުތަކުގެ ސަބަބުންނެވެ.


New Zealand Haadhisaa Aa Gulhigen Hithaama Faalhu Nukurumun Premier League Hoonufenah - Vaguthu\nނިއުޒިލޭންޑްގެ ދެ މިސްކިތަކަށް ދިން ނިރުބަވެރި ހަމަލާގައި 50 މުސްލިމުން ޝަހީދު ކޮށްލި ނަމަވެސް، މި ހަފްތާގައި އިނގިރޭސި ލީގުތަކުގައި ކުޅުނު މެޗުތަކުގައި އެކަމުގެ ހިތާމަ ފާޅުކޮށްފައި ނުވާތީ ފާޑުކިޔުން އަމާޒުވެއްޖެއެވެ.\nއާންމުކޮށް، ޕްރިމިއާ ލީގު އަދި އިނގިރޭސި އެފްއޭގެ އެހެން ލީގުތަކަކީވެސް ބޮޑެތި ހާދިސާތަކަކާ ގުޅިގެން އެކަމުގެ ހިތާމައިގައި ބައިވެރިވާ ލީގުތަކެވެ. އެގޮތުން ކަޅު ބޭންޑް އެޅުމުގެ އިތުރުން މެޗުގެ ކުރިން ހަމަހިމޭން ކަމުގެ ސްކޫތު ގެނައުންވެސް ލީގުގައި ފާހަގަކޮށްލެވެއެވެ.\nޕްރިމިއާ ލީގުގައި ތަފާތުކުރުން ނައްތާލުމަށް ކަނޑައަޅާފައިވާ ރަސްމީ ކޮމިޓީގެ ކުރީގެ ރައީސް ޔޫނުސް ލުނަޓް ބުނެފައި ވަނީ ޕްރިމިއާ ލީގުން ގެންގުޅުނީ ތަފާތު ކުރުމެއް ކަމަށާއި، އެއީ "ހިޕަކްރެސީ" ކަމަށެވެ. އެގޮތުން މީގެ ކުރިން 2015 ވަނަ އަހަރު ފްރާންސްގައި ހިނގި ނިރުބަވެރި ހާދިސާއެއްގައި 150 މީހުން މަރުވުމުންވެސް އެކަމުގެ ހިތާމަ ފާޅުކުރި ކަމަށާއި، ހުކުރު ދުވަހު ނިއުޒިލޭންޑްގެ ހާދިސާއަކީވެސް އެފަދަ ހިތާމައެއް ކަމަށެވެ.\nނިއުޒިލޭންޑްގެ ހަމަލާއާ ގުޅިގެން ގައުމީ ރަގްބީ ލީގުގައި ހަމަ ހިމޭން ކަމުގެ ސްކޫތެއް، ކޮންމެ މެޗެއްގެ ކުރިން ގެނެސްފައިވާ އިރު، ލުނަޓް ބުނެފައި ވަނީ ޕްރިމިއާ ލީގުގައިވެސް އެކަން އެގޮތަށް ކުރަން ޖެހޭނެ ކަމަށެވެ.\nމެންޗެސްޓާ އަށް 16 އަހަރުގެ ކުޅުންތެރިޔަކު ހަލައްކަ ޕައުންޑަށް ގެނެސްފި\n48ގަޑިއިރު ތެރޭ ޗެލްސީގެ ކޯޗު ކަމާއި ފްރޭންކް ލަމްޕާޑް ހަވާލު ވަނީ\nމާޗް 18, 2019 21:02\nހިތާމަ ނުވިޔަސް ހިތާމަ ފާޅުކުރަން ޖެހޭތަ؟ އެއީ ކިހިނެއް ވާނެ ކަމެއް؟ ދެފުއްކެހެރި ނުވެ؟


"Jabir Happy Club" July Mahu Hulhuvanee - Vaguthu\n"ޖާބިރު ހެޕީ ކްލަބް" ޖުލައި މަހު ހުޅުވާލަނީ\nޖާބިރް ޖެޓްސްކީ ގައި ބޮޑުމޮހޮރާ އަށް ކުރެއްވި ދަތުރުގެ ތެރެއިން؛- ވަގުތު އިމޭޖަސް-- މުހައްމަދު އަފްޒަލް\nޑީއާރްޕީގެ ލީޑަރު އަދި ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ވ.ބޮޑު މޮހޮރާގައި ހިންގާ އޭނާގެ ހުވަފެނީ ޕްރޮޖެކްޓް، "ޖާބިރު ހެޕީ ކްލަބް"ގެ ފުރަތަމަ ފިޔަވަހި ޖުލައި މަހު ހުޅުވަން ތައްޔާރުވެއްޖެއެވެ.\nޖާބިރު މިއަދު "ވަގުުތު" އަށް ވިދާޅުވީ ބޮޑުމޮހޮރާއަކީ ދިވެހިން ޗުއްޓީ ހޭދަކުރަން އެންމެ ރަނގަޅު އެއް ތަން ކަމަށެވެ. އޭނާ ވިދާޅުވި ގޮތުގައި ބޮޑުމޮހޮރާ ހާއްސަވެގެން ދަނީ، އެރަށަކީ ގުދުރަތީ ގޮތުން ރީތިކަމެއް ލިބިފައިވާ ރަށަކަށް ވުމުންނެވެ. އަދި ރަށުގެ ފަޅަކީ މުޅި ރާއްޖޭގައިވެސް އޮތް އެންމެ ބޮޑެތި ފަޅުތަކުގެ ތެރެއިން ފަޅަކަށް ވުމާއި އެރަށް މާލެ އާއި ކައިރިވުމުން އެއީ ޗުއްޓީ އަށް ދާން އެންމެ ރަނގަޅު އެއް ތަންކަމަށް އޭނާ ވިދާޅުވިއެވެ.\n"މިހާރު ހުޅުވަން ތައްޔާރުވަމުން ދަނީ އަންނަ ޖުލައި މަހަށް އުފާވެރި މަންޒިލެއް. ޖާބިރު ހެޕީ ކްލަބްގެ ފުރަތަމަ ފޭސް ވާނީ ބޮޑުމޮހޮރާ، ރީތި ބޮޑުމޮހޮރާ ފެންނާނެ ޖުލައި މަހު. އަޅުގަނޑު ދައުވަތުދެން މިތަނަށް އެންމެން އަންނަން. މިތަނުގެ ފަރާއި ޗާލު ބީޗަށް އަންނަންވީ އައިސް ހަމަހިމޭން ކަމާއި ދޮންވެލިގަނޑު ބަލާލަންވީ." ޖާބިރު ވިދާޅުވިއެވެ.\nތިން ފޭސް އަކަށް ބަހާލައިގެން ކުރިއަށް ގެންދާަ ބޮޑުމޮހޮރާގެ ފުރަތަމަ ފޭސްގެ މަަސައްކަތް ފެށީ މިދިޔ އަހަރެވެ. ފުރަތަމަ ފޭސްގައި ހިމެނޭނީ 100 އެނދުގެ ރިސޯޓް ކަމަށާއި އަތިރި މަތީގައި އަޅާ ކޮޓަރިތައް ވެސް އެ ފިޔަވަހީގައި ހިމެނޭ ކަމަށް ޖާބިރު ވަނީ ވިދާޅުވެފައެވެ.\nއެ ރިސޯޓްގެ ދެ ވަނަ ފޭސް އާއި ތިންވަނަ ފޭސް ތަރައްގ ކުރުމުގެ މަސައްކަތް ކުރިއަށް އޮތް ދޮޅުވަރަކަށް އަހަރު ތެރޭގައި ނިންމަވަން މަސައްކަތް ކުރައްވާ ކަމަށް ޖާބިރު ވިދާޅުވިއެވެ.\nއަދި އެ ތަނުގައި ކަނޑު އަޑީގެ ކޮޓަރިތަކާއި، ގޭމިން ސެންޓަރެއް އެޅުމުގެ ވިސްނުންވެސް ގެންގުޅުއްވާ ކަމަށް ޖާބިރު ފާހަގަކުރެއްވިއެވެ.\nއެ ޕްރޮޖެކްތަށް ބޭނުންވާ ފައިސާ ހޯދުމުގެ މަސައްކަތް މިހާރު ކުރިއަށް ދާ ކަމަށާއި އެ ރަށުގައި ގާއިމްކުރާ ސެންޓަރު އެޅުމަށްޓަކައި، ބޭރުގެ ކުންފުނިތަކާއެކު ވާހަަކަދައްކަވަމުންދާ ކަމަށް އޭނާ ވިދާޅުވިއެވެ.\n"މިއީ އެމްޑީޕީގެ ފަހު ތަޅާލުންގަނޑު، ޑީއާރުޕީ އިން މި ތިބީ ކައިރިން ބަލަން "\nޖޫން 22, 2021 15:37\nތިތަނުން ފްލެޓް މަބޭނުން\nޖޫން 22, 2021 15:38\nޖޫން 22, 2021 18:08\nޖާބިރަށް ބޮޑުމޮހޮރާ ލިބުނީ ކޮރަޕްޝަނުން. ޖާބިރު ހުރިހާ ޕާޓީއެއްގެ ހުރިހާ ވެރިންނަށްވެސް ހަރަދުކުރާތީ ނުކެރޭ އޭނާއާއި ދިމާލަށް ޗުއްޕު ބުނެލަންވެސް.\nޖޫން 22, 2021 18:44\nތިޔައީ އަހަރެން ކައުންޓް ކުރާ މީހެއްނޫން.. ދޮގާއި މަކަރުގެ އިންތިހާ.. ހަމަނުޖެހޭ ވާހަކަ ދެއްކުމުގެ މުއްލާ..\nޖޫން 22, 2021 19:21\nސިޔާސީ ބައިގަޑު ރައްޔިތުންގެ މުދާތަކައް ހިތުހުރިގޮތައް ބޭނުންކުރުމުންދަނީ އަމިއްލަފައިދާތަކައް ތިކަންކަމާ ސުވާލުކުރެވޭނެ ދުވަހެއް އެބަތް\nޖޫން 22, 2021 20:49\nޖޫން 22, 2021 21:41\nކޮބާަ ކޭބަލް ކާރު\nޖޫން 22, 2021 23:32\nކާށިދޫ މީހުނަށް ދަރާފަހުރި ދަރަނިތައް އަދާކޮށްބަލަ. ގަނެފަހުރި ގޯތިތަކުގެ ބާކީ ފައިސާ ދީބަލަ.\nޖޫން 23, 2021 04:43\nޖާބިރު އަށް ބޮޑުމޮހޮރާ ލިބުނީ ކިހިނެއްތޯ ސާފުވާ އެކަކުވެސް މިގައުމަކު ހުރި ހެނެއް ހިޔެއް ނުވޭ


Sheikh Ilyasge Message: Aniyaaverikamaa Dhekolhah Hurihaa Rayyithun Nukunnavaa\nޝެއިހް އިލްޔާސްގެ މެސެޖު: އަނިޔާވެރިކަމާ ދެކޮޅަށް ހުރިހާ ރައްޔިތުން ނުކުންނަވާ\nޝެއިހް އިލްޔާސް---ފޮޓޯ:ދި އިސްލާމް\nހަބަރު | ސިޔާސީ | 1 ސެޕްޓެމްބަރ 2018 |4ކޮމެންޓް\nއަނިޔާވެރިކަމާ ދެކޮޅަށް ހުރިހާ ރައްޔިތުން ނުކުތުމަށް އަދާލަތު ޕާޓީގެ އިލުމުވެރިންގެ މަޖިލީހުގެ ރައީސް ޝެއިހް އިލްޔާސް ހުސައިން ގޮވާލައްވައިފިއެވެ.\nޝެއިހް އިލްޔާސް އެހެން ގޮވާލެއްވީ އިދިކޮޅު ފަރާތްތަކުން އައްޑޫ ސިޓީގައި މިރޭ ބޭއްވި ހާއްސަ ޖަލްސާއެއްގައި ވާހަކަ ދައްކަވަމުންނެވެ. މިއީ އިދިކޮޅު ކެމްޕޭން ޖަލްސާއެއްގައި ޝެއިހް އިލްޔާސް ހުސައިން ބައިވެރިވެވަޑައިގެންނެވި ފުރަތަމަ ފަހަރު ވެސް މެއެވެ.\nއިލްޔާސް ވިދާޅުވީ އަނިޔާވެރިވުން މާތްﷲ ނަހީ ކުރައްވާފައިވާ ކަމަށެވެ. ޝެއިހް އިލްޔާސް ވަނީ ބިރު ފަހަނަޅާ ނުކުމެ ހައްގު ބަަސް ބުނަން ގޮވާލައްވާފައެވެ. އިލްޔާސް ވިދާޅުވީ އިދިކޮޅު ޕޯޑިއަމަށް އަރާވަޑައިގެންނެވީ އެތައް ކަމެއް އަދުލު އިންސާފު ނެތި ހިނގަމުންދާ އިރު ދީނޭ ކިޔައިގެން ވާހަކަ ދައްކަމުން ގެންދާތީ ކަމަށެވެ.\nއިލްޔާސް ވިދާޅުވީ އެންމެ ބޮޑު ފާފައަކީ ޝިރުކު ކުރުން ކަމަށާއި ދެވަނައަށް އޮތީ ހުރިހާ ބާވަތެއްގެ އަނިޔާވެރިކަން ކަމަށެވެ.\n"އަނިޔާވެރިކަން ހުއްޓާލަން އެބަ ޖެހޭ. އަނިޔާވެރިކަމާ ދުރަށް ދާން އެބަޖެހޭ. އެ ނޫނިއްޔާ ﷲގެ ރަހުމަތް ނުލިބޭނެ. ﷲ އެރަހުމަތުން މަހުރޫމް ކުރައްވައިފި ނަމަ މުސްތަހީލު ކަމެއް އެމީހަކަށް ކުރި އެރުން ލިބުމަކީ،" އިލްޔާސް ވިދާޅުވިއެވެ.\nއަނިޔާވެރިވުމުން ވެރިމީހާއާއި ދެކޮޅަށް އަޑު އުފުލޭނެ ކަމަށާއި އެއީ ހަވާރިޖުވުން ނޫން ކަމަށް ވެސް ޝެއިހް އިލްޔާސް ވިދާޅުވިއެވެ.\nއަނިޔާ ލިބޭ މީހާއަށް އެހީވެދީ، އަނިޔާވެރިވާ މީހާ ހުއްޓުވަން ވެސް ޖެހޭނެ ކަމަށް ޝެއިހް އިލްޔާސް ވިދާޅުވިއެވެ.\n"ދިވެހި ކޮންމެ ރައްޔިތަކަށް އަޅުގަނޑު ގޮވާލަނީ ނިކުންނާށޭ. ނިކުންނާށޭ އަނިޔާވެރިކަމާ ދެކޮޅަށް. އަނިޔާވެރިކަމަކީ ކޯއްޗެއްކަން އަޅުގަނޑުމެންނަށް އެނގިއްޖެ. އެއްވެސް ހާލަތެއްގައި އަނިޔާވެރިކަން ހުއްދައެއް ނޫން،" ޝެއިހް އިލްޔާސް ވިދާޅުވިއެވެ.\nޝެއިހް އިލްޔާސްގެ އިލްތިމާސެއް: ވޯޓު ވިއްކާ ނުލާ، އަނިޔާވެރިކަމާ ދެކޮޅަށް ދެއްވާ!\n"އިލްޔާސް ހުންނެވީ ޖަވާބުދާރީވާން ތައްޔާރަށް، ފުލުހަށް ހާޒިރު ކުރަނީ ބިރު ދައްކަން"\nޝެއިހް އިލްޔާސްގެ ދިފާއުގައި އިޔާޒާއި ޒައިދާއި މައުރޫފު ނުކުންނަވައިފި\nޑރ.ޝަހީމްގެ ބަހުގެ ހަމަލާތަކެއް ޝެއިހް އިލްޔާސަށް\nޔާމީނަށް އޮތް ތާޢީދު ފެނިފަ ކެއް ނުކުރެވުނީދޯ؟ މި ވެސް ޝޭޚުން ވިއްޔާ..\nޝައިޚް ވިދާޅުވާ ހުރިހާ ވާހަކައެއް ޤަބޫލެއް ނުކުރެވޭ. ހުރިހާދުވަހަކު ތިއުޅުއްވަނީ ވެރިންނާ އިދިކޮޅަށް، ރަނގަޅުވެރިޔަކުނައި. ކޯލިޝަންގެ އެއްވެސް މާއްދާ އަކު އަދާލަތުޕާތީގެ އެއްވެސް ކަމެއްއަދިވެސް ނުހިމަނާ، ދެންކޮންއިރަކުތޯ ހިމަނާނީ ، އެޓީމުން ބާކީވާން ތައްޔާރުވެއްޖެ. ހިންގާނީ އަންނި މެނިފެސްޓޯ.\nމިހާރު ކަންނެލި އޮޑި ޝެއިޙަކަށް ބަދަލްވީ ތޯ؟ 😂😂😂😂😂\nމީނަޔަށްވާނެ މިފަހަރު މިނިސްޓާރުކަންދޭން ރަގަޅު މަޤާމެއް ބޭނުންވެގެން އަނެއްކާވެސް ދުންތަރިއެއް ހެން އެނިކުތީ.....


Mihaaru Awards: Enme molhu football kulhuntheriyaa ge award Dhagandey - One Online\nރައީސް ސޯލިހު، ދަގަނޑޭއާ އެވޯޑު ހަވާލުކޮށްދެއްވަނީ - ފޮޓޯ/ ރައީސް އޮފީސް\nމިހާރު އެވޯޑްސް: އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު ދަގަނޑޭއަށް\nމިހާރު އެވޯޑްސްގެ އަހަރުގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު، ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގު (ދަގަނޑޭ) ހޯދައިފިއެވެ.\nރޭ ދަރުބާރުގޭގައި ބޭއްވި މިހާރު އެވޯޑްސްގެ ހަފުލާގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު ދަގަނޑޭއާ ހަވާލުކޮށްދެެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހެވެ.\nމިދިޔަ އަހަރު ދަގަނޑޭ ވަނީ ނިއު ރޭޑިއަންޓް ސްޕޯޓްސް ކްލަބަށް މާލޭ ލީގު ކާމިޔާބުކޮށްދިނުމުގައި އިސް ދައުރެއް އަދާކޮށް، ޓީސީ ސްޕޯޓްސް ކްލަބަށް ދިވެހި ޕްރިމިއާ ލީގު ކާމިޔާބުކޮށްދިނުމަށް މުހިންމު ދައުރެއް އަދާކޮށްފައެވެ.\nދަގަނޑޭގެ ފަހަތުން ދެވަނަ ހޯދީ މިދިޔަ އަހަރު ނިއު އިން ފުނުނު އަލީ ފާސިރު (ސެންޓޭ) އެވެ. އަދި ތިންވަނަ ހޯދީ އީގަލްސްގެ ފޯވަޑް އަހްމަދު ރިޒުވާން (ރިޒޭ) އެވެ.\nދަގަނޑޭ ވަނީ މިހާރު އެވޯޑްސްގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑުގެ އިތުރުން ރަން ބޫޓު ވެސް ހޯދައިފައެވެ. މިދިޔަ އަހަރުގެ ފުޓްބޯޅަ ސީޒަނުގައި ދަގަނޑޭ ވަނީ 42 ލަނޑު ކާމިޔާބުކޮށްފައެވެ.\nމިހާރު އެވޯޑްސްގެ އެހެން އެވޯޑުތަކަށް ބަލާ އިރު، 21 އަހަރުން ދަށުގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު ހޯދީ އީގަލްސްގެ ހަސަން ރާއިފް އަހުމަދު (ހަންނަ) އެވެ.\nއެންމެ މޮޅު ފިރިހެން ވޮލީބޯޅަ ކުޅުންތެރިޔާގެ އެވޯޑު އަލީ ހުޒާމް (ހުޒާންޓެ) ހޯދި އިރު، އެންމެ މޮޅު އަންހެން ވޮލީ ކުޅުންތެރިޔަކަށް ހޮވުނީ އާއިޝަތު މާޖިދާއެވެ. އަދި ފިރިހެން އެންމެ އުންމީދީ ފިރިހެން ވޮލީ ކުޅުންތެރިޔަކަށް އަރީޒް މުހައްމަދު ހޮވުނު އިރު، އެންމެ އުންމީދީ އަންހެން ވޮލީ ކުޅުންތެރިޔަކަށް ހޮވުނީ ޝަހާ ޝާމިންއެވެ.\nއިންޑިވިޖުއަލް ކުޅިވަރު އެވޯޑު ހޯދީ ބެޑްމިިންޓަން ދެ ކުޅުންތެރިންނެވެ. އެންމެ މޮޅު ފިރިހެން އިންޑިވިޖުއަލް ކުޅުންތެރިޔާގެ އެވޯޑު މުހައްމަދު އަޖުފާން ރަޝީދު ހޯދި އިރު، އެންމެ މޮޅު އަންހެން އިންޑިވިޖުއަލް ކުޅުންތެރިޔާގެ އެވޯޑު ހޯދީ ފާތިމަތު ނަބާހާއެވެ. އިންޑިވިޖުއަލް ކުޅިވަރުތަކުން އެންމެ އުންމީދީ އަންހެން ކުޅުންތެރިޔަކަށް ޓީޓީ ކުޅުންތެރިޔާ ފާތިމަތު ދީމާ އަލީ ހޮވުނު އިރު، އެންމެ އުންމީދީ ފިރިހެން ކުޅުންތެރިޔަކަށް ހޮވުނީ ދުވުންތެރިޔާ މުހައްމަދު ނާއިލްއެވެ.\nއޭގެ އިތުރުން އަހަރުގެ ކުޅިވަރު ޝަހުސިއްޔަތަށް ދޭ “ޒާހިރު ނަސީރު އެވޯޑު” ލިބިވަޑައިގެންނެވީ ހިޔަލީ މުހައްމަދު ރަޝީދަށެވެ.


"Dabangg 3" Mahesh Manjrekar ge hagu anhen dharifulhu Bollywood ah | Mihaaru\n"ދަބަންގް 3" އިން މަހޭޝް މަންޖްރޭކަރްގެ ހަގު އަންހެން ދަރިފުޅު ބޮލީވުޑަށް\n17 ޖުލައި 2019 - 07:46\nމީޑިއާތަކުން ކުރިން ރިޕޯޓްކޮށްފައިވާ ގޮތުގައި، އަންނަ ޑިސެމްބަރު މަހު ރިލީޒްކުރާ ސަލްމާން ހާންގެ ފިލްމު "ދަބަންގް 3" އިން އޭނާގެ ގާތް އެކުވެރިޔާ އަދި އެކްޓަރު މަހޭޝް މަންޖްރޭކަރްގެ ދޮށީ އަންހެން ދަރިފުޅު އަޝްވާމީ މަންޖްރޭކަރް ބޮލީވުޑަށް ތައާރަފުކުރާނެ އެވެ.\nއެކަމަކު މީޑީއާތަކުގެ މި ވާހަކަ މިހާރު ވަނީ މުޅިން އެހެން ގޮތަކަށް ބަދަލުވެފަ އެވެ. ފިލްމީ ޚަބަރުތައް ގެނެސްދޭ ގިނަ ނޫސްތަކުން ބުނި ގޮތުގައި ސަލްމާނާ އެކު، ބޮލީވުޑަށް ތައާރަފު ކުރާނީ މަހޭޝްގެ ހަގު އަންހެން ދަރިފުޅު ސައީ މަންޖްރޭކަރެވެ.\nސަލްމާނާ އެކު އެތައް ފިލްމެއްގައި މަސައްކަތްކޮށްފައިވާ މަހޭޝްގެ ތިބެނީ ތިން ދަރިންނެވެ. އެއީ ދެ އަންހެން ކުދިންނާއި ފިރިހެން ކުއްޖެކެވެ.\nA post shared by Ashwami Manjrekar (@ashwami) on Jan 14, 2017 at 2:12am PST\nސައީ އާއި އަޝްވާމީ.\nބޮލީވުޑް ހަންގާމާ އިން ބުނި ގޮތުގައި "ދަބަންގް 3" ގެ ފަހު ޝޫޓިން ޝެޑިއުލް މިހާރު ކުރިއަށްދާ އިރު، ސައީ ވަނީ ފިލްމުގެ ކާސްޓާއި ކްރޫއާ ވެސް ގުޅިފަ އެވެ. އަދި ފިލްމުގައި އޭނާ ފެނިގެން ދާނީ ސަލްމާންގެ ޒުވާން ދުވަސްވަރުގެ ލޯބިވެރިޔާގެ ރޯލުން ކަމަށް ބުންޏެވެ.\n"ދަބަންގް" ފްރެންޗައިޒްގެ ބަތަލާއަކީ ސޮނާކްޝީ ސިންހާ އެވެ. އެގޮތުން މި ފަހަރު ވެސް އޭނާ ފިލްމުން ފެނިގެން ދާނެ އެވެ.\nޕްރަބޫދޭވާ ޑައިރެކްޓް ކުރާ "ދަބަންގް 3" ގައި ސަލްމާން ފުލުހަކަށްވުމުގެ ކުރިން އޭނާގެ ހަޔާތުގެ އެންމެ ޒުވާން އުމުރުގެ ދުވަސްތަކެއް ދައްކުވައި ދޭނެ އެވެ. މިއީ މި ސީރީޒްގެ ކުރީގެ ދެ ފިލްމާ ތަފާތު ކަމެކެވެ. ރިޕޯޓްތައް ބުނާ ގޮތުން "ދަބަންގް 3" އަކީ މި ސީރީޒްގެ ޕްރިކްއެލްއެކެވެ.\nދެހާސް ދިހައެއްގައި ރިލީޒް ކުރި "ދަބަންގް" ގައި މަހޭޝް ވެސް ރޯލެއް ކުޅެފައިވާ އިރު، ތިން ވަނަ ބައިން ވެސް އޭނާ ފެނިގެން ދާނެ އެވެ. ފިލްމުގެ އިތުރު ކާސްޓުންގެ ތެރޭގައި އަރުބާޒް ހާން، މާހީ ގިލް، ޕްރަމޯދް ކަންނާ އަދި ސުދީޕް ހިމެނެ އެވެ.\nމީގެ އިތުރުން މިދިޔަ އަހަރު ސަލްމާންގެ ޅިޔަނު އާޔޫޝް ޝަރުމާއާ އެކު ފިލްމު "ލަވް ޔާތުރީ" އިން ބޮލީވުޑަށް ތައާރަފު ކުރި ބަތަލާ ވަރީނާ ހުސައިން "ދަބަންގް 3" ގެ އައިޓަމް ލަވައަކުން ފެނިގެން ދާނެ އެވެ.\nފިލްމު ސިނަމާތަކަށް އަންނާނީ ޑިސެމްބަރު މަހުގެ 27 ގަ އެވެ.


މީގެ ތެރެއިން 1521 މައްސަލައަކީ ޕްރޮސިކިއުޓަރ ޖެނެރަލްގެ އޮފީހުން ދަޢުވާ ކުރައްވައި، ހުށަހަޅުއްވާފައިވާ މައްސަލަތަކެވެ. ބާކީ4މައްސަލައަކީ، މަސްތުވާތަކެއްޗާ ބެހޭ ޤާނޫނަށް ޢަމަލު ކުރަން ފެށި އިރު، ޖަލުގައި ޙުކުމް ތަންފީޛު ކުރަމުންދާ މީހުން ޑްރަގް ކޯޓުގެ ފަރުވާގެ ޕްރޮގްރާމުގައި ބައިވެރި ކޮށްދިނުމަށް އޮންނަ ފުރުޞަތުގެ ދަށުން، އެ ކަމަށް އެދި ނޭޝަނަލް ޑްރަގް އޭޖެންސީ މެދުވެރިކޮށް، ހުށަހެޅިފައިވާ މައްސަލަތަކެވެ.\n2016 ވަނަ އަހަރު އެންމެ ގިނައިން ހުށަހެޅިފައިވަނީ ޑައިމޯފިން ބޭނުން ކުރުމުގެ މައްސަލަތަކެވެ. އެއީ 795 މައްސަލައެވެ. ދެން އެންމެ ގިނައިން ހުށަހެޅުނީ ކެނެބިސް ބޭނުން ކުރުމުގެ މައްސަލަތަކެވެ. އެއީ 648 މައްސަލައެވެ. ޑައިމޯފިން ޕެޑްލް ކުރުމުގެ 1 މައްސަލައާއި، ކެނެބިސް ޕެޑްލް ކުރުމުގެ 18 މައްސަލައާ އެކު، މަސްތުވާތަކެތި ޕެޑްލް ކުރުމުގެ މުޅި އެކު 19 މައްސަލަ މި އަހަރު ހުށަހެޅިފައި ވެއެވެ.\nޑްރަގް ކޯޓުގައި މުޅި އެކު މަސައްކަތް ކުރައްވަނީ5ފަނޑިޔާރުންނެވެ. މި އަހަރު ހުށަހެޅުނު މައްސަލަތަކަށް ބަލާ އިރު، މި އަހަރު ކޮންމެ ފަނޑިޔާރަކަށް 305 މައްސަލަ ހުށަހެޅިފައިވެއެވެ.\n2016 ވަނަ އަހަރު ޑްރަގް ކޯޓުން ބަލައި ނިމުނު މައްސަލަތަކުގެ ޢަދަދަކީ 965 އެވެ. މީގެ އިތުރުން، މި އަހަރުގެ ތެރޭގައި، އެކި ސަބަބުތަކާ ހުރެ 269 މީހުން ފަރުވާއިން ވަކިކުރެވިފައި ވެއެވެ.


“ގުޅާނެކަމެއް ނެތް!” އަހަރެން ބުނީމެވެ. “އަޅާނުލާ! ދަރިފުޅުގެ ބައްޕަ އެ ކަން ސިއްރުކޮށްގެން އެ އުޅެނީ ކޮންމެވެސް ކަމެއްވެގެނެއްނު! އަހަރުމެން އަޅާލާނެކަމެއް ނެތް.”\n“ކަޅު ކުއްތާޔާ، ކަޅު ހަރުފަޔަކީ ސިހުރާ ގުޅުންހުރި އެއްޗެހި،” ނާދަން ބުންޏެވެ. “ތި ރަށަކު ހަރުފައެއް ނޫޅޭނެ. އޭގެ ވިހަ ނުހުންނަ ވައްތަރެއް އުޅޭނީ. ތި ފެންނަ ހުވަފެންތަކަށް ބީރުކަންފަތެއް ދީފިއްޔާ ދެން ގޭތެރެއިން އެ އެއްޗެހި ފެންނަން ފަށާނީ. އަންނަ ނާންނަ ތަނެއް ނޭނގޭނެ އެނދުމަތީގަ އޮއްވާ ފެންނާނީ. ހަގީގަތުގަ އެއީ މުޅީން އެހެން އެއްޗެއް. އިންސާނާގެ ލޮލަށް ފެންނަންވެގެން އެ ސިފަޖެހިގެން އެ އޮންނަނީ. އެކަމަކު މޫނިސާއަކަށް އެ ބިރާ ކުރިމަތިލާކަށް ނުޖެހޭނެ.”\n“އަހަރެން ބައްޕަޔަށް ކޮން ބައްޔެއްޖެހިފަ ހުރީ؟” ނުވެސް ދެނަހުއްޓައި ޒުހުދާ އެހިއެވެ. “ބެލޭނެތަ އެކަން؟”\n“ތެދެއް؟” ނާދަން އެހިއެވެ.\n“މިހާރު އޭނަޔަކީ އަރިއަޅާލައިފަހުރި މީހެއް،” ނާދަން ވާހަކަދައްކަން ފެށިއެވެ. “މީހަކު ފުމެލިޔަސް އޭނަ ވެއްޓިދާނެ. މާނައަކީ، ރޯގާއެއް ޖެހުނަސް، ހުމެއް ޖެހުނަސް ނޫނީ ކުޑަމިނުން ތަނެއް ކަނޑައިގެންދިޔަސް އެ ވާނީ އޭނަގެ މަރުބައްޔަށް. އެހާ ވެސް ބަލިކަށިވެފަ އޭނަ އެހެރީ. އެ ބައްޔެއް ރަނގަޅެއް ނުކުރެވޭނެ.”\n“ކިހިނެއްވެގެން އެ ބަލިޖެހުނީ؟” އިޖުލާލު ސުވާލުކުރިއެވެ.\n“ވިޔާނުދާކަމުން،” ނާދަން ވަގުތުން ޖަވާބުދިނެވެ. “އުޅެވޭ ގޮތުން. އޭނައަކީ ހަތަރުދަމު ބޭރުގަ އުޅޭ މީހެއްނު. އެކި ހޮރުހޮރުގަ، އެކި ހޮހަޅަތަކުގަ ދަންވަރު އޭނަ އުޅެނީ. އޭނަޔަކަށް އިންސިއެއް ޖިންނިއެއް ވަތްކެއް ނުވޭ! ވަރަށް ވޭންހުރި ބައްޔެއް. ބޭހެއް ނެތް ބައްޔެއް.”\n“ދެން ރަނގަޅުވާނެ ކޮންމެ ދުވަހަކު ނަޔަސް،” ތިންވަނަ ދުވަހު ނާދަން ބުންޏެވެ. “ފުރަންވީމަ ދެން އާދޭ! އަހަންނަށް ރަނގަޅީ ރަށަށް ނުގޮސް އަދި ދުވަސްކޮޅަކު ލަންކާގަ މަޑުކޮށްލިއްޔާ. އަހަރުމެން ކަމެއް ކުރިކަން ގެއަށް އެންގުން ރަނގަޅެއް ނުވާނެ. އަހަރެން އުންމީދުކުރަން މި ބުނާ އެއްޗެއް ވިސްނޭނެކަމަށް. މާލެދިޔައީމަ އެކި މީހުން ވަރަށް ސުވާލުކުރާނެ. ސިހުރުހެދި މީހާ އެންމެ ގިނަ ސުވާލުކުރާނީ. ތައްޔާރުވެގެން ހުންނާތި!”\n“ތިހެންވިއްޔާ އަހްސަނަށް މިހާރު އެނގޭނެއްނު އަހަރެން މި ގޭގަ ހުރިކަން ވެސް،” ރާޝިދު ބުންޏެވެ. “ސިހުރަކީ ހާދަހާ ނުބައި އެއްޗެކޭދޯ! އެކަމަކު މޫނި ވެސް އެ ކަމެއްނު ތި ކުރީ. މޫނިއަށް ވެސް ތި ބުނާ ނާދަން ސިހުރެއްނު އެ ހެދީ.”\n“އެނގެޔޭ!” އަހަރެން ބުނީމެވެ. “މީގެ ތަފާތަކީ އަހަރެން މީހަކަށް ދެރައެއް ނުދެން. އަހަރެން ކުރިހާ ވެސް ކަމަކީ އަހަރެންގެ ސަލާމަތްހޯދުން. އަހަރެން މާތްރަސްކަލާނގެއަށް ސަޖިދަކުރަން. އެ ފަރާތުން ރައްކާތެރިކަމަށް އެދެން. ފާފައެއް ކުރެވުނު ނަމަ އަފޫކުރެއްވުމަށް ވެސް އެދެން. އަހަންނަށް ހާދަހާ ވަރެއްވެޔޭ ރާޝިދު. ހީވަނީ ހަށިން ފުރާނަ ލުހިދާނެހެން.”\n“ހައްޖަށްދާން ފުރަންވީ!” އެއްދުވަހަކު އަހްސަން ގެއަށް ވަދެފައި ބުންޏެވެ. “އަވަހަށް ދަތުރުހަދާ!”\n“އޭނަ ހައްޖަށް ދާތީ ވެސް އަހަރެން މިހިރީ ބުނާނެ އެއްޗެއް ނޭނގިފަ،” އަހަރެން ބުނީމެވެ. “ހުވަފެނެއް ފެނުނީބާ؟”\n“ވެދާނެއްނު އޭނައަށް ވަރަށް ބޮޑުކަމެއް ކުރިމަތިވީކަމަށް،” ނާސިހާ ވިސްނައިލައިފައި ބުންޏެވެ. “އޭނަޔަށް ވެސް ނަސޭހަތްދޭ މީހުން ތިބޭނެތާ. އޭގެ މީހަކު ބުނެފާނެއްނު އެޔޭ ދެން ވެސް އޮތް ހައްލަކީ. އެހެންނޫނީ މިހެން ވެސް ވެދާނެ. ރާޝިދު ގެއަށް ގެންނަކަން އޭނައަށް އެނގުނީ. އެހެންވެ މޫނި ހައްޖަށް ގެންދިޔައިމަ ފަހަރެއްގަ މޫނި ބިރުން ވެސް ދެން ރާޝިދާ ދުރުވެދާނެއްނު! އެ ވެސް ހަމަ ވެދާނެ ގޮތެއް.”\n“ކޮންމެ ރެޔަކު އަންހެނުން ބަހައްޓާފަ ކޮންތާކަށްތަ ކަލޭ ތި ދަނީ؟” އެކަކު ބުނި އަޑު އިވުނެވެ. “ހެޔޮނުވާނެ ތިހެން އުޅެން. ކަލޭ ބިރެއް ވެސް ނުގަނޭތަ؟”\n“އަހްސަން ކޮންމެހެން އިންނަ ހިތަކުން އިން މީހެއް ނޫނޭ އެއީ،” އެ މީހަކު ބުންޏެވެ. “ދޯ އަހްސަން. ކިޔައިދީބަލަ އޭނަޔާ އިން ސަބަބު.”\nކޮވިޑް-19 އާއި ގުޅިގެން ދިވެހިރާއްޖެ އެއްކޮށް ލޮކްޑައުންއަކަށް ނުދާނެ


ދިވަހި ޒުވާނުންނަކީ މާބޮޑަށް "މެންޓަލް ހެލްތް" ދަށްވެ ފަރުވާ ހޯދަން ޖެހިފައިވާ ބައެއް ކަމަށްވެގެން އޮސްޓްރޭލިއާ އާއި އެހެންވެސް ޤައުމުތަކުގެ ބޮޑެތި ތަޖުރިބާކާރުން ރާއްޖެ އައިސް ހަރަކާތްތެރިވަމުން އަންނަ ކަމުގެ ވާހަކަތައް އެބަ ދެކެވެއެވެ.\nމިފަދަ ވާހަކަތައް ދެކެވޭއިރު ޒުވާނުންނަށް އެންމެ ބޮޑުވެފައި މިވަނީ2މައްސަލައެކެވެ. އެއް މައްސލައަކީ ކިޔެވި ނަމަވެސް ދިރިއުޅެލެވޭވަރުގެ މުސާރަ ނުލިބޭ މައްސަލައެވެ. ދެވަނަ މައްސަލައަކީ މަސްތުވާތަކެތީގެ މައްސަލައެވެ. ދެން ހުރި ހުރިހާ މައްސަލަތަކެއް ވަށައިގޮސް ގުޅެނީ މި ދެ މައްސަލަ ޢާއިއެވެ.\nރާއްޖޭގައި ތިއްބެވި ޕްރޮފެސަރުން ފެންވަރުގެ ބޭފުޅުން ތިއްބެވީ ޤައުމީ ޔުނިވަރސިޓީގައެވެ. އެބޭފުޅުންނަށް މުސާރަ އާއި އިނާޔަތުގެ ގޮތުގައި ލިބިވަޑައިގަންނަވަނީ މަހަކު 20000 ރުފިޔާ ވަރެވެ. އެއްވެސް ތައުލީމެއް ނެތި ނަމަވެސް ނުވަތަ ކޮންމެވެސް ޑިގްރީއެއް ލިބިގެން ނަމަވެސް ޕޯޑިއަމްތަކުގައި އަޑުގަދަކުރީމާ ލިބޭ ސިޔާސީ ވަޒީފާގައި މަހަކު 30000 ރުފިޔާ އާއި 40000 ރުފިޔާއިން މަތީގެ މުސާރަތައް އެބަ ލިބެއެވެ.\nމިކަން މިހެން އޮތްއިރު ޕޯސްޓް ބެހުން ފަދަ ކަންކަމުގައި އުޅޭތަން ފެންނަނީ ބިދޭސީންނެވެ. ބިދޭސީންނަށް ކޭޝިއަރުކަން ނުކުރެވޭ ގޮތަށް ހަމަޖެއްސި ނަމަވެސް ފިހާރަތަކާއި ހޮޓާތަކުގައި ފައިސާ ބަލައިގަންނަން ތިބެނީ ވެސް ބިދޭސީންނެވެ. މާރުކޭޓު ގޮޅިތަކުގައި ބިދޭސީންނަށް މަސައްކަތް ނުކުރެވުނު ނަމަވެސް ގޮޅިތަކުގައި މަސައްކަތް ކުރަނީ ބިދޭސީންނެވެ. ކުނިކަހާ މީހަކަށް މަހަކު 30000 ރުފިޔާ ލިބޭ އަގުބޮޑު ރިޒޯޓުތަކުގައި ކުނިކަހަންވެސް ތިބެނީ ބިދޭސީންނެވެ.\n"ގޮތް ބަލައިލަން ނަމަވެސް މަހަކު 30000 ލިބޭނެ ގޮތަށް ކުނިކެހުމުގެ ވަޒިފާގެ ފުރުޞަތު ނިކަން އަހަރެމެންނަށް ހުޅުވާލަބަލަ! ކުރިމަތިލަނީ ކިތައް ހާސް ޒުވާނުންކަން އެނގިގެންދާނެ. އަހަރެމެން މިބަލަނީ މަޤާމަކަށް ނޫން. މަޤާމަށް ކިޔާ ނަމަކަށް ނޫން. ލިބޭ މުސާރައަށް." ކަމަށް ބުނާ ޒުވާނުން މަދެއް ނޫނެވެ.\nމި ލިސްޓް ކިތަންމެ ހައިވެސް ދިގުކުރެވިދާނެއެވެ. މަސްތުވާތަކެތީގެ މައްސަލަތަކަށް ބަލާއިރު ރާއްޖެއިން އަބަދުވެސް ނަމޫނާއަކަށް ބަލައި ނަމޫނާއަކަށް ދައްކާ ސިންގަޕޫރުގައި މަސްތުވާތަކެތީގެ މައްސަލަތަކެއް ނެތެވެ. އެތެރެ އެއްވެސް ނުކުރެވެއެވެ. ރާއްޖޭގައި ލިބުން އެންމެ ފަސޭހައީ މަސްތުވާތަކެއްޗެވެ.\nމި ދެ މައްސަލަ އަށް ޙައްލެއް ނުހޯދައި ޒުވާނުންނަށް ކުރިމަތިވެފައިވާ "މެންޓަލް ހެލްތް" މައްސަލަތަކާއި މުޅި ޤައުމުގައި އޮތް އިޖުތިމާޢީ މައްސަލަތައް ހައްލުކުރެވޭނެ ގޮތެއް އޮތް ކަމަށް ގިނަ ބައަކު ޤަބޫލެއް ނުކުރެއެވެ. ގިނަ ބައަކު ބުނަނީ ދޮން މީހުންގެ ފިކުރާ އުޞޫލުތަކުން ފަރުވާދީގެން މިމައްސަލަ ހައްލު ނުކުރެވޭނެ ކަމަށެވެ. އެފަރުވާއިން ކުރެވޭނެ ހަމައެކަނި ކަމަކީ ޒުވާނުން އިސްލާމް ދީނާއި ދުރަށް ޖެއްސުން ކަމަށެވެ. އެކަން ކުރެވިދާނެ ކަމަށެވެ.\nތަޖުރިބާކާރުން ވިދާޅުވާ ގޮތުގައި ދިވެހި ޒުވާނުންނަށް މިއަދު ބޭނުންވަނީ ދިރިއުޅެލެވޭވަރުގެ މުސާރައެއް ލިބޭނެ ވަޒީފާއެވެ. އިސްލާމީ ތަރުބިއްޔަތެވެ. ހުޅަނގުގެ ފިކުރު އަށަގެންނެވުމެއް ނޫނެވެ! އިސްލާމް ދީނުގެ ތެރެއިން މައްސަލަތައް ހައްލުކުރުމުގެ ހުނަރެވެ! އެކަންކަން ފުރިހަމަކޮށްދެވިއްޖެނަމަ "މެންޓަލް ހެލްތް"ގެ ހުރިހާ މައްސަލަތަކެއް ފިލުވައިލެވިދާނެއެވެ.


ސަލްމާންގެ ރީތިވާ ސާމާނަށް ޚާއްސަ ބްރޭންޑް "ފްރެޝް" ލޯންޗުކޮށްފި ސަލްމާންގެ ރީތިވާ ސާމާނަށް ޚާއްސަ ބްރޭންޑް "ފްރެޝް" ލޯންޗުކޮށްފި\nސަލްމާންގެ ރީތިވާ ސާމާނަށް ޚާއްސަ ބްރޭންޑް "ފްރެޝް" ލޯންޗުކޮށްފި\n"ފްރެޝް"ގެ ނަމުގައި ރީތިވާ އުފެއްދުންތަކަށް ޙާއްސަ ބްރޭންޑެއް ސަލްމާން ޚާން ލޯންޗްކުރުން / ފޮޓޯ: ޓުވިޓަރ\nބޮލީވުޑްގެ މަޝްހޫރު ތަރި ސަލްމާން ޚާން އޭނާގެ ގްރޫމިންގ އެންޑް ޕަރސަނަލް ކެއަރ ބްރޭންޑެއްކަމަށްވާ "ފްރެޝް" ލޯންޗުކޮށްފިއެވެ.\nފިޠުރު ޢީދާ ދިމާކޮށް ސަލްމާންގެ "ފްރެޝް" ބްރޭންޑް ލޯންޗްކޮށްފައިވަނީ އޭނާގެ ރަސްމީ ޓުވިޓަރ އެކައުންޓް މެދުވެރިކޮށް ސަޕޯޓަރުންނާއި ހިއްސާކުރި ވީޑިއޯއެއްގައެވެ. މިއީ ރީތިވުމަށާއި، ދުޅަހެޔޮ ހަށިގަނޑަކަށް ބޭނުންވާ އެކި ކަހަލަ އުފެއްދުންތަކަށް ޚާއްސަ ބްރޭންޑެކެވެ.\nބްރޭންޑް ލޯންޗްކުރަމުން ސަލްމާން ޚާން ބުނެފައިވަނީ "ފްރެޝް" ބްރޭންޑުގެ ދަށުން އެންމެ ފުރަތަމަ އުފައްދަން މަސައްކަތްކުރީ ޑިއޯޑްރަންޓްސްކަމަށެވެ. ނަމަވެސް ކޯވިޑް-19އާއެކު އިންޑިއާއި މުޅި ދުނިޔެއަށްވެސް ކުރިމަތިވެފައިވާ ޙާލަތަށް ބަލާ، މިވަގުތަށް އެންމެ ބޭނުންތެރިވާނީ ސެނިޓައިޒަރ އުފެއްދުންކަމަށްވާތީ، "ފްރެޝް" ބްރޭންޑުގެ ފުރަތަމަ އުފެއްދުމެއްގެ ގޮތުގައި ބާޒާރަށް ނެރޭނީ ސެނިޓައިޒަރކަމަށް ސަލްމާން ބުންޏެވެ.\nމި އުފެއްދުން މިވަގުތު ގަނެވެން ހުންނާނީ ފްރެޝްވޯލްޑްގެ ރަސްމީ ވެބްސައިޓުން އޮންލައިންކޮށްކަމަށާއި، ނަމަވެސް ވަރަށް އަވަހަށް އިންޑިއާގެ އެކި ސަރަޙައްދުތަކުގެ އާއްމު ފިހާރަތަކުންވެސް މި އުފެއްދުން ގަންނަން ލިބެން ހުންނާނެކަމަށެވެ.\n"ފްރެޝް" ބްރޭންޑްގެ ދަށުން ޑިއޯޑްރަންޓަސްއާއި، ބޮޑީ ވައިޕްސްގެ އިތުރުން ސެންޓުގެ އުފެއްދުންތައްވެސް ވަރަށް އަވަހަށް ބާޒާރަށް ނެރޭނެކަމަށް ސަލްމާން ބުނެފައިވެއެވެ. އަދި މި ބްރޭންޑްގެ އުފެއްދުންތަކަކީ ފެންވަރުގެ ގޮތުން ރަނގަޅު، އަދި ހުރިހާ ފަންތިއެއްގެ މީހުންނަށްވެސް ގަނެވޭނެ ފަދަ އަގެއްގައި ވިއްކާނެ އުފެއްދުންތަކެއްކަމަށްވެސް އޭނާ ވަނީ ބުނެފައެވެ.\nދުނިޔޭގެ ނަން މަޝްހޫރު ބްރޭންޑްތައް އެންޑޯސްކުރުމާއި، އެތަކެތީގެ ބްރޭންޑް އެމްބެސެޑަރކަން ކުރުމުގެ އިތުރުން އަމިއްލަ ބްރޭންޑްތައް ބާޒާރަށް ނެރުމަކީ ބޮލީވުޑްގެ މަޝްޙޫރު ތަރިންގެ މެދުގައިވެސް އާއްމުކަމެކެވެ. އެގޮތުން ތަފާތު ނަންނަމުގައި ކޮސްމެޓިމާއި، ސެންޓާއި، ފެޝަނާއި، ގަހަނާގެ ބްރޭންޑްތައް ހިިންގާ ބޮލީވުޑުގެ ތަރިން މަދެއްނޫނެވެ.\nރީތިވާ ސާމާނުތަކަށް ޚާއްސަކޮށްގެން އަމިއްލަ ބްރޭންޑެއް ސަލްމާން ލޯންޗުކޮށްފައިވާއިރު، އޭނާ މިހާރުވެސް އަންނަނީ "ބިއިންގް ހިއުމަން"ގެ ނަމުގައި ހެދުމާއި ގަހަނާގެ އުފެއްދުންތަކެއް ބާޒާރަށްނެރި ވިއްކަމުންނެވެ. ސަލްމާން ޙާނަކީ ބޮލީވުޑްގައި މިވަގުތު ހުރި އެންމެ އަގު ބޮޑު އަދި އެންމެ ކާމިޔާބު ތަރިންގެ ލިސްޓުގައި ގުނާލެވޭ ފަންނާނެކެވެ.\nކާމިޔާބު އެތައް ފިލްމްތަކަކާއެކު ގިނަ ބަޔަކު އޭނާގެ ޖާދުލުގައި ޖައްސާފައިވާއިރު، އިންސާނިއްޔަތަށް ޚިދުމަތްކޮށްދިނުމުގައިވެސް ސަލްމާން އަންނަނީ ނަމޫނާދައްކާ ގިނަބައެއްގެ ލޯތްބާއި އިޙްތިރާމް ހޯދަމުންނެވެ.


Dharus huhdha nufonuvi othee idhaaree olhumakun: Ministry\n"ދަރުސް ހުއްދަ ނުފޮނުވި އޮތީ އިދާރީ އޮޅުމަކުން"\nއިސްލާމީ މަރުކަޒުގައި ބަޔަކު ދަރުހެއް އަޑުއަހަނީ: ސަލަފުގެ ދަރުސްތަކަށް ހުއްދަ ނުދެވި އޮތީ އިދާރީ އޮޅުމަކުން -- އަވަސް ފޮޓޯ\nކޮންމެ ރޯދަ މަހަކު ޖަމިއްޔަތުއް ސަލަފުން ބާއްވާ ދަރުސް ސިލްސިލާ މި އަހަރު ބާއްވަން ނިންމައި އިސްލާމިކް މިނިސްޓްރީގެ ހުއްދައަށް އެދުމުން އެ ހުއްދައިގެ ލިޔުން ނުފޮނުވި އޮތީ އިދާރީ އޮޅުމަކުން ކަމަށް މިނިސްޓްރީން ބުނެފި އެވެ.\nސަލަފުން އިއްޔެ ބުނީ ރޯދަ މަހު ފުރުގާން މިސިްކިތުގައި ކުރިއަށް ގެންދާ ދަރުސް ސިލްސިލާ މިއަހަރު ވެސް ކުރިއަށް ގެންދަން ނިންމާ ހުއްދައަށް އިސްލާމިކް މިނިސްޓްރީގައި އެދިފައިވާ ކަމަށެވެ. ނަމަވެސް އިއްޔެގެ ނިޔަލަށް ވެސް އިސްލާމިކް މިނިސްޓްރީން އެއްވެސް ޖަވާބެއް ލިބިފައި ނުވާ ކަމަށެވެ.\nއެކަމާއި ގުޅިގެން ވަރަށް ގިނަ ބައެއްގެ ފާޑުކިޔުން ސަރުކާރާއި މިނިސްޓްރީއަށް އަމާޒުވެފައި ވަނިކޮށް މިނިސްޓްރީން ބުނީ ސަލަފުން އެދުނު ހުއްދަ ދޭން ނިންމާ އެކަމުގެ ލިޔުން ތައްޔާރު ކޮށްފައިވާ ކަމަށެވެ. ނަމަވެސް އެ ލިޔުން އެ ޖަމިއްޔާއަށް ނުފޮނުވި އޮތީ އިދާރީ އޮޅަކުން ކަމަށެވެ. އިއްޔެ އެކަން ފާހަގަވުމުން ސަލަފުގެ އިސް ވެރިޔަކަށް ފޯނުން ގުޅާ ދަރުސް ސިލްސިލާއަށް ހުއްދަ ދީފައިވާކަން އަންގާފައިވާ ކަމަށެވެ.\nއަހަރުތަކެއް ކުރިން ފެށިގެން ކޮންމެ ރޯދަ މަހަކު ސަލަފުން ފުރުގާން މިސްކިތުގައި ސިލްސިލާ ދަރުސްތަކެއް ކުރިއަށް ގެންދެއެވެ. އާންމުންގެ މެދުގައި ވަރަށް ބޮޑަށް މަގުބޫލުވި މި ސިލްސިލާތައް ކޮންމެ އަހަރަކު ކުރިއަށް ގެންދަނީ ވަކި މައުލޫއަކަށެވެ. އަސުރު ނަމާދަށް ފަހު ކުރިއަށް ގެންދާ މި ދަރުސް ސިލްސިލާގައި އެ ޖަމިއްޔާއަށް ނިސްބަތްވާ އިލްމުވެރިން ބައިވެރިވެވަޑައިގަންނަވަ އެވެ.\nއިސްލާމިކް މިނިސްޓްރީ ދީނީ އިލްމުވެރިން ސަލަފް ޖަމިއްޔާ


ބޮޑާވެ މާފަށް އެދެން ފަސް ޖެހޭ މީހުންނަށް ސުވަރުގޭގެ ވަސްވެސް ނުފެންނާނެ!: މުފްތީ މެންކް\nކުށެއް ކުރެވިއްޖެކަން އެނގޭއިރުވެސް ކުށް ޤަބޫލުކޮށް މާފަށް އެދުމަކީ ބައެއް މީހުންނަށް ކުރަން ވަރަށް ދަތި އުނދަގޫ ކަމެކެވެ. އެއީ އެމީހުންގެ ކިބައިވާ ބޮޑާ ކަމާއި ކިބުރުވެރިކަން ބޮޑުކަމުންނެވެ.\nއެފަދަ މީހުންނަށް ބައަކު ވިސްނައިދިން ނަމަވެސް މަޢާފަށް އެދެން ބޭނުމެއް ނުވާނެއެވެ. އެމީހުންނަށް ކުރެވުނު ކުށް ހާމައަށް ފެންނަން ހުރި ނަމަވެސް މެއެވެ.\nމިފަދަ މީހުން ބިރުވެތިވާށެވެ! އެމީހެއްގެ ހިތުގައި ޒައްރެއްގެ މިންވަރަށްވެސް ކިބުރުވެރިކަމާއި ބޮޑާކަން އޮތް މީހަކަށް ސުވަރުގޭގެ ވަސްވެސް ނުފެންނާނެއެވެ.\nވީމާ ޢާއިލީ ދިރިއުޅުމުގައި ކަމަށްވީނަމަވެސް ކުށެއް ކުރެވިއްޖެނަމަ ބޮޑާވެ މަޢާފަށް ނުއެދި ނުހުންނާށެވެ! އެއްވެސް އިންސާނަކީ އަނެއް އިންސާނަކަށްވުރެ މަތީގައި ހުރި މީހެއް ނޫނެވެ. ތަޤްވާވެރިކަމުން މެނުވީއެވެ. ތަޤްވާވެރިކަމުން ކުރީގައި ހުރި މީހެއްގެ ހިތުގައި ބޮޑާކަމެއް ކިބުރުވެރިކަމެއް އޮވެގެން ނުވާނެއެވެ. އޮވެއްޖެ ނަމަ ތަޤްވާވެރިކަން ލިބިފައިވާ މިންވަރާއިމެދު ސުވާލު އުފެދޭނެއެވެ.\n"ﷲ އަށް ދޮގުހެދިމީހުންގެ މޫނުތައް އަނދިރިވެގެންވާތީ، ޤިޔާމަތް ދުވަހުން ކަލޭ ދެކޭނޫއެވެ. ކިބުރުވެރިން ތިބޭނެތަނެއް ނަރަކައިގައި ނުވޭހެއްޔެވެ؟" (އައްޒުމަރު: 60)\n"އަންގަވާހުށްޓެވެ. އެތާނގައި ދެމިތިބެނިވިގޮތުގައި، ތިއަބައިމީހުން ނަރަކައިގެ ދޮރުތަކުން ވަންނާށެވެ! ފަހެ (އެއީ) ކިބުރުވެރިވެގެންވާމީހުން ތިބުމަށް ހާދަހާ ނުބައިވެގެންވާ ތަނެކެވެ." (އައްޒުމަރު: 72)\n"އެއުރެންނީ، ﷲ ގެ އާޔަތްތަކާމެދުގައި އެއުރެންނަށް ލިބިފައިވާ އެއްވެސް ދަލީލަކާނުލައި ޖަދަލުކުރާ މީހުންނެވެ. ﷲ ގެ ޙަޟްރަތުގައްޔާއި، އީމާންވިމީހުންގެ ގާތުގައި އެކަމަށްހުރި ނުރުހުން ބޮޑުވެގެންވެއެވެ. ކޮންމެ ކިބުރުވެރި ޖައްބާރަކުގެ ހިތުގައި ﷲ ސިއްކަގައްސަވަނީ އެފަދައިންނެވެ." (އަލްޣާފިރު: 35)\n"އަދި އާދަމްގެފާނަށް ތިޔަބައިމީހުން ސަޖިދަ ކުރާށޭ ތިމަންރަސްކަލާނގެ މަލާއިކަތުންނަށް ވަޙީކުރެއްވިހިނދު، ހަނދުމަކުރައްވާށެވެ! ފަހެ، އިބްލީސް ފިޔަވައި، އެ މަލާއިކަތުން ސަޖިދަކުރެއްވޫއެވެ. އެކަލޭގެ އެކަމުން މަނާވެގަނެ، ކިބުރުވެރިވީއެވެ. އަދި ކާފިރުންގެ ތެރެއިން އެކަލޭގެވިއެވެ." (ބަޤަރާ: 34)


މިރަށު މަސްޖިދުލް ނޫރު މިސްކިތް މަރާމާތު މަސައްކަތް ކޮށްދޭނެފަރާތެއް ހޯދަން ބޭނުންވެއެވެ. މި މަސައްކަތް އަމިއްލަ ތަކެތީގައި ކުރުމުގެ ޝައުޤުވެރިކަން ހުރިފަރާތްތަކަށް އަންދާސީ ހިސާބު ހުށަހެޅުމުގެ ފުރުސަތު ހުޅުވާލަމެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން 27 އޮކްޓޯބަރ 2019 ވާ އާދިއްތަ ދުވަހުން ފެށިގެން 31 އޮކްޓޯބަރ 2019 ވާ ބުރާސްފަތި ދުވަހުގެ ނިޔަލަށްބަންދުނޫން ދުވަސްތަކުގެ ހެނދުނު 8:30 އިން 14:00 މިއިދާރާއަށް ދުރުވެ މައުލޫމާތު ސާފުކުރެއްވުމަށްފަހު، 07 ނޮވެމްބަރ 2019 ވާ ބުރާސްފަތި ދުވަހުގެ ހެނދުނު 11:00އަށް މިއިދާރާއަށް ޙާޟިރުވެ އަންދާސީ ހިސާބު ހުށަހެޅުއްވުން އެދެމެވެ.\nމިމަސައްކަތާއި ބެހޭ ގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 31 އޮކްޓޯބަރ 2019 ވާ ބުރާސްފަތި ދުވަހުގެ 14:00 ގެ ކުރިން ތިރީގައިވާ އީމެއިލް އެޑްރެހަށެވެ.\nއަންދާސީ ހިސާބުތައް ކެނޑުން އޮންނާނީ 07 ނޮވެމްބަރ 2019 ވާ ބުރާސްފަތި ދުވަހުގެ ހެނދުނު 11:00ގައި މިއިދާރާގެ ބިޑް އިވެލުއޭޝަން ކޮމިޓީގެ ބައްދަލުވުމުގައި، އަންދާސީ ހިސާބު ހުށަހެޅުއްވި ފަރާތްތަކުގެ ޙާޟިރުގައެވެ. މަޢުލޫމާތު ސާފްކުރެއްވުމަށާއި، އަންދާސީ ހިސާބު ހުށަހެޅުއްވުމަށް ވެރިފަރާތުގެ ބަދަލުގައި މީހަކު ފޮނުވާނަމަ، ބަދަލުގައި ފޮނުވާމީހާގެ އައިޑީ.ކާޑުގެ އަސްލާއެކު ވެރިފަރާތުގެ ސިޓީއެއް ގެންނެވުން އެދެމެވެ.


مسائل الجاهلية 14 ޙައްޤު ނަފީކޮށް ބާޠިލުގޮތް ޘާބިތުކުރުން – ޖަމްޢިއްޔަތުއް ސަލަފް\nمسائل الجاهلية 14 ޙައްޤު ނަފީކޮށް ބާޠިލުގޮތް ޘާބިތުކުރުން\nތާރީޚް: 13:24 31 އޯގަސްޓް 2019\nއިސްވެބަޔާންކުރެވުނު ކަންތައްތައް ބިނާވެގެންވަނީ النَّفْيِ وَالإِثْبَاتِ ގެ މައްޗަށެވެ. (އެބަހީ: ނަފީކުރުމާއި ޘާބިތުކުރުމުގެ މައްޗަށެވެ.) އެމީހުންގެ ހަވާނަފްސަށް ތަބާވެ ކުށްހީތައް ކުރެއެވެ. އަދި ރަސޫލު ބޭކަލުން ގެންނެވި ކަންކަމުން އެއްކިބާވެ ދެކޮޅުހެދުމެވެ.\n[ޖާހިލިއްޔަތުގެ އަހުލުވެރިންގެ ކަންތައްތަކުގެ ތެރެއިން ޝައިޚް މުޙައްމަދު ބުނު ޢަބްދުލްވައްހާބު ބަޔާންކުރައްވާފައިވާ ހުރިހާ މައްސަލަތަކެއްވެސް ގުޅިފައިވަނީ النَّفْيِ وَالإِثْبَاتِ އާއެވެ. އެމީހުން ޘާބިތުކުރަނީ، ނުވަތަ އެގޮތެއްގެ މަތީގައި ދެމިތިބޭ ގޮތެއްކަމުގައި ހިފަނީ މާތް ﷲ ނަފީކުރައްވާފައިވާ ކަންތައްތަކުގައެވެ. އަދި މާތް ﷲ ޘާބިތުކުރައްވާފައިވާ ކަންތައްތަކުން އެއްކިބާވެ އެކަންކަމާއި ދެކޮޅުހަދައި އެކަންކަން ނަފީކުރެތެވެ. އެމީހުންގެ މަގުފުރުދުމުގެ އަޞްލަކީ މިއީއެވެ.\nމާތް ﷲ ވަނީ ޝިރުކު ނަފީކުރައްވާފައެވެ. އަދި ތައުޙީދު ޘާބިތުކުރައްވާފައެވެ. އަދި ތައުޙީދުގެ މަތީގައި ދެމިތިބުމަށް އަމުރުކުރައްވާފައެވެ. ނަމަވެސް އެމީހުންވަނީ މިހުރިހާ ކަމެއް އިދިކޮޅަށް ޖަހާފައެވެ. އެމީހުންވަނީ ޝިރުކު ޘާބިތުކޮށް ތައުޙީދު ނަފީކޮށްފައެވެ. އެއީ لا إله إلا الله ގެ މާނަ ފުރިހަމައަށް އިދިކޮޅަށް ޖަހައިލުމެވެ.\nމާތް ﷲ ވަޙީކުރެއްވިއެވެ. ”وَالَّذِينَ آمَنُوا بِالْبَاطِلِ وَكَفَرُوا بِاللَّهِ أُوْلَئِكَ هُمُ الْخَاسِرُون“ (العنكبوت 52) މާނައީ: ”ބާޠިލުކަންތަކަށް އީމާންވެ،އަދި ﷲ އަށް ކާފަރުވެގެންވާ މީހުން (ދަންނާށެވެ!) ގެއްލެނިވެގެންވާ މީހުންނަކީ ހަމަ އެއުރެންނެވެ.“\nމާތް ﷲ ނަފީކުރައްވާފައިވަނީ ބާޠިލު ގޮތްތަކަށް އީމާންވުމެވެ. ނަމަވެސް އެބައިމީހުން އެގޮތެއްގައި ހިފަހައްޓައި އެކަމުގެ މަތީގައި ދެމިތިބޭ އެއްޗެއްކަމުގައި ހަދާފައިވަނީ ބާޠިލުގޮތްތަކެވެ. އެކަމަކަށް ކުފުރުވުމަށް އަމުރުކުރައްވާފައިވާ ކަންތައްތަކުން އެއްކިބާވުމުގެ ބަދަލުގައި އެކަންކަން އެމީހުންވަނީ ޘާބިތުކޮށްފައެވެ.\nމާތް ﷲ އަށް އުރެދޭމީހުންގެ ޙާލަތަކީ މިއީއެވެ. ޖާހިލިއްޔަ ޒަމާނުގައި ކަންތައް ހިނގަމުންދިޔަ ގޮތް ﷲ تعالى ބަޔާންކޮށްދެއްވަވާފައި އެވަނީ ޢިބްރަތެއްގެ ގޮތުގައެވެ. މިއަދުގެ ޙާލަތަށް ބަލައިލިނަމަވެސް މާތް ﷲ އަށް އުރެދިފައިވާ މީހުންގެ ޢަމަލުތައް ހުރީ މިގޮތުގެ މަތީގައިކަން ހާމަވެގެން ދާނެއެވެ.\nމާތް ﷲ ނަހީކުރެއްވި ކަންތައްތަކަކީ ހިތްއުފާ ކުރުމަށް ކުރާ ކަންތައްތައް ކަމުގައިވަނީ ހަދާފައެވެ. މާތް ﷲ ޙަރާމް ކުރައްވާފައިވާ ކަންތައްތައް އެއީ ތަރައްޤީއެވެ. މާތް ﷲ އެކަމަކުން އެއްކިބާވުމަށް އަމުރުކުރައްވާފައިވާ ޒިނޭ އާއި ރަލާއި ފާހިޝް ޢަމަލުތަކާއި، ރިބާގެ މުޢާމަލާތްތަކާއި، ހެދުން އެޅުމުގައި އަޢުރަ ފާޅުކޮށް އަންހެނުންނާއި ފިރިހެނުން މަސްހުނިވުމަކީ އެއީ ތަރައްޤީގެ ނަމުގައި ދަޢުވާކުރާ ހުރިހާ ތަނަކުން ފެނަމުންދާ މަންޒަރެވެ.\nއަންހެނުންގެ ޢިއްފަތްތެރިކަމަކީ އެއީ އެކަނބަލުން ގޭގައި ބަންދުކޮށް އެކަނބަލުންގެ ޙައްޤުތައް ނަގާލުންކަމުގައި ހަދައި ބާޠިލުގޮތް އެއީ ޙައްޤުކަމުގައިވަނީ ހަދާފައެވެ.\nތިމާ ހިތުހުރި ދީނަކަށް އުޅެ، މާތް ﷲ އަށް ޝަރީކުކުރުން އެއީ ފުރިހަމަ އިންސާނީ ޙައްޤުތައްކަމުގައި ދަޢުވާކޮށް، އެއްޖިންސުން ކައިވެނިކުރުމާއި، އިންސާނުންނާއި ކުއްތާފަދަ ނަޖިސް ޙައިވާނުންނާއި ކައިވެނިކުރުން އެއީ ’ތަރައްޤީ‘ ވެފައިވާ އިނގިރޭސިވިލާތުގެ ތަރައްޤީގެ އުސްމިންކަމުގައި މިއަދު އެމީހުން ދެކެއެވެ.\nމިދަންނަވައިލީ ދެތިން ކަމެކެވެ. ވިސްނައި ފިކުރު ކުރާ މީހަކަށް ޢިބްރަތެއްކަމުގައި މި މިންވަރުވެސް ފުދެއެވެ.]


Vaki membarunnah support kurumakee alhugaduge siyaasee visnun: Nasheed\nރައީސް މުހައްމަދު ނަޝީދު އެމްޑީޕީގެ ހަރަކާތެއްގައި ބައިވެރިވެވަޑައިގަންނަވަނީ: އެމަނިކުފާނު ވިދާޅުވީ ބަރުލަމާނީ މެމްބަރުންނަށް ސަޕޯޓް ކުރުން އެއީ ސިޔާސީ އެމަނިކުފާނުގެ ވިސްނުން ކަމަށް -- ފޮޓޯ: އަވަސް\nކުރިއަށް އޮތް އެމްޑީޕީގެ ދާއިރާތަކުގެ އިންތިހާބުގައި ވާދަކުރައްވާ ކެންޑިޑޭޓުންގެ ތެރެއިން ބަރުލަމާނީ ނިޒާމަށް ތާއިދުކުރައްވާ ކެންޑިޑޭޓުންނަށް ތާއިދުކުރައްވަން ނިންމެވި ނިންމުމަކީ ރައީސް މުހައްމަދު ނަޝީދުގެ ސިޔާސީ ވިސްނުން ފުޅު ކަމަށް އެމަނިކުފަނު ވިދާޅުވެއްޖެ އެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ 2018 ވަނަ އަހަރުގެ ރިޔާސީ އިންތިހާބުގައި އެމްޑީޕީގެ މެނެފެސްޓޯގައި ބަރުލަމާނީ ނިޒާމަށް ޕާޓީއިން އެދޭކަން ހަމަކޮށްފާނެ ކަމަށާއި އެއީ ޕާޓީގެ އަމާޒެއް ކަމަށެވެ.\nއަދި އޭރުގައި ސަރުކާރު ކޯލިޝަން ހިމެނޭ ޕާޓީތަކުގެ ތެރެއިން އަދާލަތު ޕާޓީ އާއި އެމްއާރްއެމްއިން ރަށްޔިތުންގެ ފެންނަ ނުފެންނަ ވޯޓެއް ނަގަން އެއްބަސްވެފައި ކަމަށް ވެސް ވިދާޅުވި އެވެ. ނަޝީދު ވިދާޅުވީ ފެންނަ ނުފެންނަ ވޯޓު ނަގަން އެމްޑީޕީގެ މެމްބަރުންނާއި ރައީސް ސޯލިހް އަދި ސަރުކާރު ކޯލިޝަންގައި ހިމެނޭ ޕާޓީތައް ދެކޮޅު ނުހަދާނެ ކަމަށެވެ.\nމީގެ އިތުރުން ވިދާޅުވީ ސިޔާސީ ޕާޓީތަކުގެ މެދުގައި އެއްބަސް ވެވުނީ ދައުރުގެ މެދުތެރެއިން ފެންނަ ނުފެންނަ ވޯޓް ނަގަން ކަމަށެވެ. އަދި މިހާރު އެކަން ކުރަން ލަސްވެއްޖެ ކަމަށް ވެސް ވިދާޅުވި އެވެ.\nނަޝީދު ވިދާޅުވީ ވެރިކަމުގެ ނިޒާމް ބަރުލަމާނީއަށް ބަދަލުކުރަން ފެންނަ ނުފެންނަ ވޯޓެއް ނުނަގައި ރަށްޔިތުންގެ ތާއިދު ހުރި މިންވަރެއް ނޭންގޭނެ ކަމަށެވެ. އެހެންވެ އެންމެ ރަނގަޅު ގޮތަކީ ވޯޓް ނެގުން ކަމަށް ވިދާޅުވި އެވެ.\nކުރިއަށް އޮތް އެމްޑީޕީގެ ދާއިރާތަކުގެ އިންތިހާބުގައި ވާދަކުރައްވާ ކެންޑިޑޭޓުންގެ ތެރެއިން ބަރުލަމާނީ ނިޒާމަށް ތާއިދުކުރައްވާ ކެންޑިޑޭޓުންނަށް ތާއިދުކުރައްވާނެ ކަމަށް ރައީސް ނަޝީދު ވަނީ ވިދާޅުވެފަ އެވެ. މިކަމާ ގުޅޭގޮތުން ކުރެވުނު ސުވާލަށް ޖަވާބު ދެއްވަމުން ވިދާޅުވީ އެއީ އެމަނިކުފާނު ސިޔާސީ ގޮތުންދެކޭގޮތް ކަމަށެވެ. އަދި އެމްޑީޕީޑީގެ އަސާސީ ގަވައިދުގެ ދަށުން އިންތިހާބުގައި ވާދަކުރުމާއި ކެމްޕޭން ކުރުމަށް ވެސް ޖާގަ ލިބޭ ކަމަށް ވިދާޅުވި އެވެ.\nރައީސް ނަޝީދު ވިދާޅުވީ އެމަނިކުފާނަކީ ވެސް އެމްޑީޕީގެ މެމްބަރެއް ކަމަށެވެ. އަދި އެ ހައިސިއްޔަތުން ލިބޭ ހައްގުތައް ބޭނުން ކުރައްވާނެ ކަމަށް ވިދާޅުވި އެވެ.\nރައީސް މުހައްމަދު ނަޝީދު އެމްޑީޕީ ރައީސް އިބްރާހިމް މުހައްމަދު ސޯލިހު + އެމްޑީޕީގެ ރިޔާސީ ޕްރައިމަރީ ބަރުލަމާނީ ނިޒާމް އެމްޑީޕީގެ ގައުމީ މަޖިލިސް


SunOnline: Euro 2020: Wales kolhah4goal jahai, Denmark quarter ah\nޔޫރޯ 2020: ވޭލްސް ކޮޅަށް ހަތަރު ގޯލު ޖަހައި ޑެންމާކު ކުއާޓާއަށް\nޢަބްދުﷲ އައިމަން 26 Jun 2021, 23:13\nމެޗުގައި ދެ ގޯލް ޖެހި ޑޮލްބާގު --- ފޮޓޯ/ގެޓީ އިމޭޖެސް\nޔޫއެފާ ޔޫރޯ 2020 ގެ ދެވަނަ ބުރުގެ ފުރަތަމަ މެޗުގައި ވޭލްސް ކޮޅަށް ޖެހި ހަތަރު ގޯލާ އެކު ޑެންމާކު ކުއާރޓާ ފައިނަލުގެ ފުރަތަމަ ޖާގަ ހޯދައިފި އެވެ.\nނެދަލެންޑްސްގެ އަމްސްޓެޑަމްގެ ޔޯހަން ކްރައިފް އެރީނާގައި މިރޭ ކުޅުނު މެޗުން ޑެންމާކު ކުރި ހޯދީ 0-4 ގެ ނަތީޖާއަކުންނެވެ. މި މޮޅާ އެކު ކުއާޓާގެ ޖާގަ ޑެންމާކުން ހޯދި އިރު، މިއީ 17 އަހަރަށްފަހު މި މުބާރާތުގެ މިހިސާބަށް އެ ޓީމު ދަތުރު ކުރި ފުރަތަމަ ފަހަރެވެ. ޑެންމާކުން އެންމެ ފަހުން ޔޫރޯގެ ކުއާޓާ ފައިނަލުގައި ކުޅުނީ 2004 ވަނަ އަހަރު ޕޯޗުގަލްގައި ބޭއްވި މުބާރާތުގަ އެވެ. އެ ފަހަރު އެ ޓީމު ކެޓީ ކުއާޓާ ފައިނަލުގައި ޗެކް ރިޕަބްލިކް އަތުންނެވެ.\nމުބާރާތުގެ ފުރަތަމަ މެޗުގައި ޑެންމާކުގެ އެންމެ މުހިއްމު ކުޅުންތެރިޔާ ކްރިސްޓިއަން އެރިކްސަންއަށް ދިމާވި ކުއްލި ސިއްހީ މައްސަލައަށްފަހު އެ ޓީމުން އުނދަގޫ ހާލަތެއްގައި އޮވެ ކުޅުނު ނަމަވެސް މޮޅު ކުޅުމެއް ވަނީ ދައްކައިފަ އެވެ. ޑެންމާކް މި ފަަހަރުގެ ކުއާޓާ ފައިނަލުގައި ކުޅޭނީ ޗެކް ރިޕަބްލިކާއި ނެދަލެންޑްސް ކުޅެގެން މޮޅުވާ ޓީމަކާ އެވެ.\nމިރޭގެ މެޗު ފަށައިގެން މޮޅަށް ކުޅެމުން ދިޔައީ ވޭލްސް އެވެ. އެގޮތުން 15 މިނިޓްގައި ވޭލްސްގެ ކެޕްޓަން ގަރެތު ބޭލް އޭރިއާބޭރުން ޖެހި ދެ ބޯޅަ ދިޔައީ ގޯލާ ސީދާނުވެ އެވެ. އެއަށްފަހު ވެސް ބޭލް ދުރުން ފޮނުވާލި ހަމަލާއެއް ގޯލުގެ އަރިމަތިން ދިޔަ އިރު، ޑެންމާކުން ވަނީ ހާފުގެ މެދަކާ ހަމައިން ކުޅުން ރަނގަޅުކޮށްފަ އެވެ.\nއެގޮތުން ޑެންމާކުން މެޗުގައި އުފެއްދި ފުރަތަމަ ހަމަލާގައި މެޗުގެ 27 ވަނަ މިނިޓްގައި އެ ޓީމުން ވަނީ ގޯލެއް ޖަހައި ލީޑު ނަގައިފަ އެވެ. މި ގޯލު ޖެހީ ކެސްޕާ ޑޯލްބާގް އެވެ. މެޗުގައި މޮޅު ކުޅުމެއް ދެއްކި ޑޮލްބާގު ވަނީ ދެވަނަ ހާފު ކުރީކޮޅު ޑެންމާކުގެ ލީޑު ފުޅާ ކޮށްދީފަ އެވެ. އެހެން ނަމަވެސް އެ ގޯލު ޖެހުމުގެ ކުރިން ވޭލްސްގެ ކުޅުންތެރިއަކަށް ފައުލު ކުރި ކަމަށް ބުނެ ރެފްރީއަށް ގިނަ ފާޑުކިޔުންތައް ވޭލްސްގެ ޓީމުން އަމާޒުކުރި ނަމަވެސް ވީއޭއާރުން ވަނީ އެ ގޯލު ރަނގަޅު ކަމަށް ނިންމާފަ އެވެ.\nޑެންމާކުގެ ތިންވަނަ ގޯލު ޖަހައިދިނީ ޔޮއަކީމް މޭލާ އެވެ. އެއަށްފަހު އިތުރު ވަގުތުގައި ޑެންމާކުގެ ހަތަރުވަނަ ގޯލު ޖަހައިދިނީ ބާސެލޯނާއަށް ކުޅެމުން އަންނަ ފޯވާޑް މާޓިން ބްރެއިތުވެއިޓް އެވެ.\nޔޫރޯ ފުޓުބޯޅަ މުބާރާތުގައި މިރޭ 12:00 ގައި ބައްދަލުކުރާނީ އިޓަލީ އާއި އޮސްޓްރިއާ އެވެ.\nޕީއެސްޖީގެ ކޯޗަކަށް ގަލްޓިއާ ގެނައުމަށް މަސައްކަތްކުރަނީ


އަންގާރަ ،11 މެއި 2021 / 12:08\nމަސްތުވާތަކެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން، ހިންގި ތިން އޮޕަރޭޝަނެއްގައި ތިން މީހަކު ހައްޔަރުކޮށް އެ މައްސަލަތައް ފުލުހުން ތަހުގީގު ކުރަން ފަށައިފިއެވެ.\nއެ އޮޕަރޭޝަން ތަކުގައި ހައްޔަރު ކޮށްފައިވަނީ 23 އަހަރުގެ ފިރިހެނަކާއި 31 އަހަރުގެ ފިރިނެއްގެ އިތުރުން 39 އަހަރުގެ ފިރިހެނެކެވެ. މި ތިން މީހުންނަކީވެސް ދިވެހިންނެވެ.\nއެ ތިން މީހުންގެ ތެރެއިން 23 އަހަރުގެ މީހާ ހައްޔަރު ކޮށްފައިވަނީ ގދ. ވާދުއަށް ޑިންގީއެއްގައި މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި މި މެއި މަހުގެ 10 ވަނަ ދުވަހުއެވެ. އެ އޮޕަރޭޝަނުގައި، އޭނާ ހައްޔަރުކޮށް އެ ޑިންގީ ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދަޅެއް ފެނިފައިވެއެވެ.\n31 އަހަރުގެ މީހާއާއި 39 އަހަރުގެ މީހާ ހައްޔަރުކޮށްފައިވަނީ ނ. ކެނދިކުޅުދޫގައި މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މަނަދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި މި މަހުގެ9ވަނަ ދުވަހުގެ ރެއެވެ. އެ ދެ މީހުން ހައްޔަރުކޮށް ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 31 ކަރުދާސްކޮޅު ފެނިފައިވެއެވެ.\nއޭގެ އިތުރުން، އައްޑޫސިޓި ގަން ޕޮލިސް ސްޓޭޝަނަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެއްގައި އައްޑޫސިޓީ ފޭދޫގެ ފަޅު ގެއެއްގެ ތެރެއިން ބަނގުރާ ކެއްކުމަށް ބޭނުންކުރާ ކަމަށް ބެލެވޭ ސާމާނުތަކެއް ހޯދައި ފުލުހުންގެ ބެލުމުގެ ދަށަށް ގެނެސްފައިވެއެވެ. މި މައްސަލައާ ގުޅިގެން މިހާތަނަށް އެއްވެސް މީހަކު ހައްޔަރު ކޮށްފައެއް ނުވެއެވެ.


Stelco kaireega hunna petrol shed 24gadi iru hulhuvifai hunnaane: fsm\nސްޓެލްކޯ ކައިރީގައި ހުންނަ ޕެޓްރޯލް ޝެޑް 24 ގަޑިއިރު ހުޅުވިފައި ހުންނާނެ: އެފްއެސްއެމް\nޕެޓްރޯލާއި ޑިސަލް ވިއްކާ ތަންތަން 24 ގަޑިއިރު ހުޅުވާފައި ބެހެއްޓޭގޮތަށް އިމްޕޯޓް މުދަލުގެ ވިޔަފާރިކުރުމުގެ ޤަވާއިދު އިސްލާހުކޮށްފިއެވެ.\nއިމްޕޯޓް މުދަލުގެ ވިޔަފާރިކުރުމުގެ ޤަވާއިދު އިސްލާހުކޮށް، ގެޒެޓްކޮށްފައިވާއިރު އެޤަވާއިދުގައިވާ ގޮތުން މީހުން ދިރިއުޅޭ ރަށްރަށުގައި ހިންގާ، ޕެޓްރޯލާއި ޑީސަލް ވިއްކާ ތަންތަން 24 ގަޑިއިރު ހުޅުވާފައިވާ ބެހެއްޓޭނެއެވެ. މިޤަވާއިދުގެ ދަށުން ޕެޓްރޯލާއި ޑީސަލް ވިއްކޭނީ، އެކަމާ ގުޅޭ ހުއްދަ ލިބިފައިވާ ފަރާތްތަކަށް އެކަނިކަމަށްވެސް ޤަވާއިދުގައި ބުނެއެވެ.\nޕެޓްރޯލް ޝެޑްތައް 24 ގަޑިއިރަށް ހުޅުވާފައި ބެހެއްޓުމަށް ސަރުކާރުން ނިންމަވާފައިވާތީ، ބުދަދުވަހުންފެށިގެން ސްޓެލްކޯ ކައިރީގައި ހުންނަ ޕެޓްރޯލް ޝެޑް 24 ގަޑިއިރު ހުޅުވިފައި ހުންނާނެ ކަމަށް ފިއުލް ސަޕްލައި މޯލްޑިވްސް އިން ވަނީ ބުނެފި އެވެ.\n24 ގަޑިއިރު ޕެޓްރޯލާއި ޑީސަލް ވިއްކާ ތަންތަން ހުޅުވާފައި ބެހެއްޓުމުގެ ހުއްދަ ދީފައިވާއިރު، އެހެނިހެން ވިޔަފާރިކުރާ ތަންތަނަށްވެސް 24 ގަޑިއިރު ވިޔަފާރިކުރުމުގެ ހުއްދަ ދިނުމާ ބެހޭ އުސޫލު އެކުލަވާލައި، އާއްމުންގެ ޚިޔާލަށް ވަނީ ހުށަހަޅާފައެވެ.


Rayyithun nah "dhuppan" jessi Majlis membaerun getthereygawi 12 menmarun nuhimeney ba?\nއަލުން ގޮނޑި ހޯދައިދެވުނު 12 މެންބަރުންނަށް ޕްރައިމަރީ އަކާއި ނުލައި އިތުރު ދައުރެއް ދޭން ގިނަ ބަޔަކު ދެކޮޅު\nރައްޔިތުންނަށް ‘ދުއްޕާން’ ޖެއްސި މެންބަރުންގެ ތެރޭގައި 12 މެންބަރުން ނުހިމެނޭ ބާ؟\n6 ނޮވެމްބަރ 2018, 2:06 |\nނިމިގެން މިދާ ރައްޔިތުންގެ މަޖުލީހަކީ ރާއްޖޭގެ ޑިމޮކްރެޓިކް ހަޔާތަށް އެންމެ ބޮޑަށް ގެއްލުން ލިބުނު އެއްތައް ބިލްތަކެއް ފާސްކުރި މަޖުލިހެއް ކަމަށް ގިނަ ބަޔަކު ބުނެއެވެ. އެ މަޖުލީހުގައި “12 މެންބަރުން” ވެސް ހިމެނޭ ހިނދު އެ މެންބަރުންނަށް އަލުން އިތުރު ދައުރަކަށް ޕްރައިމަރީ އަކާއި ނުލައި ޓިކެޓް ދިނުމަކީ ހެޔޮވާވަރު ކަމެއް ނޫން ކަމަށް ބުނެ އެބޭފުޅުންނަށް އަމަޒުވާ ފާޑު ކިޔުންތައް އޮހެން ފަށައިފިއެވެ.\nއެގޮތުން އެބޭފުޅުންގެ ބައިވެރިވުމާއެކު ފާސްކުރެވިފައިވާ ބައެއް ގާނޫނުތައް ތިރީގައި ހިމަނާލަމެވެ.\nޑިމޮކްރެޓިކް މުޖުތަމިއެއްގައި ޚިޔާލު ފާޅުކުރުމުގެ މިނިވަންކަމަކީ ވަރަށް އަސާސީ ހައްގެކެވެ. ރާއްޖޭގެ ގާނޫނު އަސާސީން އެހައްގުތައް ދީފައި ވަނިކޮށް މިހާރުގެ މަޖުލީހުގެ، އޭރުގެ އިދިކޮޅު ސުޕަ މެޖޯރިޓީގައި، އެހައްގުތައް ހަނިކުުރމަށް ގާނޫނު އަސާސީއާއި ޚިލާފަށް ގާނޫނު ހަދައި ރައްޔިތުންގެ އަނގާގައި ވަނީ އަތް އަޅާފައެވެ. އެގާނޫނު ހެދުމުގައި މި 12 މެންބަރުންގެ ވޯޓު ވެސް ހިމެނިގެން ދިޔައެވެ.\nހަމަ އެފަދަ އަސާސީ ހައްގެއް ކަމުގައިވާ ކުރިން ހުއްދަ ހޯދުމަކާއި ނުލައި އެއްވެ އުޅުމުގެ ހައްގު ރައްޔިތުންގެ ކިބައިން ނިގުޅައިގަތީ ވެސް މި މަޖުލީހުގެ 12 މެންބަރުންގެ ފުރިހަމަ ތާއިދާއެކު ފާސްކުރި ގާނޫނަކުންނެވެ. އަނެއްކާވެސް އާއްމު ރައްޔިތުންގެ ހައްގު ނިގުޅައިގަތީއެވެ.\nރާއްޖޭގެ ބިން ބޭރުގެ ފަރާތްތަކަށް މިލްކު ކުރެވޭ ގޮތަށް ގާނޫނު ހެދީ ރައްޔިތުންގެ ގާތުން އެހުމެއް ކެހުމެއް ނެތި ވެރިމިހާ ރުއްސަން ވެގެނެވެ. އެކަމުގައި ވެސް މި 12 މެންބަރުންގެ ވޯޓު ހިމެނުނު ހިނދު ރައްޔިތުން ގާތަށް އިތުރަށް އަންނަން ޖެހޭނެ ކަމަށް ނުވިސްނުނީ ކީއްވެ ހެއްޔެވެ؟\nވެރިމީހާ ބޭނުންގޮތަށް ގައުމު ދަރުވާލަން ލޯނު ނެގުނުގެ ފުރުސަތު މާލީ ގާނޫނަށް ބަދަލުގެނެސްދީ މިގައުމު ދަރުވާލުމުގައި މި 12 މެންބަރުންގެ ބަސް ހިމެނޭކަން ހާމަވެއެވެ.\nމިނިވަން މުއައްސަސާތައް މަޖުލީހަށް ޖަވާބު ދާރީ ކުރުވުން ހުއްޓުވުމުގައި މި 12 މެންބަރުންގެ ބައިވެރިވުން ވެސް އޮތް ކަމަށް ބުނެެވެއެވެ.\nއެހެން ގިނަ މެންބަރުންނެކޭ އެއްގޮތަށް މި މެމްބަރުންނަށް ވެސް ނާޖާއިޒު މާލީ މަންފާ ސަރުކާރުގެ ތެރެއިން ހޯދާފައިވާ ކުމުގެ ތުހުމަތުގެ އިނގިލި ދިއްކުރެއެވެ. މަޖުލީހުގެ މެންބަރެއްގެ މުސާރައާއި ނުބައްދަލު މުއްސަނދި ކަމެއް މަޖުލީހުގެ ދައުރުތެރޭގައި ހާސިލުކުރެވިފައިވާ ކަމުގެ އިނގިލި ދިއްކުރެއެވެ.\nމަޖުލީހުގެ ދެތިން މެންބަރަކު ނޫނީ ނަޒާހަތްތެރިކަން ސާބިތުކޮށް، ރައްޔިތުންގެ އިތުބާރު ހޯދުމަށް މެންބަރުންގެ މާލީ ބަޔާން އާއްމެއް ނުކުރެއެވެ.\nމިފަދަ ތަފާތު އެތައްކަމެއް މި 12 މެންބަރުންގެ ފަސްބައިން ފެންނަން އެބަހުއްޓެވެ.\nވީއިރު ވެސް މި 12 މެންބަރުންނަށް މަޖުލީހުގެ ޓިކެޓް ޕްރައިމަރީ އަކާއި ނުލައި ދޭން ޖެހެ ސަބަބެއް އެބައޮތް ބާއެވެ؟ މިގޮތަށް ދިނުން އެއީ އެފަދަ ގާނޫނުތައް ފާސް ކުރުމުން ވެދެވޭ ދެވޭ ހަދިޔާ އަކަށް ނުވާނެ ބާވައެވެ.\nއެބޭފުޅުންނަށް އެނބުރި ރައްޔތުންގެ ފަޅިއަށް އެރީ ނާއިންސާފު އެބޭފުޅުންނާއި އަރާ ހާމަކުރުމުން ކަމަށް ބުނެވެއެއެވެ.\nގަބޫލުކުރަން ޖެހޭ އަނެއް ހަގީގަތަކީ އެބޭފުޅުން ވަނީ ރައީސް ޔާމީނުގެ އަނިޔާވެރި ވެރިަކން ބަދަލުކުރުމަށް ގުރުބާނީ ތަކެއް ވެފައެވެ. އެބޭފުޅުންގެ މަޖުލީހުގެ ގޮނޑި ގާނޫނާއި ޚިލާފަށް ގެއްލިއްޖެ ކަމަށް ބުނެ މަޖުލީހަށް ނުވެއްދުމުން ސިޔާސީ ގޮތުން ޔާމީނުގެ ވެރިކަން ބަލިކޮށް ކޮށްލުމަށް މި 12 މެންބަރުން ވަނީ ގިނަ މަސައްކަތްތަކެއް ކޮށްފައެވެ. އޭގެތެރޭގައި ޖަލަށް ދާން ޖެހުމާއި ތަފާތު ދަތިތައް ސަރުކާރުން ކުރިމަތި ކުރިމަތި ކުރުވުމުން ވެސް ވަނީ ފަސްނުޖެހި ރައިސް ޔާމީނުގެ ސަރުކާރު ބަދަލުކުރުމަށް މަސައްކަތް ކޮށްފައި ވެއެވެ.\nމަޖުލީސް ތެރެއިން ރައީސް ޔާމީނުގެ ވެރިކަން ބަދަލުކުރުން އެބެފުޅުނަށް ކާމިޔާބެއް ނުކުރެއްވުނެވެ. އެންމެ ފަހުން އެކަންތައް ކުރީ ވޯޓުން ރައްޔިތުންނެވެ. އަދި މިވޯޓުގައި އެ 12 މެންބަރުންގެ މަސައްކަތް ވެސް ހިމެނޭކަން ހަނދާން ކުރަން ޖެެހެއެވެ.\nއެކުގައި ކުރެވުނު މަސައްކަތުގެ ބަދަލެއްގެ ގޮތުން އެ 12 މެންބަރުންގެ ގޮނަޑިތައް އިންސާފާއެއްކޮށް އެބޭފުޅުންނަށް ވަނީ އަލުން ރުޖޫއަ ކުރެވިފައެވެ.\nވީއިރު މި 12 މެންބަރުންނަށް ޕްރައިމަރީ އަކާއި ނުލައި އިތުރު ދައުރަކަށް މަޖުލީހުގެ ޓިކެޓް ދިނުމަށް އާއްމު ރައްޔިތުންގެ ގިނަ ބަޔަކު ދެކޯލު ކަން ސޯޝަލް މިޑިއާގައި ނެގޭ ޕޮލްތަކާއި ޝުއޫރުތަކުން ވަރަށް ސާފެވެ. އެބޭފުޅުންނަށް ހައްގެއް ނޫނެވެ.\nއެ ބޭފުޅަކު ނިސްބަތްވާ ޕާޓީއެއްގެ ޕްރައިމަރީގައި ވާދަކޮށް ކާމިޔާބު ހޯދައިގެން އެބެފުޅަކުން އިތުރު ދައުރަކަށް މަޖުލީސް އިންތިޚާބާއި ވާދަކުރުމަށް ގިނަބަޔަކު ގޮވާލަމުންދެއެވެ.\nއިތުރު ލިޔުންމަޖުލިސް 12 މެންބަރުން\nTags: މަޖުލިސް 12 މެންބަރުން\n.ހހޫން6ނޮވެމްބަރ 2018 02:11\n.ތި 12 މެމްބަރުން ބަތަލުން ކަމަށް ބަލާ ޕުރައިމަރީއާނުލާ މަޖިލިސް ޓިކެޓްދީ ވޯޓަކާނުލާ ހުވާކުރުމުގެ ރަސްމިއްޔާތު ވެސް ބާއްވަން އެއޮއް ތައްޔާރު ވަނީ އެއްދޮނުގާ ދެބުޅި ޖަހާލަނީ ހީވާގޮތްދޯ.\nމުޙައްމަދު ޢަފީފް6ނޮވެމްބަރ 2018 06:11\nމި ލިޔުމަށް %100 އަޅުގަނޑު ތާއީދު ކުރަން !\nޕީޕީއެމުން ޔާމީނަށް ރިޔާސީ ޓިކެޓު ދިން ގޮތަށް މި 12 މެމްބަރުންނަށް ޓިކެޓް ދިނުމުން ދޭހަވަނީ، މި އެންމެންވެސް މިކުޅެނީ އެއް ކުޅިއެއް ކަން!\nމި 12 މެމްބަރުންނަށް އެ ގޮތަށް ޓިކެޓް ދިނުމަށް ވުރެން މާ ރަނގަޅުވާނެ، ހެ ހޮވުނު ޕާޓީ އެއްގައި ތިއްބަވައިގެން މަޖުލީހުގެ ދައުރު އެއް ވާނެއްގައި ހިފެހެއްޓެވި މެމްބަރުން ނަށް އެ ގޮތަށް ޓިކެޓު ދެއްވުންވެސް!\nނަމަވެސް ޕްރައިމަރީ އަކާ ނުލައި އެއްވެސް ބޭފުޅަކަށް ޓިކެޓު ދޭކަށް އަޅުގަނޑު ތާއީދެއް ނުކުރަން! އަދި އެފަދަ ގޮތަކަށް ޕާޓީ އަކުން ނިކުންނަވާ ބޭފުޅަކަށް އަޅުގަނޑުގެ ތާއީދެއް ނޯންނާނެ!


Covid aa hedhi 'Apne-2' ge shooting faskoffi - vNews.mv\nމިމަހު ފެށުމަށް ތައްޔާރުވި ފިލްމު "އަޕްނޭ-2" ގެ ޝޫޓިންގ ފަސްކޮށްފި\nމަރިޔަމް ޝާހިދާ 17 April 2021, 16:24\nކުރީގެ ކާމިޔާބު އެކްޓަރު ދަރްމެންދްރާ (ދަރޭ) ގެ އާއިލީ ފިލްމު "އަޕްނޭ" ސީރީސްގެ ދެވަނަ ފިލްމު "އަޕްނޭ-2" ގެ ޝޫޓިންގް ވަކި ތާރީޚެއްނެތި ފަސްކުރެވިފައިވާ ކަމަށް ފިލްމުގެ ޑައިރެކްޓަރު ބުނެފިއެވެ.\nމިދިޔަ އަހަރު އެނައުންސްކޮށް މިމަހުގެތެރޭ ޝޫޓިންގް ފަށާނެކަމަށް މީގެކުރިން ބުނެފައިވަނިކޮށް ފިލްމުގެ މަސައްކަތް ނުފަށަން ނިންމާފައިވަނީ އިންޑިއާގެ ބޮޑެތި ސިޓީތަކުގެ އިތުރުން އެކި ހިސާބުތަކުގައި ކޮވިޑް-19 ގެ ކޭސްތައް އިތުރުވަމުންދިއުމާ ގުޅިގެންނެވެ.\nޑައިރެކްޓަރު އަނިލް ޝަރްމާ ބުނެފައިވަނީ އެކްޓަރު ދަރްމެންދްރާއަކީ، އުމުރުން ދުވަސްވެފައިވާ ފަރާތަކަށްވެފައި ކޮވިޑް-19 ގެ ބަލިމަޑުކަން ތަހައްމަލު ކުރަމުންދާ ނުރައްކާތެރި ދަނޑިވަޅެއްގައި ދަރްމެންދްރާގެ ސިއްހީ ރައްކާތެރިކަމަކީ އެންމެ ބޮޑު އިސްކަމެއް ދޭނެ އެއްކަން ކަމަށެވެ.\nމީގެކުރިން ފިލްމުގެ ޓީމުން ނިންމާފައިވަނީ މިއޭޕްރީލް މަހު ފިލްމުގެ ޝޫޓިންގް ފެށުމަށްފަހު މިއަހަރުގެ ދިވާލީއާ ދިމާކޮށް ފިލްމު ރިލީޒް ކުރުމަށެވެ.\nއިންޑިއާގެ ޕަންޖާބްގައި ފިލްމުގެ ބޮޑުބައި ޝޫޓްކުރަން ނިންމާފައިވީ ނަމަވެސް އިންޑިއާގެ މިހާރުގެ ހާލަތަށް ބަލާއިރު އެއްވެސް ސިޓީއެއް ނޫނީ އެހެން ސަރަހައްދެއްގައިވެސް މިވަގުތު ޝޫޓްކުރުމަކީ ރައްކާތެރިގޮތެއް ނޫނެވެ. އެހެންކަމުން މިފިލްމުގެ ގިނަ މަންޒަރުތައް ޝޫޓްކުރުމަށް ހަމަޖެހިފައިވަނީ މިއަހަރުގެ ޖުލައި މަހު އިނގިރޭސިވިލާތުގެ ލަންޑަންގައެވެ.\n45 ދުވަސް ލަންޑަންގައި ޝޫޓްކުރުމަށްފަހު ކޮވިޑް-19 ގެ ހާލަތަށް ރިއާޔަތްކުރުމަށްފަހު ފިލްމުގެ ބާކީ މަންޒަރުތައް ނަގާނީ އިންޑިއާގެ ޕަންޖާބް އަދި މުމްބާއީގައެވެ.\nދާދިފަހުން އިންޑިއާގެ ސިނަމާތައް އާއްމުންނަށް ހުޅުވާލުމަށްފަހު އަނެއްކާވެސް ސިނަމާތައް ބަންދުކޮށްފައި ވުމާއެކު މިފިލްމު އަވަސްއަރުވާލައިގެން ނިންމާލުމުގެ ބޭނުމެއް ނެތްކަމަށް ޑައިރެކްޓަރު އަނިލް ޝަރުމާވަނީ ބުނެފައެވެ.\nފިލްމު "އަޕްނޭ-2" އިން ފެނިގެންދާނީ އެކްޓަރު ދަރްމެންދްރާގެ ދެ ފިރިހެން ކުދިންނެވެ. އެއީ އެކްޓަރު ސަނީ ޑިއޯލް އަދި ބޮބީ ޑިއޯލްއެވެ.\nމީގެއިތުރުން ކާފަ ދަރިފުޅު ކަރަން ޑިއޯލްވެސް މިފަހަރުގެ ފިލްމުން ފެނިގެންދާނެއެވެ.\nއެކްޓަރު ސަނީ ޑީއޯލްގެ ދަރިފުޅު ކަރަން ޑިއޯލްވަނީ 2019 ވަނަ އަހަރު ފިލްމު "ޕަލް ޕަލް ދިލްކޭ ޕާސް" އިން ބޮލީވުޑަށް ތައާރަފްވެފައެވެ.


Halheyhlavaigen gengulhey anhendharin maa kaamiyaabu!\nމަންމައިން ހަޅޭއްލަވައިގެން ގެންގުޅޭ އަންހެންދަރިން މާ ކާމިޔާބު!\nއަންހެން ކުއްޖަކުގޭގައި ކޮމްޕިއުޓަރު ބޭނުން ކުރަނީ\nއަންހެންދަރިން ގެންގުޅޭ މައިންނަނަށް މިއީ ވަރަށް އުފާވެރި ޚަބަރަކަށް ވާނެ އެވެ. ސައިންސްވެރިން ހޯދި ހޯދުމަކުން ހާމަވެފައިވާ ގޮތުގައި މަންމަ އަބަދު އަބަދު ހަޅޭއްލަވާ ހަރުކަށިކޮށް ގެންގުޅޭ ކުދިން މަންމަ އަޅާ ނުލާ ދޫކޮށްލާފައި ތިބޭ ކުދިންނަށް ވުރެ މަ ކާމިޔާބެވެ.\nއަންހެން ދަރިންގެ ކަންތައްތައް މަންމައިން ބަލަހައްޓާ ވަރުން ބައެއް ފަހަރަށް އެކުދިންނަށް ރަނގަޅަށް ފިޔަވަޅެއް ވެސް ނޭޅެ އެވެ. ބައެއް މަންމައިންގެ ހަރުކަށިކަމުން ދަރިން ރުޅިއައިސް މޫނުމަތީ ބަސް ބުނެ އަރާރުންވެ އުޅޭތަން ވެސް އާދެ އެވެ. އަދި މަންމައަށް އަޑު ނީވޭ ވަރަށް ކުދިކިޔާ ކުދިން ވެސް މަދެއް ނޫނެވެ. ސައިންސްވެރިން ބުނަނީ މިގޮތަށް ދަރިން ބެލުމުގައި ހަރުކަށި މައިންބަފައިން އެކަން އެގޮތަށް ކުރާތީ ދަރިންނަށް ވަރަށް ފައިދާ ކުރާ ކަމަށެވެ.\nއުމުރުން 13 އަހަރާއި 14 އަހަރާ ދެމެދުގެ 15،000 ކުދިން ހަ އަހަރު ވަންދެން ދިރާސާ ކުރުމަށްފަހު ނެރެފައިވާ މި ރިޕޯޓުގައިވާ ގޮތުން ކުދިން އުޅޭ ނޫޅޭ ރަނގަޅަށް ބަލައި ކަންތައްތައް ގަޑިން ގަޑީއަށް ކުރަން ބާރުއަޅާ މަންމައިންގެ ދަރިން މަތީ ތައުލީމު ހާސިލުކުރާލެއް ގިނަ އެވެ. އަދި އެފަދަ ގިނަ ކުދިންނަށް ބޮޑެތި މުސާރަތައް ލިބޭ ރަނގަޅު ވަޒީފާތައް ލިބެ އެވެ.\nގިނަ ފަހަރަށް މަންމައިން ދަރިންނަށް އެއްޗެތި ކިޔައިގެން ވެސް ކަންކަން ކުރުވަނީ އެ ކުދިންނަށް ރަނގަޅަކަށެވެ. އެކުދިންނާ މެދު އެ މަންމަގެ އޮންނަ އުންމީދެއްގެ ބޮޑު ކަމުންނެވެ. މި ހޯދުމުން ފާހަގަ ކޮށްލެވުނު އަނެއް ކަމަކީ ކުދިންނާ ވާހަކަ ދައްކާއިރު އެކުދިން އަޑުނާހާހެން ހީވިޔަސް ހަގީގަތުގައި މަންމަ ކިޔާ ހުރިހާ އެއްޗެއް އެ ކުދިންނަށް އަޑު އިވޭ ކަމެވެ.\nބޮޑެތި ނިންމުންތައް ނިންމުމުގައި މައިންބަފައިން ޚާއްސަކޮށް މަންމަގެ ނުފޫޒު ކުދިންނަށް ވަރަށް ބޮޑުކަމަށް ވެސް މި ހޯދުމުގައި ވެއެވެ.\nކުދިން ގިނައިން ކަންތައް ކުރަނީ މަންމަ ބުނާ ގޮތަކަށް ވުރެ އެކުދިންނަށް ފެންނަ ގޮތަކަށެވެ. މައިންބަފައިން ނުފޫޒު ނުފޯރުވާތާ ކުދިން ކިތަންމެ މަސައްކަތެއް ކުރިޔަސް އެކުދިންގެ މުހިއްމު ނިންމުންތަކަކަށް މަންމައިން ނުފޫޒުފޯރުވަ އެވެ. އަދި މަންމަ ބުނާ ގޮތަށް ކަންތައް ކުރަން މަޖްބޫރު ކުރުވަ އެވެ.\nސައިންސްވެރިންގެ ހޯދުމުން ދެއްކިގޮތުގައި ކުދިން މަގުން ކައްސާލަން އުޅޭއިރު އެކުދިން ހަމަ މަގަށް އެޅެނީ މަންމަ ހަރުކަށި ވެގެންނެވެ. އާއްމުކޮށް މިފަދަ ކުދިންނަކީ ތައުލީމަށް އެންމެ މޮޅު ކުދިންނަކަށް ނުވެ އެވެ. ނަމަވެސް މަންމަގެ ހަރުކަށިކަމުން މިކުދިން ގޯޅިނާޅާ ސަލާމަތްވެ ރަނގަޅު ދިރިއުޅުމެއް ހޯދުމުގައި ކާމިޔާބު ވެއެވެ.\nޒުވާން ވަމުން އަންނަ ދުވަސްވަރު މަންމަގެ ހަޅޭއްލެވުމާއި ހަރުކަށިކަމާ ކުރިމަތިލާން ޖެހުނު އަންހެންކުދިން ވަރަށް ގިނަ ވާނެ އެވެ. މިފަދަ ގިނަ ކުދިންނަށް މަންމަ އޭރު ކަންތައްކުރީ ރަނގަޅަށް ކަން ވިސްނޭނީ އުމުރުން ޒުވާންކަމުގެ ޖޯޝް ކުޑަވުމުންނެވެ.